Amader Rajshahi | A Rajshahi based News portal উচ্চ আদালতের আদেশে এলপিজির দাম নির্ধারণ করতে যাচ্ছে বিইআরসি - Amader Rajshahi\nউচ্চ আদালতের আদেশে এলপিজির দাম নির্ধারণ করতে যাচ্ছে বিইআরসি\nপ্রকাশিতঃ ডিসেম্বর ১২, ২০২০ ; ৪:১৬ পূর্বাহ্ণ || খবর > lead\nএফএনএস : এবার উচ্চ আদালতের আদেশে তরলীকৃত পেট্রোলিয়াম গ্যাসের (এলপিজি) দাম নির্ধারণ করতে যাচ্ছে বাংলাদেশ এনার্জি রেগুলেটরি কমিশন (বিইআরসি)। তার আগে রাষ্ট্রীয়ভাবে কখনোই এলপিজির দাম নির্ধারণ করা হয়নি। ফলে সারাদেশের ভোক্তারা এলপিজি ক্রয়ে ক্রমাগত প্রতারিত হচ্ছিল। উচ্চ আদালতের নির্দেশ পেয়ে বিইআরসির পক্ষ থেকে এলপিজি বিপণন কোম্পানিগুলোর কাছে চিঠি দিয়ে দাম বৃদ্ধির প্রস্তাব চাওয়া হয়েছে। আর এলপিজির দাম বৃদ্ধি নিয়ে কমিশন আগামী ১৪ জানুয়ারি থেকে গণশুনানির দিনও নির্ধারণ করেছে। পর্যায়ক্রমে ১৪, ১৭ এবং ১৮ জানুয়ারি গণশুনানির দিন নির্ধারণ করা হয়েছে। তবে সরাসরি অথবা অনলাইনে ওই শুনানি হবে কিনা তা এখনো নির্ধারণ হয়নি। করোনার দ্বিতীয় ঢেউয়ের মধ্যে সরাসরি গণশুনানিতে স্বাস্থ্য ঝুঁকি সৃষ্টি হবে বলেও আশঙ্কা রয়েছে। বিইআরসি সংশ্লিষ্ট সূত্রে এসব তথ্য জানা যায়।\nসংশ্লিষ্ট সূত্র মতে, প্রাকৃতিক গ্যাসের স্বল্পতার পাশাপাশি কাঠের অপ্রতুলতার জন্য এখন গ্রামে-গঞ্জেও এলপিজি গ্যাসের ব্যবহার জনপ্রিয় হচ্ছে। শুধু রান্নার জ্বালানিই নয়, গাড়ির জ্বালানি হিসেবেও এলপিজি ব্যবহার দিন দিন বাড়ছে। ফলে এখন থেকেই ভোক্তার অধিকারের চিন্তা না করা হলে একটি পক্ষের পকেটে চলে যাবে সব মুনাফা। অভিযোগ রয়েছে প্রতিবেশী দেশের পশ্চিমবাংলার চেয়েও এদেশে এলপিজির দর কেজিপ্রতি অন্তত ৩০ টাকা বেশি। বেসরকারি কোম্পানিগুলোর পাশাপাশি ভোক্তা এবং বিপণন কোম্পানির মধ্যে থাকা মধ্যস্বত্বভোগীরা ওই অর্থ হাতিয়ে নিচ্ছে। দেশে প্রাকৃতিক গ্যাসের আর কোনো নতুন সংযোগ দেয়া হচ্ছে না। আবার এলপিজির দামও নির্ধারণ করা হচ্ছে না। তাতে করে এলপিজি ব্যবসায়ীরা নিজেদের ইচ্ছামাফিক দরে এলপিজি বিক্রি করছে।\nসরকারি এলপিজি বিতরণ কোম্পানি এলপিজি লিমিটেড ৭৫০ টাকা দরে এলপিজি বিক্রি করে। তবে তা মোট এলপিজি সরবরাহের মাত্র এক ভাগ। যার প্রধান ক্রেতা আবার সরকারি কর্মকর্তা-কর্মচারীরা। ফলে তাতে বাজার নিয়ন্ত্রণে কোনো প্রভাব ফেলা সম্ভব হয় না। এলপিজির বোতলের গায়ে একটি সর্বোচ্চ খুচরা মূল্য নির্ধারণী অঙ্ক যোগ করে দিতে চাইলেও বেসরকারি বিক্রেতারা তাতে সম্মত হয়নি। তাতে করে এক এক কোম্পানির এলপিজির দাম বাজারে এক এক রকম। সূত্র জানায়, গণশুনানির মাধ্যমে এলপিজির দাম নির্ধারণের জন্য কনজুমার এ্যাসোসিয়েশন অব বাংলাদেশ (ক্যাব) একটি রিট আবেদন করে। ওই রিটের প্রেক্ষিতে আদালত বিইআরসিকে গণশুনানি করে এলপিজির দাম নির্ধারণের আদেশ দেয়। কিন্তু কমিশন ওই আদেশ নির্ধারিত সময়ের মধ্যে প্রতিপালন না করাতে উচ্চ আদালত বিইআরসি চেয়ারম্যান মো. আব্দুল জলিলের বিরুদ্ধে আদালত অবমাননার রুল জারি করেন।\nবিচারপতি মো. মজিবুর রহমান মিয়া ও বিচারপতি মহিউদ্দিন শামীমের হাইকোর্ট বেঞ্চ এ বিষয়ে দুই সপ্তাহের মধ্যে প্রতিবেদন দিতে বলা হয়েছে। আদালতের আদেশ হাতে পাওয়ার সঙ্গে সঙ্গেই বিপণন কোম্পানির কাছে চিঠি দেয়ার পাশাপাশি গণশুনানির দিনও নির্ধারণ করেছে বিইআরসি। মূলত আদালত অবমাননার রুল থেকে বাঁচতেই তড়িঘড়ি করে এই সিদ্ধান্ত নেয়া হয়েছে বলে জানা যায়। তবে আদালতের আদেশ হাতে পাওয়ার দিন থেকে এতো অল্প সময়ে এলপিজির দাম নির্ধারণ সম্ভব কিনা তা নিয়ে প্রশ্ন উঠছে।\nএদিকে এ প্রসঙ্গে বিপিসির এলপিজি লিমিটেড কোম্পানির ব্যবস্থাপনা পরিচালক ফজলুর রহমান জানান, বিইআরসি এলপিজির দাম নির্ধারণের প্রস্তাব দেয়ার জন্য চিঠি দিয়েছে। প্রস্তাব তৈরি করা হচ্ছে। বিইআরসি চিঠিতে লিখেছে উচ্চ আদালতের নির্দেশে এলপিজির দাম নির্ধারণ করতে হচ্ছে। সেজন্যই প্রস্তাব চাওয়া হয়েছে। এ প্রসঙ্গে এলপিজি অপারেটরস এ্যাসোসিয়েশন অব বাংলাদেশের নেতা আজম জে চৌধুরী জানান, গত মাসেই এলপিজির দাম নির্ধারণ নিয়ে বিইআরসিকে একটি প্রেজেন্টেশন দেয়া হয়েছে। সেখানে কারিগরি অনেকগুলো বিষয় রয়েছে। তাছাড়া বিষয়টি আন্তর্জাতিক বাজারের সঙ্গে সম্পর্কযুক্ত। ফলে একবারে দাম বৃদ্ধি করলে চলবে না। প্রতি মাসেই এলপিজির দাম নির্ধারণ করতে হবে। বিইআরসি তো একটি দাম নির্ধারণ করে বললে তা নিয়ে আলোচনা হতে পারে। কিন্তু তারা সেটি করে না। আর এলপিজির দাম বৃদ্ধির জন্য যে প্রবিধানমালা প্রয়োজন বিইআরসির তো তাই নেই। ফলে দাম বৃদ্ধি কতটা আইনসিদ্ধ হবে সেটিও প্রশ্নবিদ্ধ।\nএ প্রসঙ্গে বিইআরসি চেয়ারম্যান মো. আব্দুল জলিল জানান, এলপিজির দাম নির্ধারণের জন্য বিইআরসির পক্ষ থেকে বিপণন কোম্পানিগুলোর কাছে চিঠি দেয়া হয়েছে। গত ১ ডিসেম্বর কমিশন প্রস্তাব চাওয়ার সিদ্ধান্ত নিয়েছে। তবে কবে ওই চিঠি বিপণন কোম্পানিগুলোকে দেয়া হয়েছে তা তিনি জানেন না। গণশুনানির জন্য একটি সিডিউল তৈরি করা হয়েছে। স্বাস্থ্যবিধি মেনে বিইআরসি শুনানি করতে চায়। কিন্তু করোনার দ্বিতীয় ঢেউয়ের মধ্যে কোনো পক্ষ গণশুনানিতে আপত্তি জানালে কমিশন কি করবে সে বিষয়ে এখনো কোনো আলোচনা হয়নি।


জিনিয়া 'অপহরণকারী' কে এই লোপা, প্রতারক সাহেদের 'লেডি ভার্সন' না তো? | LatestBDNews.com - Today Breaking News, Bangla News 24, খবর বাংলা ব্রেকিং নিউজ বিডি, BDnews24 News\nবাড়ি ফ্রম এডিটর্স জিনিয়া ‘অপহরণকারী’ কে এই লোপা, প্রতারক সাহেদের ‘লেডি ভার্সন’ না তো?\nজিনিয়া ‘অপহরণকারী’ কে এই লোপা, প্রতারক সাহেদের ‘লেডি ভার্সন’ না তো?\nরাজধানীর টিএসসি এলাকা থেকে ফুল বিক্রেতা জিনিয়াকে (৯) ফুচকা খাইয়ে ও ঘোরাঘুরি করিয়ে অপহরণ করা হয়। ওই ঘটনায় নূর নাজমা আক্তার লোপা তালুকদার (৪২) নামের একজনকে গ্রেপ্তার করেছে ঢাকা মহানগর পুলিশের (ডিএমপি) গোয়েন্দা রমনা বিভাগ।\nলোপা নিজেকে একজন সিনিয়র সাংবাদিক এবং আওয়ামী পেশাজীবী লীগের কেন্দ্রীয় কার্যনির্বাহী কমিটির সাধারণ সম্পাদক হিসেবে পরিচয় দিয়ে নানা অপকর্মে লিপ্ত ছিল। একজন নেটিজেন বলছেন, ‘অথচ এই নারীর নামে হত্যা, অপহরণ, মানব পাচারসহ বেশ কিছু মামলা ছিলো।\nকিন্তু এসব থাকা স্বত্বেও সে অবাধে সব জায়গায় বিচরণ করেছে। এরকম লোপা আছে সারা দেশজুরে। এদের দমাতে না পারলে যে পচন ধরেছে তা ভবিষ্যতে কোনও কিছু দিয়ে থামানো যাবে না। তাই শুদ্ধি অভিযানটা শুরু করা দরকার সমাজের সর্বত্র।’\nস্বাস্থ্য অধিদপ্তরের গাড়িচালক মালেক আটক, নিয়োগ বাণিজ্যের অভিযোগ\nইউএনও ওয়াহিদা খানমকে ওএসডি, স্বামীকেও বদলি


করদাতা সাজিয়ে র্অথ আত্মসাৎ আয়কর উপদেষ্টার বিরুদ্ধে মামলা\nঅর্থনীতি • আরও সদ্য প্রাপ্ত সংবাদ • চাকরীর খবর\nপ্রকাশের সময় : নভেম্বর ১৪, ২০১৮, ৪:৩৬ অপরাহ্ণ\nআপডেট সময় : নভেম্বর ১৪, ২০১৮ at ৪:৩৬ অপরাহ্ণ\nএস এম নূর মোহাম্মদ : করদাতা সাজিয়ে অর্থ আত্মসাৎকরার অভিযোগে খুলনা আয়কর বিভাগের আয়কর উপদেষ্টা মো. শহীদুল আলমের বিরুদ্ধে দায়ের হওয়া দুদকের মামলা বাতিল চেয়ে করা আবেদন খারিজ করে দিয়েছেন হাইকোর্ট। একইসঙ্গে আগামী ৬ মাসের মধ্যে যত দ্রুত সম্ভব মামলাটি বিচারিক আদালতে নিষ্পত্তি করতে বলা হয়েছে।\nএ সংক্রান্ত পূর্বের জারিকৃত রুলের চূড়ান্ত শুনানি শেষে বুধবার বিচারপতি মো. নজরুল ইসলাম তালুকদার ও বিচারপতি কে এম হাফিজুল আলমের বেঞ্চ তা খারিজ করে দেন। এর ফলে, বিচারিক আদালতে আয়কর উপদেষ্টার বিরুদ্ধে দুর্নীতির মামলা চলতে বাধা নেই বলে জানিয়েছেন আইনজীবীরা।\nআদালতে দুদকের পক্ষে শুনানীতে ছিলেন আইনজীবী মো. খুরশীদ আলম খান। রাষ্ট্রপক্ষে ছিলেন ডেপুটি অ্যাটর্নি জেনারেল এ কে এম আমিন উদ্দিন (মানিক)। জানা যায়, শহীদুল আলম অসৎ উদ্দেশ্যে আয়কর নথি থেকে প্রকৃত করদাতার নাম অজ্ঞাত রেখে ভুয়া ওকালতনামার মাধ্যমে খুলনার তুলাপট্টির মেসার্স জহুরুল হককে খুলনার করদাতা প্রতিনিধি সাজিয়ে করদাতার পক্ষে কাগজপত্র দাখিল, নোটিশ গ্রহণ ও রিফান্ড ভাউচার মিলিয়ে মোট ৭ লাখ ১১ হাজার ৫৭৯ টাকা গ্রহণ করেন।\nপরবর্তীতে মো. নাজির হোসেন নামক এক ব্যাক্তিকে জহুরুল হক সাজিয়ে অগ্রণী ব্যাংকের খুলনা নিউমার্কেট শাখা থেকে জালিয়াতির মাধ্যমে চলতি হিসাব ও অন্যান্য হিসাব থেকে টাকা আত্মসাৎ করে। পরে বিষয়টি তদন্ত করেন দূর্নীতি দমন কমিশনের কর্মকর্তা আবদুল্লাহ আল জাহিদ। তদন্ত শেষে শহীদুল আলমসহ তিনজনকে আসামি করে খুলনার সোনাডাঙ্গা থানায় ২০০১ সালের ৩ আগস্ট মামলা দায়ের করা হয়। এরপর ২০১২ সালের ১৩ সেপ্টেম্বর খুলনার বিভাগীয় স্পেশাল জজ তিন আসামির বিরুদ্ধে চার্জগঠন করলে শহীদুল আলম হাইকোর্টে রিভিশন মামলা দায়ের করেন।\nওই রিভিশন আবেদনের শুনানি নিয়ে হাইকোর্ট ২০১৫ সালের ১১ আগস্ট শহীদুল আলমে মামলার বাতিল বিষয়ে ৬ মাসের জন্য রুল জারি করেন। তবে রুল শুনানি শেষে বুধবার আবেদনটি খারিজ করে দেন আদালত।


হোম লোন কি ও কীভাবে পাওয়া যাবে? | এসো আয় করি\nনিজের একটি বাড়ি হবে সে স্বপ্ন অনেকেরই থাকে, অন্যদিকে দেখা যায় কারো কারো জীবনের সবচেয়ে গুরুত্বপূর্ণ স্বপ্নের মধ্যে অন্যতম স্বপ্ন নিজের একটি বাড়ি বানানো। কিন্তু নিজের বাড়ি প্রস্তুত করার ক্ষেত্রে বাধা হয়ে দাঁড়তে পারে আর্থিক সমস্যা। স্বপ্নের বাড়ি নির্মানে ব্যয়বহুল এবং প্রায় দুঃসাধ্য কাজটি আপনাদের জন্য সহজ করতে পারে একমাত্র হোমলোনই।\nHome Loan কি\nবাড়ি নির্মাণ কিংবা পুরানো বাড়ি সংস্কারের জন্য ব্যাংক বা আর্থিক প্রতিষ্ঠানসমূহ থেকে উপযুক্ত ডকুমেন্ট প্রদানের মাধ্যমে য়ে ঋণ নেওয়া হয় তাই হচ্ছে হোম লোন। নীতিমালা অনুযায়ী হোম লোন বলতে ৪ ধরনের লোনকে বুঝায়।\nবাড়ি/আবাসিক নির্মানের জন্য একক ঋণ\nজমি ক্রয় সহ বাড়ি নির্মানের জন্য সম্মিলিত ঋণ\nজমিসহ তৈরী বাড়ি ক্রয়ের জন্য একক ঋণ\nফ্ল্যাট ক্রয়ের জন্য ঋণ\nHome Loan কারা প্রদান করছে?\nবাংলাদেশে গৃহ ঋণের একমাত্র সরকারি প্রতিষ্ঠানের নাম হচ্ছে বাংলাদেশ হাউস বিল্ডিং ফাইন্যান্স করপোরেশন (বিএইচবিএফসি)। গৃহঋণ দেওয়াটাই হচ্ছে এই সংস্থার মূল কাজ। ব্যাংক বা বিএইচবিএফসি থেকে ঋণ নিয়ে বাড়ি নির্মাণ বা ফ্ল্যাট কিনতে চাইলে ২০ থেকে ৩০ শতাংশ টাকা নিজের থাকতে হবে। সরকারি-বেসরকারি ব্যাংক ও আর্থিক প্রতিষ্ঠানগুলো সর্বোচ্চ ২ কোটি টাকা পর্যন্ত ঋণ দিয়ে থাকে। সাধারনত সরকারি–বেসরকারি ব্যাংক সহ বিভিন্ন ধরনের আর্থিক প্রতিষ্ঠান যেমন- সিটি ব্যাংক, প্রবাসী কল্যাণ ব্যাংক, ইসলামী ব্যাংক, ডাচ বাংলা ব্যাংক, স্ট্যান্ডার্ড চাটার্ড ব্যাংক, আইপিডিসি, লংকা বাংলা ফিন্যান্স সহ আরো অনেক আর্থিক প্রতিষ্ঠান হোম লোন দিয়ে থাকে। সরকারি নির্দেশনা মোতাবেক হোম লোন প্রদানের জন্য ইতিমধ্যে বাংলাদেশে রাষ্টায়ত্ব ৪ টি ব্যাংক সরকারে সাথে চুক্তিবদ্ধ রয়েছে। ব্যাংক গুলো হল- হাউজিং বিল্ডিং ফাইন্যান্স সল্যুশন, সোনালি ব্যাংক, অগ্রনী ব্যাংক এবং রূপালি ব্যাংক। সরকারি চাকুরিজীবিদের গৃহ নির্মানের জন্য বিশেষ ঋণ সুবিধা রয়েছে। সরকারি কর্মকর্তা-কর্মচারীদের জন্য ব্যাংকিং ব্যবস্থার মাধ্যমে গৃহ নির্মাণ ঋণ ২০২০ গেজেট আকারে প্রকাশিত হয়েছে। বাংলাদেশ হাউস বিল্ডিং ফাইনান্স কর্পোরেশন একক বাড়ী এবং একাধিক মালিকানার বাড়ী নির্মাণের জন্য ঋণ প্রদান করে থাকে।\nসাধারনত ৫ টি উদ্দ্যেশে হোম লোন দেওয়া হয়-\nবাড়ি সংস্কারের জন্য ( ৫ লক্ষ – ৭৫ লক্ষ টাকা)\nসেমি পাকা বাড়ি নির্মানের জন্য ( ৫ লক্ষ – ৭৫ লক্ষ টাকা)\nপাকা বিল্ডিং বাড়ি নির্মানের জন্য ( ১৫ লক্ষ – ১ কোটি ২ লক্ষ টাকা)\nঅন্য কোন ব্যাংকের ঋণ শোধ করতে চাচ্ছেন আর সেটা হোম লোন ডিভিশনে পড়লে ঋণ পাবেন (১৫ লক্ষ – ১ কোটি ২ লক্ষ টাকা)\nবাড়ি / ফ্ল্যাট কিনতে চাইলে ঋণ পাবেন (১৫ লক্ষ – ১ কোটি ২ লক্ষ টাকা)\nঋণ পরিশোধের মেয়াদ :\nবাড়ি সংস্কারের জন্য ( ৫ লক্ষ – ৭৫ লক্ষ টাকা)= ১৫ বছরের জন্য।\nসেমি পাকা বাড়ি নির্মানের জন্য ( ৫ লক্ষ – ৭৫ লক্ষ টাকা)= ১৫ বছরের জন্য।\nপাকা বিল্ডিং বাড়ি নির্মানের জন্য ( ১৫ লক্ষ – ১ কোটি ২ লক্ষ টাকা)= ২৫ বছরের জন্য।\nঅন্য কোন ব্যাংকের ঋণ শোধ করতে চাচ্ছেন আর সেটা হোম লোন ডিভিশনে\nপড়লে ঋণ পাবেন (১৫ লক্ষ – ১ কোটি ২ লক্ষ টাকা) = ২৫ বছরের জন্য।\nবাড়ি / ফ্ল্যাট কিনতে চাইলে ঋণ পাবেন (১৫ লক্ষ – ১ কোটি ২ লক্ষ টাকা) = ২৫ বছরের জন্য।\nHome Loan কারা নিচ্ছে\nসাধারন প্রবাসীরা, সরকারি / বেসরকারি চাকুরিজীবীরা, সাধারন ব্যবসায়ী, ডাক্তার, ইজ্ঞিনিয়ার, বাসাওয়ালা, নিজে স্বনির্ভরশীল ব্যক্তি হোম লোন নিতে পারবেন। যিনি ঋণ নিবেন তার মাসিক আয় সর্বনিন্ম 20 হাজার /25 হাজার/ 50 হাজার হতে হবে যা ক্ষেত্রভেদে পরিবর্তনযোগ্য।\nHome Loan এর ক্ষেত্রে যোগ্যতা প্রয়োজন\nHome-loan এর ক্ষেত্রে যে সকল যোগ্যতা থাকা প্রয়োজন তা নিম্নে বর্ণিত হল –\nযে ব্যাংক থেকে গৃহ নির্মানের জন্য ঋণ নিবেন উক্ত ব্যাংকের গৃহ নির্মাণ ঋণ ফরম যথাযথভাবে পূরন করতে হবে।\nবয়সসীমা ১৮ থেকে ৬৫ বছর হতে হবে। ঋণ আবেদনকারীর বয়স ৬৫ বছরের উপরে হলে প্রাপ্ত বয়স্ক ছেলে / মেয়েকে নিয়ে যৌথ আবেদন করতে হবে।\nঋণ আবেদনকরীকে জন্মসূত্রে বাংলাদেশী নাগরিক হতে হবে।\nপ্রবাসীদের ক্ষেত্রে বৈধভাবে দেশের বাইরে রয়েছে ৩ বছর আয় করার জন্য তা প্রয়োজন কাগজ ও ডকুমেন্ট জমা দেয়ার মাধ্যমে দাখিল করতে হবে।\nবাড়ি নির্মানের জন্য ঋণ গ্রহীতার খাশ দখলী / নিজ ক্রয়কৃত জমি হতে হবে।\nআম-মোক্তার ঋণ আবেদনকারী প্রবাসীর পক্ষে ঋণ গ্রহন করতে পারবেন। সরকার কর্তৃক নির্ধারিত পাওয়ার অব এটনী -২০১২ অনুসরন করে ব্যাংকের নমুনা মোতাবেক আমমোক্তার নামা দাখিল করতে হবে।\nনিরক্ষর ব্যক্তিকে ঋণ প্রদানের ক্ষেত্রে উপযুক্ত জামিনদার (স্বামী/স্ত্রী, পিতামাতা, পুত্র-কন্যা) নিয়োগ করতে হবে।\nসিডিএ প্লান পাশ সনদ থাকতে হবে।\nসর্বশেষ ১ বছরের ব্যাংক বিবরনী।\nসর্বশেষ ট্যাক্স ক্লিয়ারেন্স সার্টিফিকেট।\nজেলা সাব রেজিষ্ট্রি অফিস কর্তৃক ইস্যুকৃত ১২ বছরের নির্দয় সনদ (এন,ই.সি.)ব্যাংকে প্রদান করিতে হবে।\nসরকারি প্লটের ক্ষেত্রে মূল বরাদ্দ পত্র, দখল হস্তান্তরপত্র, মূল লীজ দলিল এবং বন্ধক প্রদানের অনুমতিপত্র ব্যাংকে পদান করিতে হবে।\nসাধারন প্রবাসীদের জন্য আয়ের উপযুক্ত প্রমান।\nসরকারি/বেসরকারি চাকুরিজীবীদরে জন্য ২ বছর চাকরীর অভিজ্ঞতা।\nসাধারন ব্যবসায়ী3বছর ব্যবসার অভিজ্ঞতা ও আপডেট ট্রেড লাইসেন্স থাকতে হবে।\nচিকিৎসকদের ক্ষেত্রে ১ বছরের প্র্যাকটিস এক্সপেরিয়েন্স/ প্রকৌশলীদের ক্ষেত্রে ২ বছর প্রফেশনাল এক্সপেরিয়েন্স/ বাসাওয়ালা অথবা নিজে স্বনির্ভরশীলদের জন্য আয়ের যথাযথ প্রমান।\nব্যাংকে আবেদনের জন্য প্রয়োজনীয় তথ্যঃ\nহোম ক্রেডিটের কিংবা টেকওভার লোনের নিবন্ধনকৃত মালিকানা দলিল থাকতে হবে (যদি লাগে)\nহোম ক্রেডিট লোনের প্রাইস কোটেশন।\nসংশ্লিষ্ট নথি থেকে আবেদন ফরম সংগ্রহ করে যথাযথভাবে পূরন করে দাবি করতে হবে।\nঅনুমদিত নকশা ও অনুমোদনের সত্যায়িত ফটোকপি।\nসাইট পরিদর্শনের জন্য রুট ম্যাপ দিতে হবে।\nমূল দলিল, নামজারি খতিয়ান, ডিসিআর, হালসনের খাজনা রশিদের সথ্যায়িত ফটোকপি ইত্যাদি।\nজমির মূল মালিকানা দলিল (মূল দলিলের ১ কপি সত্যায়িত ফটোকপি সহ), বায়া দলিল ব্যাংকে পদান করিতে হবে।\nসি. এস, এস.এ, আর-এস ও বি. এস খতিয়ানের জাবেদা নকল ব্যাংকে প্রদান করিতে হবে।\nডিসি, আর, খাজনা রশিদ ও নামলায় খতিয়ান ব্যাংকে প্রদান করতে হবে।\nTags:কীভাবে পাওয়া যাবে? লোন কি হোম হোম লোন\nfacebook twitter pinterest linkedin সবচেয়ে দ্রুততার সাথে আপনি যদি বাংলাদেশের …\nমিউচুয়াল ট্রাস্ট ব্যাংক লোন নেয়ার সকল পদ্ধতি


গোপন তৎপরতা না চালানোর জন্য আমেরিকার প্রতি কিউবা আহবান জানিয়েছে… | লিডিং লাইট\nগোপন তৎপরতা না চালানোর জন্য আমেরিকার প্রতি কিউবা আহবান জানিয়েছে…\nহাবানা (এ এফ পি) – কিউবা মার্কিনিদেরকে সকল প্রকার গোপনীয় কর্মকান্ড থেকে বিরত থাকার জন্য আহবান জানিয়েছে। সম্প্রতি ওয়াসিংটন টইটারের মত একটি সামাজিক যোগাযোগ মাধ্যমের দ্বারা কমিউনিস্ট পার্টির বিরুদ্বে অপপ্রাচার চালানোর পর কিউবা এই আহবান জানায়।\nহোয়াট হাউস এক ঘোষনায় এর সত্যতা স্বীকার করেছে এবং বলেছে কারো বরুদ্বে প্রচার চালানো নাকি তাঁদের উদ্দেশ্য নয়।\nকিউবার পররাষ্ট্র মন্ত্রনালয়ের কর্মকর্তা মি। ফিদেল এক ইমেইল বার্তায় এ এফ পি কে জানিয়েছেন যে, “ অ্যামেরিকা কে অবশ্যই আন্তর্জাতিক আইন, জাতি সংঘের বিধি বিধানের প্রতি শ্রদ্বাশীল, অন্তর্জাতিক সম্প্রদায়ের মতামতের প্রতি সম্মান দেখিয়ে তাঁদের সকল প্রকার গোপনীয় কর্মকান্ড বন্দ্ব করা উচিৎ।”\nহোয়াইট হাউজের মুখপাত্র জে, কার্নী বলেন, আসোসিয়েট প্রেসের এই কর্মসূচিটি উন্নয়নের সূচনাতেই কিউবা সরকারের বাধার সম্মোখিন হয়েছে।\nতিনি বলেন এই কর্মসূচিটি আমাদের কোন গোপনীয় কাজ নয়, এটা তৈরী করা হয়েছে – আমেরিকার আইন বিষয়ে কংগ্রেসের বিতর্কের জন্য।\nতবে ইতিমধ্যেই মি. ফিদেল এপি কে কিউবা সরকারের পক্ষ থেকে আবার তাদের অভিযোগের সত্যতা নিশ্চিত করেছেন।\nতিনি বলেন- “ মার্কিন যুক্তরাষ্ট্র কিউবার বিরুদ্বে তাঁর অপকর্মের পরিকল্পনার কথা আবার স্বীকার করল।”\nতাঁদের এই অপকর্মের পরিকল্পনার উদ্দেশ্যই হোল আমাদের প্রিয়দেশকে অস্থির করে সরকারের পরিবর্তন আনা। পরিবর্তন করা আমাদের রাজনৈতিক কাঠামোকে। তাঁর জন্য মার্কিনিরা বছরের পর বছর মোটা অংকের অর্থ ও বিনিয়োগ করে চলেছে। “\nইউ এস এ আই ডি র মুখপাত্র যিনি এই প্রকল্পের প্রতিস্টাতা মি. মিট হেরিখ, “তিনি জানালেন এই প্রকল্পটির নাম দেয়া হয়েছে “জানজানেউ” কিউবার ভাষায় যার অর্থ হল – হ্যমিংবার্ড। ইহা একটি কিউবান মঞ্চের নাম। এখানে সকলেই নিজেদের স্বধীন মতামত প্রকাশ করতে পারবেন।”\n১৯৬১ সালের পর থেকে আমেরিকার সাথে কিউবার কোন কূটনৈতিক সম্পর্ক নেই। ওয়াসিংটন কমিউনিস্ট পার্টির বিরুদ্বে সেই সময় থেকেই অবরোধ আরোপ করে আসছে। – একে এম শিহাব\n← অর্থনীতিবাদে লেজুর প্রসঙ্গ\nআর্জেন্টিনার নেতা দাবী করেছেন ফকল্যান্ড দ্বীপে ন্যাটোর পারমানবিক স্থাপনা রয়েছে…… →


ডোয়াইন জনসন এবং তার নতুন আন্ডার আর্মার কালেকশন স্পটলাইট লাভ করে - সর্বশেষ\nডোয়াইন জনসন এবং তার নতুন আন্ডার আর্মার কালেকশন স্পটলাইট লাভ করে\nডোয়াইন জনসন এবং তার নতুন আন্ডার আর্মার সংগ্রহ এখন আউট এবং এটি আবার বিক্রি হওয়ার আগে, আপনাকে এটি দখল করতে হবে।\nডোয়াইন জনসন অবশ্যই সেই ধরনের যিনি ফুটবল এবং পতনের জন্য তার ভালবাসার জন্য পরিচিত। দ্য রক সম্প্রতি একটি অ্যাক্টিভওয়্যার ব্র্যান্ডের সাথে করমর্দন করেছে। শেষ ফলাফল আশ্চর্যজনক এবং আপনি নিশ্চিত শট এর জন্য পড়ে যাচ্ছে.\nভাবছেন কেন ডোয়াইন একটি নতুন আন্ডার আর্মার কালেকশন অনুমোদন করতে এগিয়ে যাবেন? এটা তার ব্যর্থতার কারণে।\nতো, খবরের ফ্ল্যাশ!'\nদ্য রক, ডোয়াইন জনসন, সম্প্রতি, বা আরও সুনির্দিষ্টভাবে বলতে গেলে, তার জিম পরিধানের পোশাক চালু করেছেন। এটি প্রজেক্ট রক কালেকশনের একটি অংশ এবং ব্র্যান্ডটি আন্ডার আর্মার। সপ্তাহটি আপনাকে এমন সবকিছু দেবে যা আপনাকে চমকের চেহারা এবং অনুভূতি বের করতে সাহায্য করবে।\nডোয়াইন জনসন এবং দ্য আন্ডার আর্মার কালেকশন\nতার ইনস্টাগ্রামে, তিনি উল্লেখ করেছেন - একজন মানুষ হিসাবে যে তার 'হাত ময়লার মধ্যে' রেখেছেন আমি গ্রিডিরনে যে পাঠটি শিখেছি তা অমূল্য ছিল। আমার সাফল্যের কারণে নয়, আমার ব্যর্থতার কারণে। ব্যর্থতার কারণে, আমার এনএফএল স্বপ্ন কখনোই সত্যি হয়নি,\nঅভিনেতা অবশ্যই তার ব্যর্থতা থেকে অনেক কিছু শিখেছেন এবং তিনি পরে যা যোগ করেছেন তা থেকে এটি স্পষ্ট।\nব্যর্থতার কারণে, আমি ঘরে সবচেয়ে কঠিন কর্মী। এবং ব্যর্থতার কারণে, আমি শিখেছি যে কঠোর পরিশ্রম সর্বদা আমার সাথে শুরু হবে এবং শেষ হবে…. কখনও কখনও এটি এমন স্বপ্ন যা সত্য হয় না, যা আমাদের জীবনের সবচেয়ে বড় শিক্ষা দেয়।\nবাঁক সীমানা লঞ্চ বৃহস্পতিবার ঘটেছে. ডোয়াইনকে জিম করতে দেখা যাওয়ার পর অনেক ভিডিও দেখা গেছে।\nযথেষ্ট বলেছেন, এই পোশাকের পরিসরটি কতটা চমৎকার হবে তার উপর স্পষ্টভাবে একটি ফোকাস রয়েছে – ট্যাগলাইন হিসাবে রুমের সবচেয়ে কঠিন কর্মী তাদের দিকে নিক্ষেপ করতে পারে এমন সবকিছু সহ্য করুন।\n2016 সালে ফিরে আসে যখন ডোয়াইন এবং আন্ডার আর্মারের মধ্যে অংশীদারিত্ব শুরু হয়েছিল। 2018 সালের মে মাসে, প্রজেক্ট রক 1 স্নিকার বের হয়েছিল। পুরো লঞ্চটির স্টক শেষ হতে 24 ঘণ্টারও কম সময় লেগেছে।\nনতুন সংগ্রহ থেকে কি আশা করা প্রশ্ন?\nভাল, কাটঅফ টি-শার্ট এবং হুডি। আপনি টি-শার্ট এবং প্রজেক্ট রক 1 স্নিকার্সে অলিম্পিক স্বর্ণপদক বিজয়ী লিন্ডসে ভিমকেও দেখতে পারেন।\nতার একটি রিলিজে, জনসন বলেছিলেন - এটি রুমের সবচেয়ে কঠিন কর্মীদের জন্য। বিঘ্নকারীরা যারা সমস্ত প্রতিযোগিতাকে ছাড়িয়ে যায় এবং প্রশিক্ষণের সময় অদ্ভুত অসভ্য গ্রান্টও করে।\nডোয়াইন এবং আন্ডার আর্মারের মধ্যে অংশীদারিত্ব এখন পর্যন্ত সেরা সেলিব্রিটি ব্র্যান্ড অংশীদারিত্ব। অনেক উন্মুখ.


Here are names win 'Jyotirmoyi Award' this year dgtl - Anandabazar\nHere are names win 'Jyotirmoyi Award' this year dgtl\nছকভাঙা বীরাঙ্গনাদের কুর্ণিশ জানাল ‘জ্যোতির্ময়ী সম্মান’\nকলকাতা ০৬ মার্চ ২০২০ ১৯:৪৫\nপ্রতিমা পোদ্দার, আয়েষা নূর, রাখী বসু এবং শর্বরী দত্ত। —নিজস্ব চিত্র\nসাফল্যের একটা আলো থাকে। সে সাফল্য যদি আসে সমাজ বদলের পথিকৃৎ হয়ে, তার দীপ্তি বেড়ে যায় আরও অনেকখানি।আর পুরুষশাসিত সমাজের বুকে, হাজারো বাধা পেরিয়ে সে বদল আনার কাণ্ডারী যদি হন নারী, আলো ঘিরে রাখে তাঁকে। আন্তর্জাতিক নারীদিবসের প্রাক্কালে তেমনই দুই আলোকময়ীকে সম্মান জানাল জ্যোতি বসু মেমোরিয়াল ফাউন্ডেশন। সৌজন্যে তাদের উদ্যোগ— ‘জ্যোতির্ময়ী পুরস্কার ২০২০’।\nশুক্রবার দুপুরে হিন্দুস্থান পার্কে প্রয়াত মুখ্যমন্ত্রী জ্যোতি বসুর তৎকালীন বাসভবনে হয়ে গেল এই অনুষ্ঠান। কলকাতারই ক্যারাটে-কন্যে আয়েষা নূর এবং এ শহরের প্রথম এবং একমাত্র মহিলা বাসচালক প্রতিমা পোদ্দারের হাতে ‘জ্যোতির্ময়ী’র সম্মান তুলে দিলেন অনুষ্ঠানের প্রধান অতিথি, বিশিষ্ট ডিজাইনার শর্বরী দত্ত। উপস্থিত ছিলেন ফাউন্ডেশনের প্রতিষ্ঠাতা, প্রয়াত মুখ্যমন্ত্রীর পুত্রবধূ রাখী বসু।\nমহিলাদের সুরক্ষায় ক্যারাটের সাহস জোগাতে উদ্যোগী আয়েষা নিজেও ক্যারাটের বিভিন্ন প্রতিযোগিতায় সেরার শিরোপা ছিনিয়ে এনেছেন। মৌলালির রামলীলা ময়দানে তাঁর প্রশিক্ষণে এখন ক্যারাটের পাঠ নেন প্রায় ছ’শো মেয়ে। অভাব-অনটন ও অসুস্থতার কাছে হার মানতে না চাওয়া, তুমুল জেদী ক্যারাটে-কন্যা আয়েষার এখন লক্ষ্য বছরে এক লক্ষ জনকে এমন প্রশিক্ষণ দেওয়া।\nআরও পড়ুন: ভোডাফোনের ইন্টারনেট বন্ধ, সমস্যা কলেও, দিনভর চূড়ান্ত হয়রানি গ্রাহকদের\nআরও পড়ুন: উঠল প্রেসিডেন্সির আন্দোলন, অবরোধ উঠলেও আন্দোলন চলবে, জানালেন পড়ুয়ারা\nঅন্য দিকে, বাসচালকের মতো পুরুষ-নির্ভর পেশায় নিজেকে দাঁড় করানোর লড়াইটা সহজ ছিল না নিমতার গৃহবধূ প্রতিমার জন্যও। সংসারে অভাবের দাগ মোছাতে চেয়ে বাসচালক স্বামীর পাশে দাঁড়ান তিনি। আত্মীয়-প্রতিবেশীর ব্যঙ্গ-রসিকতা উড়িয়ে দিয়ে গাড়ি চালানো শিখে প্রতিমা হাতে তুলে নিয়েছেন বাসের স্টিয়ারিং। নিমতা-হাওড়া রুটে বাস চালিয়ে প্রতিমাই এখন গোটা মহানগরে এ পেশায় আসা একমাত্র মহিলা।\n২০১১ সালে প্রতিষ্ঠিত, জ্যোতি বসুর স্মৃতিতে গড়া এই ফাউন্ডেশন সারা বছর ধরেই বিভিন্ন কর্মসূচি নিয়ে চলে। যাবতীয় প্রতিকূলতা পেরিয়ে, নিজের মতো করে সাফল্যের নজির গড়া নারীদের আলোয় নিয়ে আসা, সম্মান জানানোর এই প্রয়াস এ বছরই প্রথম।\nএ দিন অনুষ্ঠানে রাখী বলেন, “নারীদিবসের একটা দিনের মাপকাঠিতে কি মহিলাদের দেখা যায়? তাঁরা না থাকলে সমাজের চেহারাটা কি এমনই থাকত? আমাদের এই জ্যোতির্ময়ী সম্মানের সূচনা হল এ বছর, আয়েষা আর প্রতিমার হাত ধরে। মেয়েরা এগোক এ ভাবেই। আয়েষা, প্রতিমাদের মতো সব বাধা জয় করে আরও আরও এগিয়ে চলুক।”\nআয়েষা ও প্রতিমার এমন সাফল্য মুগ্ধ করেছে শর্বরীদেবীকেও। তাঁর কথায়: “সামাজিক, আর্থিক, শারীরিক— সব প্রতিবন্ধকতা পেরিয়ে দু’জনের এমন লড়াকু মনোভাবকে কুর্ণিশ জানাই। এই অনুষ্ঠানের ট্যাগলাইন ‘ফায়ার উইদিন’ ওঁদের জন্যই যথাযথ হয়ে উঠেছে।’’\nআর এমন সম্মান পেয়ে কী বলছেন আয়েষা আর প্রতিমা? দু’জনেরই কথায়: ‘‘আমরা আপ্লুত। আশা রাখি, এমন অনুষ্ঠানের মাধ্যমে আরও অনেকেরই লড়াই স্বীকৃতি পাবে। তাঁদের দেখেই এগিয়ে আসবে আরও অনেকে।’’\nJyotirmoyi Award Ayesha Noor Rakhi Basu Sharbari Datta Protima Poddar


বিষাদ বিলাসী মানসিকতাই পর্তুগীজদের রোজনামচা, শিল্প-সংস্কৃতিতে যার ছায়া আজও অটুট! - Daily News Reel\nপর্বতমালা ও সবুজের হাতছানি বেষ্টিত বৃষ্টিস্নাত শীতল আবহাওয়ার রুপোলি সৌন্দর্য মাখা দক্ষিণ পশ্চিম ইউরোপের রাষ্ট্র পর্তুগাল। ভারতের ইতিহাসে পর্তুগীজদের আনাগোনাও ছিল যথেষ্ট উল্লেখযোগ্য। সেই পর্তুগীজদের দেশ পর্তুগাল বলতে সবার প্রথমেই যা মনে আসে তা হল ফুটবল, শহরজুড়ে ব্যস্ত কফি শপ, ঝাঁ ঝকঝকে জীবনযাত্রা, আনন্দোচ্ছ্বল তরুণ প্রজন্ম কিংবা হাসিখুশি একটা দেশ।\nঅথচ জানেন কি সেই পর্তুগীজরা উত্তরাধিকার সূত্রে বহন করে দুঃখ-বেদনা শোক। যা সত্যিই অবাক হওয়ারই মত। হয়তো পৃথিবীর বুকে পর্তুগাল’ই প্রথম দেশ যারা বংশপরম্পরায় শোককে বহন করে। পর্তুগাল মানে যেমন ক্রিস্টিয়ানো রোনাল্ডো কিংবা লুইস ফিগোর ফুটবলে পায়ের জাদু। তেমনি পর্তুগাল মানে ‘ফাদো’ ও ‘সউদেদ’। বিষাদ সঙ্গীত চর্চার অন্যতম আঁধার এই পর্তুগাল। এই ‘ফাদো’ গানের মধ্যে দিয়ে হৃদয়ের আবেগ,ব্যথা, হারানোর শোক সবকিছু ব্যক্ত করে শ্রোতার কাছে পৌঁছে দেওয়া হয়। আর অপরদিকে ‘সউদেদ’ শব্দের অর্থ ‘নস্টালজিক সময়’।\nআনুমানিক ১৮২০ সাল নাগাদ ‘ফাদো’ মিউজিকের চর্চা শুরু হয়। পর্তুগাল তখনও পর্তুগাল হয়নি। পর্তুগালের জন্মের অনেক আগেই জন্ম হয় এই বিষাদ মেশানো সুরের। পর্তুগীজদের ইতিহাসে রয়েছে সমুদ্রযাত্রা থেকে শুরু করে বহিঃশত্রুর আক্রমণ, একনায়কতন্ত্র, প্রিয়জনকে হারানোর মতো বহু ঘটনা। আর সেইসব দুঃখ মেশানো সুর কথায় মিলেমিশে এই বিষাদ সংগীতকে করে তুলেছে শ্রেষ্ঠ। বর্তমানে গানের আধুনিক কথা, সুর কিংবা আধুনিক বাদ্যযন্ত্রের ব্যবহারের পরেও ‘ফাদো’ সংগীতের মাধুর্যতা আজও অটুট। পর্তুগালে সঙ্গীত ছাড়াও শিল্প-সংস্কৃতি চিত্রকলা সর্বত্র ছাপ ফেলেছে বিষাদ। অপরদিকে ‘সউদেদ’ এ মিশে আছে গভীর ভাবাবেগ। যা বংশ পরম্পরায় রীতি অনুযায়ী বহন করে চলেছে পর্তুগিজরা।\nপর্তুগীজদের এমন বিষাদ প্রিয় মানসিকতা নিয়ে গবেষণাও চলেছে বিস্তর। মনোবিদদের মতে, বিষাদ স্মৃতিশক্তি বাড়ায়। বিষাদে বিচার শক্তি বাড়ে। যদিও তার প্রভাব কতটা পর্তুগীজদের মধ্যে পড়েছে তার সদুত্তর এখনো পাওয়া যায়নি। তবুও এক দেশের সংস্কৃতি এক দেশের ভাবাবেগ এক দেশের উত্তরাধিকার প্রেম সবে মিলে এক অভিনব তাৎপর্য আজও বহন করে চলেছে পর্তুগিজরা। আর এখানেই সাংস্কৃতিক জগতে পর্তুগালের অভিনবত্ব।\nনিজের হাতে তৈরি করেছেন আস্ত এক অরণ্য! চিনে নিন 'ফরেস্ট ম্যান অফ ইন্ডিয়া'কে


কুন্তলের পাখির চোখ একটি অর্জুন আরেকটি দ্রোণাচার্য\nহুগলীর প্রত্যন্ত এক গ্রাম থেকে উঠে আসা একটি মানুষ। স্বপ্ন দেখতেন ফুটবলার হবেন। কিন্তু ক্রমাগত চোটের জন্য ডাক্তার একসময় তাঁকে খেলাই ছেড়ে দিতে বলেছিলেন। ভাগ্যিস বলেছিলেন। না হলে দ্রোণাচার্য হওয়ার পর আর এক প্রাক্তন দ্রোণাচার্য, ইলিয়াস বাবর তাঁকে শুভেচ্ছা জানিয়ে বলবেন কেন, “আপনার হাতে ব্যাটনটা দিয়ে গেলাম”!\nবছর ছয়েক আগের কথা। কুন্তল রায়ের পুঙ্খানুপুঙ্খ মনে আছে। রাষ্ট্রপতিবভনের সেদিন তিলধারণের জায়গা ছিল না। দেশের খেলাধুলোয় সর্বোচ্চ সম্মান দেওয়ার দিন। রাজীব খেলরত্ন থেকে পদ্মশ্রী সম্মান সেদিন দেওয়া হবে। খেলার দুনিয়ার মণিমানিক্যে ঠাসা রাইসিনা হিলের সেই সুসজ্জিত ঘর। রয়েছেন কুন্তল রায়ও। অ্যাথলেটিক্সে তাঁকে দেওয়া হবে দ্রোণাচার্য পুরস্কার। তখনই তাঁর দুই ছাত্রী, সোমা বিশ্বাস ও সুস্মিতা সিংহ রায় আর্ন্তজাতিক মঞ্চে বাংলার জন্য গৌরব নিয়ে আসছেন। বিভিন্ন আর্ন্তজাতিক প্রতিযোগিতা থেকে। তাঁদের সাফল্যেই কুন্তলের সরল মুখে চওড়া হাসি। গর্বিত দ্রোণাচার্য।\nরাষ্ট্রপতিভবন থেকে দ্রোণাচার্য পুরস্কার নিয়ে কলকাতা ফেরার পরই কুন্তল রায় ভাসতে থাকেন শুভেচ্ছার স্রোতে! সাইনি উইলসন, অশ্বিনী নাচাপাদের দিয়ে শুরু হয়েছিল। কুন্তল বাবুর এখনও মনে আছে, রাজ্যবর্ধন রাঠৌরের শুভেচ্ছাবার্তা। কুন্তল বলছিলেন, “রাজ্যবর্ধন আমাকে ফোনে বলেছিল, দাদা পরিকাঠামোর যথাযথ সহয়াতা না পাওয়া সত্ত্বেও আপনার কাজ ভবিষ্যতের অ্যাথলেটিস জগতে উদাহরণ হয়ে থাকবে।”\n১৯৭৭ সালে স্পোর্টস অথিরিটি অফ ইন্ডিয়ার পাতিওয়ালা থেকে কোচিং-এর ডিগ্রি নিয়ে আসার পর থেকে গত চল্লিশ বছর ধরে অ্যাথলিট গড়ার কাজ করে চলেছেন কুন্তল রায়। সোদপুরের একটি ছোটো মাঠেই তার সমস্ত সাধনা। এখনও ভোলেননি প্রাক্তন জাতীয় ব্যাডমিন্টন চ্যাম্পিয়ন মধুমিতা সিংহ বিস্তের পাঠানো শুভেচ্ছা বার্তা। দ্রোণাচার্য হওয়ার পর মধুমিতা বলেছিলেন, “দাদা, এখনও ভুলতে পারছি না কলকাতায় জাতীয় চ্যাম্পিয়নশিপের মাত্র চারদিন আগে আমার হাঁটুতে শুরু হওয়া ব্যথা- আপনি সারিয়ে দিয়েছিলেন। আর সেবার কলকাতা ন্যাশনলে মহিলা সিঙ্গেলসে আমিই চ্যাম্পিয়ন হয়েছিলাম।” হাসছেন কুন্তল রায়। বললেন, “মধুমিতাকে আমি ওই ন্যাশনাল চ্যাম্পিয়নশিপের আগের তিনটে দিন বিশেষ ধরণের একটা ট্রেনিং করতে দিয়েছিলাম।” তবে দ্রোণাচার্য হওয়ার পরে অজস্র শুভেচ্ছার মধ্যে দ্রোণাচার্য অ্যাথলেটিক্স কোচ ইলিয়াস বাবরের কথা কুন্তল রায় হয়তো সারাজীবন মনে রাখবেন। কুন্তল বলছিলেন, “কলকাতায় ফেরার পর বাবর ফোন করেছিলেন আমাকে। বলেছিলেন, ট্রফিটার দিকে বেশি তাকাবে না। সাফল্যের চোঁয়া ঢেকুর উঠবে! কাজের উপর প্রভাব পড়বে। আপনাকে তো অ্যাথলিট গড়ার কারখানাটা চালিয়ে যেতে হবে।”\nকিন্তু দ্রোণাচার্য পুরস্কার পাওয়ার মতোই আনন্দ তাঁর জীবনে আরও একটা ঘটনায়। গত সাতচল্লিশ বছর ধরে যা তাঁর স্বপ্ন ছিল। তাঁর কোচিং সেন্টারে যত ছেলে মেয়েই ভর্তি হোক না কেন, তাদের কাছে তিনি শেখার টাকা নেবেন না! তাঁর স্বপ্ন এখনও ধরে রাখতে পেরেছেন কুন্তল বাবু। আড়াইশো ছেলে মেয়ের কাউকে এসিসি তে ট্রেনিং করার জন্য টাকা দিতে হয় না। বরং রাজ্য বা জাতীয় পর্যায়ে পারফরম্যান্স করা প্রতিভাবান ছেলে মেয়েদের মাসিক বৃত্তিও দেওয়া হয়। কুন্তল বাবু বলেন “ সুপা পরভিন। হাডলসে আর লংজাম্পে ভীষণ সম্ভবনাময়, অথচ খুব গরিব। ওকে প্রতি মাসে পাঁচশ টাকা করে বৃত্তি দেওয়া হচ্ছে। এরকম আরও কয়েকটি ছেলে মেয়ে আছে যারা স্কলারশিপ পায়”। কিন্তু অর্থের জোগান আসে কি ভাবে? ১৯৭৭ সালে এন.আই.এস থেকে কোচিং ডিগ্রী নিয়ে আসার পর থেকেই কুন্তল রায়ের অ্যাথলেটিক্স কোচের জীবন পেশাদারিভাবে শুরু হয়ে যায়। তিনি জোগ দেন স্পোর্টস অথরিটি অফ ইন্ডিয়া(সাই)-য় কোচ হিসাবে। বেতনের অর্ধেক টাকাই তিনি খরচ করতেন তাঁর হাতে গড়া এসিসি এর জন্য। এছাড়া এসিসি-র তহবিলে জমা পড়ে কুন্তল রায়ের প্রতিষ্ঠিত প্রাক্তন ছাত্রছাত্রীদের অনুদান। কুন্তল বাবুর প্রাক্তন ছাত্রাছাত্রী? সোমা বিশ্বাস, সঞ্জয় রাই, ঝুমা খাতুনের মতো-জাতীয় দলের হয়ে প্রতিনিধিত্ব করা অ্যাথলিটরা। বর্তমানেও আছেন সুস্মিতা সিংহ রায়ের মতো আর্ন্তজাতিক অ্যাথলিট। এদের পাঠানো নিয়মিত অনুদান এসিসি-র বড় শক্তি। কুন্তল বাবু জানালেন, গত কুড়ি বছরে স্থানীয় সাংসদের এম.পি তহবিল থেকে তাঁর কোচিং সেন্টারকে দুবারে আট লাখ টাকা দেওয়া হয়েছে। এই আট লক্ষ টাকায় কোচিং সেন্টারে তৈরি হয়েছে দুটি আধুনিকতম মাল্টিজিম। মাঠে এসছে আমুল পরিবর্তন। ঘাস ছেঁটে সেখানে নিয়মিত জল আর সার দিয়ে দৌড়ানোর ট্র্যাক আলাদা ভাবে তৈরি করা হয়েছে। একই সঙ্গে প্রয়োজন লঙজাম্পের লেন, কৃত্রিম টার্ফ, আর সেটাকে বসানোর জন্য প্রয়োজনীয় অর্থেরও আবেদন করা হয়েছে কেন্দ্রীয় সরকারের অর্থমন্ত্রকে। কুন্তল বললেন, “ গোটা রাজ্য ঘুরে দেখতে পারেন। সাই ছাড়া আর কোনও অ্যাথলেটিক্স সেন্টারে এসিসি-র মতো উন্নত পরিকাঠামো পাবেন না। এখানে এখন মাসিক বেতনে দু’জন কোচ আছেন। তাঁরা আমারই ছাত্র।” গত দু’বছর ধরে রাজ্য অ্যাথলেটিক্স টুর্নামেন্টে দলগত বিভাগে সবচেয়ে বেশি সোনার পদক নিয়ে যাচ্ছে এসিসি। গতবছরও রাজ্য চ্যাম্পিয়নশিপে, চল্লিশটা সোনা জিতে প্রথম হয়েছে কুন্তলের ক্লাব। তবে রাজ্য পর্যায়ের টুর্নামেন্টে সোনা জিতে তৃপ্তি নেই দ্রোণাচার্যের। তিনি চান, আর্ন্তজাতিক পর্যায়ে এসিসি থেকে গড়ে ওঠা অ্যাথলিটরা জাতীয় দলের হয়ে পদক জিতে ফিরেছেন। স্বপ্নের আরো কিছু অবশিষ্ট আছে।\nএকষট্টি বছর বয়সী কুন্তল চান ,”আমার হাতে তৈরি হওয়া আর্ন্তজাতিক অ্যাথলিটরা এসিসির দায়িত্ব নিক। পরের প্রজন্মের হাতে ব্যাটন টা তুলে দিতে পারলেই স্বপ্ন সফল হবে।”\nঅ্যাথলিট তৈরির কারখানা চালান দ্রোণাচার্য কুন্তল


ফের স্টেশনে ভিক্ষা করছেন সেই রানু মণ্ডল! ফের স্টেশনে ভিক্ষা করছেন সেই রানু মণ্ডল! – Chattolar Alo\nবৃহস্পতিবার, ২৯ জুলাই ২০২১, ০১:১৯ অপরাহ্ন\nরাতারাতি তারকা বনে যাওয়া ইন্টারনেট সেনসেশন রানু মণ্ডল আবারো ফিরে গেছেন পশ্চিমবঙ্গের রানাঘাট স্টেশনে। সেখানে ফের ভিক্ষা করছেন তিনি।\nসেই পুরনো দিনের মতোই এখন প্রতিদিন দুই বেলা পেট ভরে খেতে তার খুব কষ্ট হচ্ছে। অনেকটা অনাহারেই রানুর দিন কাটছে বলে জানিয়েছেন ভারতীয় সংবাদ মাধ্যম এই সময়।\nরানু নাকি সেই আগের মতোই পথচলতি মানুষের কাছে হাত পেতে পেট চালাতে হচ্ছে। এখন তার সম্বল পাড়া-প্রতিবেশীদের দেওয়া সাহায্য।\nএই রানু হিমেশ রেশমিয়ার হাত ধরে বলিউডে গেয়েছেন। হিমেশ রেশমিয়ার ‘হ্যাপি হার্ডি অ্যান্ড হীর’ সিনেমায় প্লেব্যাক সিঙ্গার হিসেবে তিনটি গানে কণ্ঠ দেন তিনি। এটাও মানুষের মাঝে আরেকটি আলোচনার বিষয় ছিল। রেলওয়ে প্লাটফর্ম থেকে উঠে এসে বলিউডে প্রথম গান গাওয়ার পর থেকেই রানু মণ্ডলের অনেক ভক্ত-অনুরাগী তৈরি হয়ে যায়।\nতবে তার কিছু কর্মকাণ্ড ভক্তদের দ্বিধা-দ্বন্দ্বে ফেলে দেয়। তাকে আদৌ আইডল হিসেবে ভালোবাসা উচিত কিনা, তা নিয়ে কথা বলেন অনেকে। আস্তে আস্তে তিনি তার বিতর্কিত কাজের জন্য মানুষের অপছন্দের তালিকায় চলে যান।\nঅবশেষে রানুকে ফিরে যেত হলো নিজের আপন ঠিকানায়। আবারো কষ্টে দিন কাটাতে হচ্ছে তার। রেল স্টেশনে ভিক্ষা করে দিন কাটাচ্ছেন তিনি।\nরেজার বিজ্ঞাপনে আবুল হায়াত\nনায়ক-গায়ক ও প্রেমিক কিশোর কুমারের মৃত্যুবার্ষিকী আজ


নারীকে মারপিট, ৯৯৯-এ ফোন করায় পুলিশের হুমকি - Bhorer Kagoj\nপ্রচ্ছদ সারাদেশ নারীকে মারপিট, ৯৯৯-এ ফোন করায় পুলিশের হুমকি\nযশোর (চৌগাছা) প্রতিনিধি\nপ্রকাশিত: অক্টোবর ২১, ২০২০ , ৮:৩৬ অপরাহ্ণ আপডেট: অক্টোবর ২১, ২০২০ , ১০:২০ অপরাহ্ণ\nযশোরের চৌগাছায় রাতে অতর্কিতভাবে ঘরে ঢুকে লিপিকা সুলতানা (৫৫) নামে এক বৃদ্ধা নারী ও রিয়াদ হোসেন নামে তার ছেলেকে মারধর ও তাদের বাড়ির আসবাবপত্র ভাঙচুর করে দূর্বৃত্তরা। ঘটনার পর ওই পরিবারের পক্ষ থেকে জাতীয় পরিষেবা ৯৯৯ ফোন করা হয়। পরে চৌগাছা থানা পুলিশের এসআই গিয়ে উল্টো তাদেরই হুমকি দেয়, আপনারা তাদের (সন্ত্রাসীদের) সঙ্গে আর গোলযোগ করবেন না। ওরা আপনাদের আর মারবে না। আর আপনারা কেউ বাড়াবাড়ি করবেন না। তাহলে কি‘ সমস্যা আছে।\nএমন অভিযোগে বুধবার (২১ অক্টোবর) দুপরে চৌগাছা প্রেসক্লাবে ওই নারী সংবাদ সম্মেলন করে সাংবাদিকদের কাছে জানতে চান ৯৯৯ এ পুলিশ সাহায্য নেয়া কি আমার অপরাধ হয়েছে? আর আমার বাড়ি ভাঙচুর, লুটপাট এবং আমাকে ও আমার ছেলেকে মারধরের ঘটনা তদন্তে এসআই কাওসারের সন্ত্রাসীদের পক্ষে অবস্থানের কারণ কি? এ সময় তার সঙ্গে ছোট ছেলে রিয়াদ হোসেন উপস্থিত ছিলেন।\nলিখিত বক্তব্যে ওই নারী বলেন, আমি লিপিকা সুলতানা। স্বামী মিজানুর রহমান। উপজেলার নারায়ণপুর ইউনিয়নের বাদেখানপুর গ্রামে বসবাস করি। আমি একজন কৃষকের গৃহবধূ। আমি আমার স্বামী ও ২ সন্তান রুবেল হোসেন ও রিয়াদ হোসেনকে নিয়ে গ্রামে শান্তিপূর্ণভাবে বসবাস করি। সোমবার (১৯ অক্টোবর) রাত ১০টার দিকে আমি বারান্দায় ঘুমিয়ে ছিলাম। এমন সময় ঘুমের মধ্যেই লাঠির আঘাতে আমার ঘুম ভেঙে যায়। দেখি গ্রামের হায়দারের ছেলে আক্তার ও মতিয়ারের ছেলে মুক্তারসহ ১৩/১৪ জন লাঠি ও রামদাসহ আমার বাড়িতে আক্রমণ করেছে। তারা ঘরে প্রবেশ করে আমার ছোট ছেলেকে (রিয়াদ হোসেন) বেধড়ক মারপিট করে।\nতিনি আরো বলেন, সন্ত্রাসীরা চলে যাওয়ার পর দেখি আমার ছোট ছেলে অজ্ঞান হয়ে পড়ে আছে। সন্ত্রাসীরা ওই সময় আমার আপন ছোট দেবরের ছেলে সন্ত্রাসীদের গতিরোধ করলে সন্ত্রাসীরা তাকেও মারধর করে। এ ঘটনায় আমার বড় ছেলে (রুবেল হোসেন) রাত ১০.৪৫ মিনিটে ৯৯৯ এ কল করে। এরপর রাত ১১.২৭ মিনিট, ১১.৩২ মিনিটে (৯৯৯) সাহায্যের জন্য কল করে। পরে চৌগাছা থানার এসআই (উপ-পরিদর্শক) আমার বাড়িতে আসে। এসআই কাওসার বাড়ির বাইরে দাঁড়িয়ে বলে বাড়িতে এতো লোক কেন? তখন তাকে বাড়ির ভিতরে আসতে বললে, তিনি বাড়িতে প্রবেশ করে ঘরের ভিতর কিছু একটা খুঁজতে লাগে। তারপর সন্ত্রাসীদের ফেলে যাওয়া একজোড়া জুতা, একটি মোবাইল ফোন ও একটি রাম দা জব্দ করে বাড়ি থেকে চলে যান।\nযাওয়ার সময় এসআই কাওসার বলেন, তাদের সঙ্গে (সন্ত্রাসী) আর গোলযোগ করবেন না। তারা আপনাদের আর মারবে না। আর আপনারা কেউ বাড়াবাড়ি করবেন না। তাহলে কিন্তু সমস্যা আছে।\nলিখিত বক্তব্যে তিনি প্রশ্ন রেখে আরো বলেন, আমি আপনাদের কাছে জানতে চাই ৯৯৯ এ পুলিশ সাহায্য নেয়া কি আমার অপরাধ হয়েছে? আর আমার বাড়ি ভাঙচুর, লুটপাট এবং আমাকে ও আমার ছেলেকে মারধরের ঘটনা তদন্তে এসআই কাওসারের সন্ত্রাসীদের পক্ষে অবস্থানের কারণ কি? আমি এ ঘটনার সুষ্ঠ বিচার চাই।\nএ বিষয়ে চৌগাছা থানার উপ-পরিদর্শক (এসআই) কাওছার আলম বলেন, স্যারের (ওসি) সঙ্গে কথা বলেন।\nওই নারীর বড় ছেলে রুবেল হোসেন জানান, এ ঘটনায় তারা মঙ্গলবারই (২০ অক্টোবর) চৌগাছা থানায় একটি লিখিত অভিযোগ দিয়েছেন। যার তদন্তের দায়িত্বে রয়েছেন উপ-পরিদর্শক (এসআই) এমদাদ হোসেন।\nজানতে চাইলে উপ-পরিদর্শক (এসআই) এমদাদ হোসেন বলেন, ওই পরিবারের লিখিত অভিযোগটি আমার কাছে আছে। বুধবার সময় না পাওয়ায় তদন্তে যাওয়া হয়নি। আগামীকাল (বৃহস্পতিবার) যাবো।\nচৌগাছা থানার ওসি রিফাত খান রাজীব প্রথমে বলেন, এ বিষয়ে ওই পরিবারের পক্ষ থেকে কোন অভিযোগ করা হয় নি।\nতবে এসআই এমদাদের বক্তব্য জানালে তিনি বলেন, অনেক অভিযোগই তো আসে, সে সময় আমার মনে ছিল না। অভিযোগ এলে আইনগত ব্যবস্থা নেওয়া হবে।\nতিনি আরো বলেন, হুমকি দেয়ার কোন ঘটনা ঘটেনি। মীমাংসা করার জন্য উভয় পক্ষকেই গোলযোগ করতে নিষেধ করা হয়েছে।\nচৌগাছা পুলিশ প্রতিবাদ সংবাদ সম্মেলন হুমকি


সাওতালদের ত্রাণ প্রত্যাখ্যান, সরকারী লালটূ কর্মকর্তার বক্তব্য এবং আজকের অপার্থিব সুপারমুন – ইস্টিশন ব্লগ\nAuthor: আমি অথবা অন্য কেউ Published Date: নভেম্বর ১৪, ২০১৬\n?jadewits_media_id=703701″ width=”512″ />\nনিম্নস্তরের প্রাণী, যেমন গুইসাপ, সজারু, ইঁদুর, বেঁজি ইত্যাদি ইত্যাদি নাকি সাওতালদের খুবই প্রিয়। সরকার তাদের দিতে গেল চাল, ডাল, তেল, আলু এইসব। ভুল পদক্ষেপ! সাওতালদের প্রিয় খাদ্যের পসরা নিয়া গেলে তারা লোভ সামলাইতে পারতো না হয়তো। কিন্তু এই ত্রাণ নিতে অস্বীকার করা সরকার এবং প্রশাসনের মুখের উপর চপেটাঘাত। এর মাধ্যমে তারা এই বাণীই পৌঁছাইল যে গরু মাইরা জুতাদান তারা মানতে রাজী না। এই অশিক্ষিত, নাকবোঁচা, কালো মানুষগুলা আমাদের বুঝাইয়া দিল যে চরম বিপর্যয়ের মধ্যেও তাদের আত্মসম্মানবোধ অটুট, তারা এত সহজে এইসব অবিচার মানবে না।\nআমদের মধ্যে বহু ভদ্রবেশী বাঙ্গালী আছেন যারা সাওতাল দেখলে নাক কুঁচকান। এইরকম আচরণ পশ্চিম পাকিস্তানীরাও আমাদের সাথে করতো। আমাদেরও পাকিস্তানীরা বলতো কালো, বাইট্টা মানুষ। ষাটের দশকে পাকিস্তানে সম্ভবত জাতিসংঘ থাইকা ত্রাণ আসে। সেই ত্রাণ খাদ্য ছিল না, ছিল স্যানিটারি সরঞ্জাম। টয়লেটের কমোড আর এইরকম জিনিসপত্র। সংসদের বাঙ্গালীরাও যখন এইসব ত্রাণের হিস্যা দাবী করেন তখন পাকিস্তানীরা এইসব নিয়াও ব্যঙ্গ করছিল। তারা বলছিলো, “তোমরা এইসব দিয়া কি করবা, তোমাদের তো কলাগাছের পিছনে যাওয়াই যথেষ্ঠ।” জী হ্যা, এইভাবেই বলছিল ওরা, সংসদে দাড়াইয়াই বলছিল। আমাদের নিজেদের এমন জাতিগত বিদ্বেষ, রেসিস্ট আচরণ সহ্য করবার, এইরকম বাজে আচরণের শিকার হওয়ার অভিজ্ঞতা আছে। এখন আমরাও যদি একই ধরণের আচরণ করি, তাইলে পাকিস্তানী আর আমাদের মধ্যে পার্থক্য কি হইবে?\nআমি উপজাতিদের একটা গ্রুপ, “জুমঘর” এর সদস্য বহু আগে থাইকাই। সেইখানে ওরা মাঝে ওরা নিজেদের নানা খাবারের ছবি দেয়, যেইগুলা ওদের কাছে খুব প্রিয়। যেমন কাঁচা উড়চূঙ্গা, ব্যাং, নাম না জানা পোকামাকড় এবং আরও অনেককিছু। সেইখানে গিয়া আমাদের বাঙ্গালী ভাইয়েরা ওয়াক ওয়াক করেন, উলটাপালটা কথা বইলা আসেন, চরম অপমানজনক কথা বইলা আসেন। এর বাইরেও তাদের নারীগণের স্বাভাবিক পোষাকের ছবি দেইখা অনেকে উত্তেজিত হইয়া কথা বলেন। এইসব খুবই উন্নত মনের পরিচায়ক, খুবই স্বাভাবিক আচরণ। এইসকল খাদ্য চাইনিজরাও খায়, হ্যাডম থাকলে ওদের সামনে গিয়ে ওদের ভাষায় বইলা পশ্চাদদেশ অক্ষত রাইখা ফেরত আসতে পারলে বুঝতাম সাহস আছে সবজায়গায় একই আচরণ ধইরা রাখার। কিংবা ফ্রান্সের কোনো ন্যুডবিচে গিয়া তাহারা যদি বইলা আসতে পারেন যে তোরা অসভ্যজাত, জাহেলিয়াতের যুগে পইড়া আছিস, তাইলেও চলবে। কিন্তু উনারা সেইসব দেশে গেলে ওইরকম কাপড়ের রমণী দেখলে সম্ভবত মৈথুন কিংবা রমণক্রিয়াতে লিপ্ত হওয়ার খায়েশ সামলাইতে পারবেন না। যাইহোক, প্রতিটা মানুষ কি খাবে, কোন সংস্কৃতি, আচারআচরণ পালন করবে সেইটা তাদের নিজের ব্যাপার। যেই জাতির মানুষ এইসব মানতে পারবে না, তাদের মানসিকতা, বোধ কতটা উন্নত সেইটা নিয়াই প্রশ্ন করা যায়।\nথাক সেই কথা, সরকার অন্তত ত্রাণ প্রদান কার্যক্রমের পদক্ষেপ নিয়া স্বীকার করলেন যে ওইখানে মানবিক বিপর্যয়ের মত পরিস্থিতি তৈরী হইছে। দেরীতে হইলেও তাদের দিকে সাহায্যের হাত বাড়াইয়া দিয়া পরোক্ষভাবে এইটাই স্বীকার করলেন যে তারা ভালো অবস্থায় নাই। অপরাধী হইলে বা নিজের দোষে এমন হইলে তা সরকার করতো কি? আবার একজন দুইজনের ব্যাপার না, হাজার মানুষের ব্যাপার। সাওতাল হোক আর যাই হোক, ওরা মানুষই। ন্যাশনাল আইডিকার্ডও থাকতে পারে তাদের, কারে ভোট দিছিলো আমি জানি না। তাদেরও দিতে পারে যাদের কারণে তাদের আজকে ভিটামাটি ছাড়া হওয়ার মত অবস্থা।\nসরকারের এক লালটু চেহারার কর্মকর্তারে আজকে টিভিতে বলতে শুনলাম, এইটা তেমন কোন সমস্যাই না। সমাধান কইরা ফেলা হবে সব। উনি বলতেছিলেন দুনিয়ার নানা দেশে আরও কত ভয়াবহ মানবিক বিপর্যয় হয়, এইখানে তেমন কিছুই হয়নাই। দুঃখিত হে মহান পুরুষ, আমাদের দেশে কোনো যুদ্ধ পরিস্থিতি নাই যে হাজার হাজার মানুষকে খোলা আকাশের নীচে থাকতে হবে। আপনি নিজে একদিন মশার কামড় খাইয়া সারারাত খোলা আকাশের নীচে কাটাইয়া দেখেন কেমন লাগে। নিজের মনের অবস্থার কথা চিন্তা কইরেন আপনার সহায় সম্বল ভিটামাটি লইয়া যদি কেউ টান দেয় আর আপনি তার ক্ষমতার সামনে অসহায় এবং প্রতিবাদ করতে গেলেউল্টা মাইর খাইতেছেন এমন পরিস্থিতিতে নিজেরে বসাইয়া। সেই অবস্থায় আপনার পেটে ভাত যাইতো না, আজকে রাইতে নাকি সুপারমুন উঠছে, এই সুপারমুনরে সুপারমুন লাগতো না। মনে হইতো আপনার অসহায়ত্বে সেও ব্যাঙ্গ করতেছে। আপনার লাল্টু চেহারা একদিনেই চুপসাইয়া চিইপা রস বার করা নিঃস্ব লেবুর খোসার মত লাগতো…\n← মাছের রাজা ইলিশ হতে পারে বাংলাদেশের জাতীয় সম্পদ\n‘ফাঁসী আয়নাদেরই হয়’…আয়নাবাজিতে কি বলতে চাইলেন অমিতাভ রেজা? →\n৮ thoughts on “সাওতালদের ত্রাণ প্রত্যাখ্যান, সরকারী লালটূ কর্মকর্তার বক্তব্য এবং আজকের অপার্থিব সুপারমুন”\nনভেম্বর ১৪, ২০১৬; ৩:১৬ অপরাহ্ন এ\nকিচ্ছু বলার নেই 🙁\nনভেম্বর ১৪, ২০১৬; ৩:৫৬ অপরাহ্ন এ\nহুম… কিন্তু চুপ করে থাকা\nহুম… কিন্তু চুপ করে থাকা সবচেয়ে বাজে পন্থা…\nনভেম্বর ১৪, ২০১৬; ৫:২২ অপরাহ্ন এ\nকথাগুলা খুব সত্য।\nসুপারমুন *দাইতেছে সবাই। ভাল লাগতেছে দেখে।\nদেশের বড় পত্রিকাগুলায় বিপিএল যতটা জয়গা পায় তার অর্ধেক জায়গাও এই আদিবাসীরা পায় না\nনভেম্বর ১৪, ২০১৬; ৫:৪০ অপরাহ্ন এ\nআপনি সংবিধান বিরোধী কথা\nআপনি সংবিধান বিরোধী কথা বলতেছেন। এইদেশে আদিবাসী বইলা কিছু নাই। সব দেশদ্রোহী, বাঙ্গাল বিদ্বেষী মিডিয়ার সৃষ্টি।\nএই ব্যাপারে জানতে ক্লিক করুন এখানেঃ 😉\nনভেম্বর ১৪, ২০১৬; ৬:৩৩ অপরাহ্ন এ\nম্যাংগো দেশপ্রেমিকদের থেকে\nম্যাংগো দেশপ্রেমিকদের থেকে এরচেয়ে বেশি কিছু আশা করা কি যায়?\nনভেম্বর ১৫, ২০১৬; ৮:১০ পূর্বাহ্ন এ\nআমিও ভাই ম্যাঙ্গো পিপলেরই\nআমিও ভাই ম্যাঙ্গো পিপলেরই একজন, কয়লাইন লেখা ছাড়া আমার কাছেও কিছু আশা করা যায় না…\nনভেম্বর ১৫, ২০১৬; ৬:১৪ পূর্বাহ্ন এ\nভাগ্যভালো তারা কেউ ত্রান নেয়\nভাগ্যভালো তারা কেউ ত্রান নেয় নাই, তা না হয়ে যদি দুই জনও ত্রান এর দিকে হাত বাড়াইতো তাহলে দেখা যাইতো, বাকীটা তারা নিজেরা নিজেরা ভাগাভাগি করে নিয়েছে এবং মিডিয়ায় দেখা যাইতো সাঁওতাল পল্লীতে সুখের আগুন লেগেছে।\nনভেম্বর ১৫, ২০১৬; ৮:১১ পূর্বাহ্ন এ\nএইটাও ভাবতেছিলাম। কয়েক টন\nএইটাও ভাবতেছিলাম। কয়েক টন ত্রাণ লুটপাট হওয়া থাইকা রক্ষা পাইলো আরকি…


চ্যাম্পিয়নস লিগ ফাইনাল: লিভারপুল বনাম টটেনহাম হটস্পার\nচ্যাম্পিয়নস লিগের মহারণে আজ মুখোমুখি হবে লিভারপুল এবং টটেনহাম হটস্পার। চ্যাম্পিয়নস লিগ এর আগে শেষ এরকম অল-ইংলিশ ফাইনাল দেখেছিল সেই ২০০৮ সালে। মাদ্রিদের ওয়ান্ডা মেট্রোপলিটানো স্টেডিয়ামে অনুষ্ঠিত হতে যাওয়া এই ফাইনালটি থেকে তাই প্রিমিয়ার লিগের ফ্লেভার আসছে বলে মনে হচ্ছে। আজ বাংলাদেশ সময় রাত ১টা থেকে শুরু হওয়া এই ম্যাচটির জন্য দারুণ আগ্রহ আর উত্তেজনা নিয়ে অপেক্ষা করছেন ফুটবলামোদীরা।\nগতবারের চ্যাম্পিয়নস লিগের ফাইনালে রিয়াল মাদ্রিদের কাছে হেরে দ্বিতীয় স্থানে থেকে মৌসুম শেষ করেছিল রেডরা, হটস্পারের অবস্থান ছিল তাদের থেকে ২৬ পয়েন্ট নিচে। এই মৌসুমে তাদের খেলার ধাঁচও দারুণভাবে প্রশংসিত হয়েছে। সেই ২০১৫ সালের অক্টোবরে ম্যানেজারের দায়িত্ব নেবার পর থেকেই লিভারপুলের জন্য সুসময় নিয়ে এসেছেন ইয়ুর্গেন ক্লপ। এ মুহূর্তে তাকে সেরা ম্যানেজার বলতেও দ্বিধা করছেন না অনেকে। তবে এই জার্মান ম্যানেজারের অধীনে ছয় ছয়টি ফাইনাল খেলে ফেললেও দুর্ভাগ্যবশত একটি ট্রফিও ঘরে তুলতে পারেনি তারা।\nলিভারপুল ম্যানেজার ইয়ুর্গেন ক্লপ; Image Credit: Aitor Alcalde/Getty Images\nপ্রথম পর্বে লিভারপুল দুই লেগ মিলিয়ে অনায়াসেই বায়ার্ন মিউনিখকে হারিয়েছিল ৪-১ ব্যবধানে। কোয়ার্টার ফাইনালে তারা মুখোমুখি হয় পোর্তোর। নিজেদের মাঠে ২-০ ব্যবধানে এবং ফিরতি লেগে ৪-১ ব্যবধানে জয়লাভ করে তারা। তবে চ্যাম্পিয়নস লিগের এবারের মৌসুমের সেরা আকর্ষণ ছিল বার্সেলোনার সাথে লিভারপুলের দ্বৈরথ।কাতালান ক্লাবটির কাছে প্রথম পর্বে ৩-০ ব্যবধানে হারার পরে লিভারপুলের বাদ পড়াটা একপ্রকার নিশ্চিত হয়ে গিয়েছিল। প্রবল চাপ নিয়ে নিজেদের মাঠ অ্যানফিল্ডে খেলা ম্যাচটিতে দুর্দান্তভাবে ফিরে আসে তারা। অবিশ্বাস্য এই ম্যাচে বার্সেলোনাকে ৪-০ গোলে হারিয়ে তারা উঠে যায় ফাইনালে।\nফাইনালে ওঠার পথে টটেনহাম হটস্পারের পথটাও বেশ দুরুহ ছিল। প্রথম পর্বে তারা দুই লেগ মিলিয়ে বরুশিয়া ডর্টমুন্ডকে হারায় ৪-০ ব্যবধানে। কোয়ার্টার ফাইনালের প্রথম লেগে ম্যানচেস্টার সিটির সাথে ১-০ গোলে জিতলেও ফিরতি লেগে ৪-৩ গোলে হেরে যায় তারা। দুই লেগ মিলিয়ে ফল ৪-৪ হলেও অ্যাওয়ে গোলের সুবাদে সেমিফাইনালে উঠে যায় হটস্পার। আর নিজেদের মাটিতে দুর্দান্তভাবে ম্যাচ জিতেও স্বপ্নভঙ্গের বেদনায় পুড়তে হয় ম্যানসিটিকে। সেমিফাইনালেও এ অবস্থার পুনরাবৃত্তি ঘটে কিছুটা। তবে এবার পরিস্থিতি ছিল হটস্পারের বিরুদ্ধে। আয়াক্সের কাছে প্রথম লেগে ১-০ গোলে হারলেও ফিরতি লেগে ৩-২ গোলে জেতে তারা। এবারও আয়াক্সকে নিজেদের মাটিতে হারিয়ে অ্যাওয়ে গোল বেশি থাকার সুবাদে ফাইনালে উঠে যায় ক্লাবটি। এমনিভাবেই ১৩৬ বছরের ক্লাব ইতিহাসে প্রথমবারের মতো ফাইনালে উঠলো টটেনহাম হটস্পার।\nঅ্যানফিল্ডে লিভারপুল দলের উল্লাস; Image Credit: John Powell/Getty Images\nসাধারণত উইনিং কম্বিনেশন পরিবর্তন করতে চায় না কেউই। কিন্তু সমস্যা হলো, যে কম্বিনেশন গত তিন ম্যাচে লিভারপুলকে জিতিয়েছে, সেই কম্বিনেশনে ফিরমিনো ছিলেন না। প্রায় ছয় সপ্তাহ পরে দলে ফিরছেন তিনি। এই ব্রাজিলিয়ানের প্রতিভা নিয়ে সংশয় নেই কারো, তাই অবশ্যম্ভাবীভাবেই তাকে দিয়ে ম্যাচ শুরু করবেন ক্লপ। জেমস মিলনারকে দুর্ভাগ্যবশত ম্যাচটি বেঞ্চে বসেই কাটাতে হবে। ফিরমিনোর সাথে থাকবেন মোহাম্মদ সালাহ এবং সাদিও মানে। মাঝমাঠে দলের হাল ধরবেন অধিনায়ক জর্ডান হেন্ডারসন। তাকে যোগ্য সাহচর্য দেবেন ফাবিনহো এবং উইজনালডাম। রেডদের অধিনায়ক বার্সেলোনার বিরুদ্ধে দারুণ দক্ষতার পরিচয় দিয়েছেন। এ ম্যাচেও তার কাছ থেকে এরকম পারফরম্যান্স আশা করা হচ্ছে।\nলিভারপুলের সম্ভাব্য একাদশ\nঅ্যালিসন বেকার, আলেক্সান্ডার-আরনল্ড, জোয়ের মাটিপ, ভ্যান জিক, অ্যান্ড্রু রবার্টসন, সাদিও মানে, জর্ডান হেন্ডারসন, ফাবিনহো, জেওরজিনিও উইজনালডাম, মোহাম্মদ সালাহ ও রবার্তো ফিরমিনো।\nম্যানসিটির বিরুদ্ধে জয়সূচক গোল করার পরে হটস্পারের ফার্নান্দো লরেন্তে; Image Credit: The Irish Times\nটটেনহাম হটস্পারকেও পড়তে হয়েছে মধুর সমস্যায়। সেমিফাইনালে তাদের মহাকাব্যিক প্রত্যাবর্তনের নায়ক লুকাস মউরাকে জায়গা ছেড়ে দিতে হচ্ছে ইংল্যান্ড ক্যাপ্টেন হ্যারি কেনের জন্য। হ্যারি উইংকস, হ্যারি কেন, ড্যাভিনসন সানচেজ- সবাই আজকের ম্যাচের জন্য পুরোপুরি প্রস্তুত। হটস্পারকে প্রেরণা যোগাতে পারে বছর দেড়েক আগে ওয়েম্বলিতে খেলা ম্যাচটি। সেই ম্যাচে হ্যারি কেনের জোড়া গোলের ওপর ভর করে ৪-১ ব্যবধানে তারা হারিয়েছিল লিভারপুলকে।\nটটেনহাম হটস্পারের সম্ভাব্য একাদশ\nহিউগো লোরিস, কাইরান ট্রিপিয়ার, টবি অ্যাল্ডারউইরেল্ড, জ্যঁ ভার্টোনগেন, ড্যানি রোজ, হ্যারি উইঙ্কস, মোউসা সিসোকো, ডেলে অ্যালি, ক্রিশ্চিয়ান এরিকসেন, সন হিউং-মিন ও হ্যারি কেন।\nহ্যারি কেন; Image Credit: The Irish Times\nমরিসিও পচেত্তিনোর দলের মূল ভরসা অবশ্যই ইংলিশ অধিনায়ক হ্যারি কেন। পাঁচ মৌসুমে ১৬৯ গোল করা কেন গত বিশ্বকাপে জিতে নিয়েছেন গোল্ডেন বুট। কিন্তু গোড়ালির ইনজুরিতে পড়ার কারণে দুই মাস খেলতে পারেননি তিনি, ফলে ধার কিছুটা হলেও কমে গেছে তার। কোনো কারণে ফাইনালে জ্বলে উঠতে না পারলে লুকাস মউরাকে বাদ দেবার জন্য অনুতাপে ভুগতে হবে পচেত্তিনোকে। কেনের সাহচর্য পেলে দুই ফুলব্যাক আলেক্সান্ডার-আরনল্ড আর রবার্টসনকে কাজে লাগিয়ে লিভারপুলকে ভালোভাবেই চাপিয়ে রাখবে হটস্পার।\nগত চ্যাম্পিয়নস লিগের ফাইনালে গোল করেছিলেন লিভারপুল উইঙ্গার সাদিও মানে। তারপর থেকে নিজেকে নতুন উচ্চতায় নিয়ে গেছেন তিনি। গত ১৬ মাসে যেকোনো প্রতিযোগিতার নকআউট পর্বে গোল করার ক্ষেত্রে তার চেয়ে এগিয়ে আছেন কেবল ক্রিস্টিয়ানো রোনালদো। আজকে মাঝমাঠের দখল নিয়ে তার সাথে লড়াই হবে কাইরান ট্রিপিয়ারের। বিশ্বকাপে এই রাইট ব্যাক অসাধারণ খেললেও তারপর থেকে কিছুটা নিষ্প্রভ হয়ে আছেন তিনি, জায়গা হারিয়েছেন জাতীয় দলের স্কোয়াডেও। তাকে ঠেকানোর জন্য মানে এবং রবার্টসনের কম্বিনেশনকে ভালোভাবেই কাজে লাগাতে পারবে লিভারপুল।\nবার্সেলোনাকে ৪-০ ব্যবধানে হারানোর ম্যাচে লিভারপুলের একটি গোল উদযাপন; Image Credit: Sky Sports\nএছাড়াও আছেন লিভারপুলের মধ্যমণি মোহাম্মদ সালাহ। গোল করতে না পারলেও তাকে কাজে লাগিয়ে ডানদিক থেকে আক্রমণ করার সুযোগ পাবে লিভারপুল। গত মৌসুমের মুখোমুখি ম্যাচটির একমাত্র গোলটিও এসেছিল তার পা থেকেই। তবে আজকে তার মূল উদ্দেশ্য থাকবে সম্পূর্ণ ম্যাচটি খেলা। গত বছরের রিয়াল মাদ্রিদের বিরুদ্ধে ফাইনালটি দুর্দান্তভাবেই শুরু করেছিল লিভারপুল। প্রথম আধঘন্টায় এগিয়ে ছিল তারাই। কিন্তু ম্যাচের ২৯ মিনিটের মাথায় রিয়াল ক্যাপ্টেনের সার্জিও রামোসের সাথে সংঘর্ষে কাঁধের ইনজুরিতে মাঠ ছাড়তে বাধ্য হন সালাহ।\nম্যাচের মোড় কিছুটা ঘুরে যায় তখনই। অবশেষে লিভারপুল ম্যাচটি হারে ৩-১ ব্যবধানে। পুরো মৌসুম উজ্জ্বল থাকা সালাহর জন্য শেষটা হয় খুবই কষ্টকর। মরার ওপর খাঁড়ার ঘায়ের মতো বিশ্বকাপেও ঠিকমতো খেলতে পারেননি তিনি। ফলে তার দেশ মিশর বাদ পড়ে প্রথম রাউন্ড থেকেই। দুই দলের গোলরক্ষকের মধ্যে তুলনা করলে অবশ্যই এগিয়ে থাকবেন ব্রাজিলিয়ান অ্যালিসন বেকার। বর্তমানে বিশ্বের সেরা গোলরক্ষকদের একজন হিসেবে বিবেচনা করা হয় তাকে।\nট্রফি জেতার ক্ষেত্রে মরিসিও পচেত্তিনো এবং ইয়ুর্গেন ক্লপ, দুই ম্যানেজারই একই ভাগ্যের ভাগীদার। ফাইনালে ওঠার পথে দুই দলই বার্সেলোনা আর ম্যানসিটির মতো জায়ান্টদের মোকাবেলা করে এসেছে। পরপর দুই রাতে তারা চ্যাম্পিয়নস লিগ ইতিহাসের সেরা দুটি ম্যাচ উপহার দিয়েছে দর্শকদের। ম্যাচ শেষ হবার আগেই হাল না ছাড়ার অদম্য আত্মবিশ্বাসই এই দুটি দলকে নিয়ে এসেছে এখানে। এই মৌসুমে তাদের মুখোমুখি দুটি ম্যাচই গড়িয়েছে ইনজুরি টাইম পর্যন্ত। আজও সেরকমই একটি প্রতিদ্বন্দ্বিতাপূর্ণ ম্যাচ আশা করছেন সবাই।\nThis article is wriiten in Bengali Language. It is the preview of UEFA Champions leadue final match of 2018-2019 season. For more information, check out the hyperlinked texts.


পরিত্যক্ত হয়ে পড়ে আছে আইনুদ্দীন আল আজাদ রহ. এর বাড়ির মাদরাসাটি (ভিডিও) - শিখো বাংলায়\nHome ইসলাম প্রতিদিন পরিত্যক্ত হয়ে পড়ে আছে আইনুদ্দীন আল আজাদ রহ. এর বাড়ির মাদরাসাটি (ভিডিও)\nপরিত্যক্ত হয়ে পড়ে আছে আইনুদ্দীন আল আজাদ রহ. এর বাড়ির মাদরাসাটি (ভিডিও)\nশিখো বাংলায়: পরিত্যক্ত অবস্থায় পড়ে আছে মাওলানা আইনুদ্দীন আল আজাদের বাড়ির মাদরাসা। দেখার কেউ নেই। যে এলাকায় অধিকাংশ মানুষ সুবিধা বঞ্চিত; সে এলাকায় কয়েক লক্ষ টাকায় নির্মিত এমন একটি ভবন পড়ে থাকা সত্যিই কষ্টের। মাদরাসাটি ঝিনাইদহ জেলার সদর থানার পোড়াহাটি ইউনিয়নের হাজরাতলা গ্রামে অবস্থিত। মাদরাসার পাশেই চিরনিদ্রায় শায়িত সঙ্গীত সম্রাট আইনুদ্দীন আল আজাদ।\nPrevious articleপ্রশ্নঃসালাতুল হাজাত নামাজ কি?এবং পড়ার নিয়ম কি?জানালে উপকৃত হব।\nNext articleমামলার তদন্তে হাটহাজারী মাদরাসায় পিবিআই


লামা-আলীকদমে বঙ্গবন্ধুর জন্ম দিন ও জাতীয় শিশু দিবস পালিত লামা-আলীকদমে বঙ্গবন্ধুর জন্ম দিন ও জাতীয় শিশু দিবস পালিত – CTG Journal\nলামা-আলীকদমে বঙ্গবন্ধুর জন্ম দিন ও জাতীয় শিশু দিবস পালিত\nমো. নুরুল করিম আরমান, লামা || যথাযথ মর্যাদায় বান্দরবানের লামা উপজেলায় জাতির জনক বঙ্গবন্ধু শেখ মুজিবুর রহমানের ৯৯তম জন্ম দিবস ও ২৩তম জাতীয় শিশু দিবস পালিত হয়েছে।\nএ উপলক্ষে শনিবার সকালে উপজেলা প্রশাসনের উদ্যোগে বিভিন্ন শিক্ষা প্রতিষ্ঠানের দু’শতাধিক শিক্ষার্থীর সমন্বয়ে এক বর্নাঢ্য র‌্যালি বের করা হয়। র‌্যালিটি উপজেলা শহরের বিভিন্ন গুরুত্বপূর্ণ সড়ক প্রদক্ষিণ শেষে পরিষদ সভা কক্ষে এক আলোচনা সভায় মিলিত হয়।\nউপজেলা নির্বাহী অফিসার খিনওয়ান নু’র সভাপতিত্বে অনুষ্টিত আলোচনা সভায় সহকারী কমিশনার (ভুমি) মো. সায়েদ ইকবাল, মাধ্যমিক শিক্ষা কর্মকর্তা মো. মোস্তাফিজুর রহমান ভুইয়া, কৃষি কর্মকর্তা মো. নূরে আলম, মৎস্য কর্মকর্তা রাশেদ পারভেজ, প্রাণী সম্পদ কর্মকর্তা জুয়েল মজুমদার, উপজেলা মুক্তিযোদ্ধা কমান্ডার শেখ মাহাবুবুর রহমান, থানা পুলিশের অফিসার ইনচার্জ মো. আনোয়ার হোসেন, প্রেসক্লাব সভাপতি প্রিয়দর্শী বড়–য়া অতিথি ছিলেন।\nআলোচনা শেষে দিবসটি উপলক্ষে গত শুক্রবার লামা আদর্শ বালিকা উচ্চ বিদ্যালয়ে আয়োজিত রচনা (শিশু থেকে বঙ্গবন্ধু) ও চিত্রাংকন (স্মৃতি সৌধ ও বঙ্গবন্ধুর ৭ মার্চের ঐতিহাসিক ভাষণ) প্রতিযোগিতায় বিজয়ী শিক্ষার্থীদের হাতে পুরস্কার তুলে দেন অতিথিরা। একই সময় উপজেলার সকল শিক্ষা প্রতিষ্টান, কমিউনিটি ক্লিনিক, স্বাস্থ্য কমপ্লেক্সসহ বিভিন্ন প্রতিষ্ঠানও দিবসটি পালন করে।\nএকইভাবে পাশের আলীকদম উপজেলা প্রশাসন, শিক্ষা প্রতিষ্ঠান, কমিউনিটি ক্লিনিক, স্বাস্থ্য কমপ্লেক্সসহ বিভিন্ন প্রতিষ্ঠানের উদ্যোগে দিবসটি যথাযথ মর্যাদায় পালন করা হয়।


Mother-Son cricketer Sports: পুরুষদের ক্রিকেটে বেনজির কীর্তি মা-ছেলের! অবিশ্বাস্য অর্জনে চমকে গেল ক্রিকেট বিশ্ব\nবয়স কুড়ির মাঝকোঠায় পৌঁছে যাওয়ার সময় পাঁচ বছর আন্তর্জাতিক ক্রিকেট থেকে ব্রেক নিয়েছিলেন। এই সময়ে পুরুষদের ক্রিকেটে চুটিয়ে খেলেছেন।\nUpdated: May 24, 2021 4:42:55 pm\nপুরুষদের ক্রিকেটে এবার দাপট দেখালেন মহিলা ক্রিকেটার। সঙ্গী হলেন তাঁর সন্তানও। সবমিলিয়ে ক্লাব ক্রিকেটে বেনজির কীর্তি গড়লেন ইংল্যান্ডের মহিলা দলের প্রাক্তন ক্রিকেটার আরন ব্রিনডেল এবং তাঁরই পুত্র হ্যারি ব্রিনডেল। ওপেনিং পার্টনারশিপে দুজনে ১৪৩ রানের জুটি গড়লেন।\nইংল্যান্ডের লিংকন এবং ডিস্ট্রিক্ট ক্রিকেট লিগে উইনবি সিসি ট্রোজান এবং নেটেলহ্যাম ক্রিকেট একাডেমি একাদশের খেলা ছিল। সেই ম্যাচেই উইনবি সিসি ট্রোজান দলের হয়ে রবিবার ১৪২ রানের টার্গেট ওপেনিং জুটিতেই তুলে দেন মা-ছেলের জুটি।\nআরো পড়ুন: জাতীয় দলের ফুটবলার এখন ইঁটভাটার শ্রমিক! পেট চালানোর তাগিদে নেমে পড়লেন রাস্তায়\nআন্তর্জাতিক ক্রিকেটে আরন ব্রিনডেল যথেষ্ট সফল ক্রিকেটার। ইংল্যান্ডের মহিলা দলের হয়ে ১৩৪টি আন্তর্জাতিক ম্যাচে ২৮৫২ রান করেছেন। এসেজ জিতেছেন তিনবার। তবে অন্যভাবে এবার নিজের নাম স্মরণীয় করে রাখলেন তিনি। পুরুষদের ক্রিকেটে খেলতে নেমেও শতরানের পার্টনারশিপ গড়লেন তিনি। তাও আবার নিজের ছেলের সঙ্গে।\nএর আগে আন্তর্জাতিক ক্রিকেটে অভিষেকেও আরন ব্রিনডেল দেড়শো রানের পার্টনারশিপ গড়ার কৃতিত্ব অর্জন করেছিলেন। জাতীয় দলের অধিনায়কও হয়েছেন কম বয়সে। আন্তর্জাতিক ক্রিকেটের অন্যতম সর্বকনিষ্ঠ ক্রিকেটার তিনি।\nHappy birthday to former England batter Arran Brindle 🍰\n👭 She holds the 🏴 record for the highest opening partnership in women’s Tests, with Caroline Atkins\n🔥 She was also the first woman to scoreacentury in men's Premier League cricket pic.twitter.com/Y03JZOrc1w\nবয়স কুড়ির মাঝকোঠায় পৌঁছে যাওয়ার সময় পাঁচ বছর আন্তর্জাতিক ক্রিকেট থেকে ব্রেক নিয়েছিলেন। এই সময়ে পুরুষদের ক্রিকেটে চুটিয়ে খেলেছেন। সন্তানের জন্ম দিয়েছেন। তারপর অবসর নেওয়ার আগে পরিবারের সঙ্গে চুটিয়ে সময় কাটিয়েছেন।\n২০১১ সালে আরন ব্রিনডেল প্রথম মহিলা ক্রিকেটার হিসেবে পুরুষদের সেমি-প্রফেশনাল ক্রিকেট লিগে সেঞ্চুরি হাঁকানোর কৃতিত্ব অর্জন করেন। সেই বছরেই অক্টোবরে ইংল্যান্ডের জাতীয় ক্রিকেট দলের হয়ে দক্ষিণ আফ্রিকার বিরুদ্ধে সেঞ্চুরি হাঁকান।\nWeb Title: Women cricketer arran brindle creates record with son in england cricket


জ্ঞান অর্জনে ডিজিটাল লাইব্রেরি গুরুত্বপূর্ণ ভূমিকা পালন করবে : ইউজিসি চেয়ারম্যান - বিদেশে উচ্চশিক্ষা - দৈনিকশিক্ষা\nডিজিটাল বিশ্বের সাথে সবাইকে খাপ খাওয়ানোর পরামর্শ দিয়ে বিশ্ববিদ্যালয় মঞ্জুরী কমিশনে চেয়ারম্যান অধ্যাপক কাজী শহীদুল্লাহ বলেছেন, দক্ষতার সাথে কর্মসম্পাদনে তথ্য প্রযুক্তির বিকল্প নেই। তথ্য প্রযুক্তির জ্ঞান ছাড়া সমাজে টিকে থাকা সম্ভব নয়। ডিজিটাল বাংলাদেশ এখন স্বপ্ন নয়, বাস্তব। তথ্য প্রযুক্তি আমাদের জীবনকে সহজ করে দিচ্ছে। আর বিশ্ববিদ্যালয়ের প্রাণ হচ্ছে গ্রন্থাগার। বিশ্ববিদ্যালয়ের গুণগতমান পরিমাপের একটি উৎকৃষ্ট স্থান হলো গ্রন্থাগার। জ্ঞান অর্জনে ডিজিটাল লাইব্রেরি গুরুত্বপূর্ণ ভূমিকা পালন করবে।\nমঙ্গলবার (৩ ডিসেম্বর) ইউজিসি ডিজিটাল লাইব্রেরির ওপর দিনব্যাপী এক প্রশিক্ষণ কর্মশালায় প্রধান অতিথির বক্তব্যে এসব কথা বলেন তিনি। বিশ্ববিদ্যালয় পর্যায়ে ই-রিসোর্সের ব্যবহার বৃদ্ধি ও গ্রন্থাগারিকদের সচেতনতা সৃষ্টির লক্ষ্যে এই কর্মশালার আয়োজন হয়।\nইউজিসি চেয়ারম্যান অধ্যাপক ড. কাজী শহীদুল্লাহ সকালে প্রধান অতিথি হিসেবে উপস্থিত থেকে কর্মশালার উদ্বোধন করেন। ইউজিসি সদস্য অধ্যাপক ড. মো. আখতার হোসেনের সভাপতিত্বে অনুষ্ঠানে বিশেষ অতিথি হিসেবে বক্তব্য রাখেন ইউজিসি সদস্য প্রফেসর ড. দিল আফরোজা বেগম, প্রফেসর ড. মো. সাজ্জাদ হোসেন এবং প্রফেসর ড. মুহাম্মদ আলমগীর।\nকর্মশালায় বক্তরা দেশের সকল বিশ্ববিদ্যলয়ে তথ্য-প্রযুক্তি তথা ই-শিক্ষার ওপর গুরুত্বরোপ করেন। টেকসই প্রযুক্তি উদ্ভাবন ও প্রযুক্তি রপ্তানির লক্ষ্যে বিশ্ববিদ্যলয়ের শিক্ষকদের কাজ করার আহ্বান জানান। কর্মশালায় বিভিন্ন সরকারি-বেসরকারি বিশ্ববিদ্যালয়ের গ্রন্থাগারিক ও ইউজিসির পদস্থ কর্মকর্তারা অংশগ্রহণ করেন।


মিন্নির জামিন আবেদনের শুনানি বৃহস্পতিবার | আদালত\nঅনলাইন ডেস্ক ১৫:৫৩, ০৬ আগস্ট, ২০১৯\nবরগুনার রিফাত শরীফ হত্যা মামলার আসামি তার স্ত্রী আয়শা সিদ্দিকা মিন্নির জামিন চেয়ে হাইকোর্টে করা আবেদনের ওপর শুনানির দিন ঠিক করা হয়েছে বৃহস্পতিবার।\nবিচারপতি শেখ মো. জাকির হোসেন ও বিচারপতি মো. মোস্তাফিজুর রহমানের বেঞ্চে আজ মঙ্গলবার জামিনের আবেদনটি শুনানির জন্য ওঠানো হয়।\nআইনজীবী জেড আই খান পান্না সাংবাদিকদের বলেন, আবেদনটি বিস্তারিত শুনবেন বলে বৃহস্পতিবার শুনানির জন্য রেখেছেন আদালত। বৃহস্পতিবার শুনানির সময় নির্ধারণ করে দেওয়ার জন্য বললে আদালত বলেছে কার্যতালিকায় আসবে।\nআরো পড়ুন: জেনেভা কনভেনশনে গিয়ে আইনমন্ত্রী নির্জলা মিথ্যাচার করেছেন: ফখরুল\nউল্লেখ্য, গত ২৬ জুন বরগুনা সরকারি কলেজের সামনে প্রকাশ্যে রিফাত শরীফকে কুপিয়ে হত্যা করা হয়। এ ঘটনায় পরদিন ১২ জনের নাম উল্লেখ করে নিহত রিফাতের বাবা আবদুল হালিম দুলাল শরীফ বাদী হয়ে বরগুনা থানায় একটি হত্যা মামলা করেন।\nবিচারপতি মো. মোস্তাফিজুর রহমান


মুসলিম মেয়েরা কি হিন্দু ধর্মে দীক্ষিত হওয়ার পর অনুশোচনা করে যেমন অনেক হিন্দু মেয়েরা আফসোস করে এবং ভালোবাসার জন্য ইসলাম গ্রহণ করার পর কষ্ট পায়? - DURMOR-বাংলা\nমুসলিম মেয়েরা কি হিন্দু ধর্মে দীক্ষিত হওয়ার পর অনুশোচনা করে যেমন অনেক হিন্দু মেয়েরা আফসোস করে এবং ভালোবাসার জন্য ইসলাম গ্রহণ করার পর কষ্ট পায়? মুসলিম মহিলারা কি হিন্দু পুরুষদের বিয়ে করতে আগ্রহী?\nআয়শা ঘোষ,কলকাতা বিশ্ববিদ্যালয়ে দর্শনশাস্ত্রে মাস্টার্স অফ আর্টস পড়েছেন। মূললেখাটি ইংরেজি থেকে বাংলায় অনুবাদ করা ।\nআমি একজন মুসলিম মহিলা, আমি একজন হিন্দু পুরুষকে বিয়ে করেছি। তাই আমি আমার ব্যক্তিগত মতামত এবং অভিজ্ঞতা থেকে কথা বলছি। আমার ব্যক্তিগত অভিজ্ঞতায়, আমি হ্যাঁ বলব। অধিকাংশই মুসলিম নারী আগ্রহী থাকে কোন হিন্দু ছেলের সাথে কিছু না হোক অন্তত বন্ধুত্ব করার, তবে মাত্র কয়েকজনই প্রকৃতপক্ষে পদক্ষেপ নিতে পারে।\nমুসলিম মহিলাদের হিন্দু পুরুষদের আকর্ষণীয় মনে করার একাধিক কারণ রয়েছে:\nসবচেয়ে সাধারণ কারণ হল এমন কিছু চাওয়ার রোমাঞ্চ যা আপনার জন্য নিষিদ্ধ। মুসলিম মহিলাদের অমুসলিমকে বিয়ে করতে নিষেধ করা হয়েছে যদি না সেও ইসলাম গ্রহণ করে। তাই নিষিদ্ধ ফলের প্রতি এর আকর্ষণ একটুই বেশিই থাকে, তাই বলতে গেলে, এটি অমুসলিম পুরুষদের আমাদের কাছে সবচেয়ে বেশি আকর্ষণ করে। তেমনি একটি লোকটির প্রতি আমার আকৃষ্ট হওয়ার অন্যতম কারণ ছিল, যিনি পরবর্তীতে আমার স্বামী হয়েছেন।\nহিন্দু ছেলের সাধারণত শান্ত প্রকৃতির হয়ে থাকে, যা মেয়েদেরকে আকর্ষণ করে। শৈশব থেকেই মুসলিম পুরুষদের উপর নিপীড়নের অনুভূতি জাগে, যা তাদের আচরণের একটি অপ্রয়োজনীয় আক্রমণাত্মক দিক বের করে আনে, যা অনেক মহিলাই পছন্দ করে না।\nনারীরা এমন ছেলেদের পছন্দ করে যারা শান্ত, বন্ধুত্বপূর্ণ এবং বিনা কারণে নিজেদেরকে আক্রমণাত্মক এবং আধিপত্যবাদী হিসেবে তুলে ধরার চেষ্টা করে না। আমি অনেক মুসলিম মহিলাকে জানি যারা এটিকে ‘বিরক্তিকর’ বলে মনে করেন, একটি ভাল শব্দের অভাবে। হিন্দু পুরুষদের পছন্দ করি কারণ তারা কোন নিপীড়ন কমপ্লেক্সের সাথে বাস করে না, তাদের সাথে কথা বলা সহজ এবং বন্ধুত্বপূর্ণ।\nবেশির ভাগ মুসলিম মহিলা এই ধরনে বিরক্তিকর অভিজ্ঞতা মাঝে দিযে যায়, এমন কি সে এই বিরক্তিকর অভিজ্ঞতা থেকে বের হতেও চাই। হিন্দু (অথবা অন্য কোন অমুসলিম) কে বিয়ে করে তাদের অবস্থা থেকে পালিয়ে যায়।\nহিন্দু ধর্মে দীক্ষিত\nউদাহরণস্বরূপ, আমার একজন বন্ধু ছিলেন যিনি তার স্বামী দ্বারা শারীরিক ও মৌখিকভাবে নির্যাতিত হতেন, যিনি একজন হিন্দু পুরুষের সাথে পালিয়ে যাওয়ার সিদ্ধান্ত নিয়েছিলেন এবং পরে তাকে বিয়ে করেছিলেন। একটি অপমানজনক বিয়ে থেকে পালিয়ে যাওয়ার জন্য তাকে সমর্থন করার পরিবর্তে, তার বাবা -মা তাকে অপমান করে এবং তা বিরুদ্ধে মসজিদে রিপোর্ট করে। ফলস্বরূপ, তাকে শহর এবং নাম পরিবর্তন করতে হয়েছিল। তার জন্য দুঃখজনক বিষয় হল তাকে সবার সাথে সম্পর্ক ছিন্ন করতে হয়েছিল… .পিতামাতা, ভাইবোন, বন্ধু… সবার সাতে।\nআরেকটি উদাহরণ ছিল আমার কাজিন। তার স্বামী একদিন তাকে তিন তালাক দিয়েছিল। কেন সে তা জান তো না। তাৎক্ষণিকভাবে, তাকে তার পরনের কাপড় ছাড়া কিছুই না দিয়ে বাড়ি থেকে বের করে দেওয়া হয়েছিল।\n৪৩ ডিগ্রি সেলসিয়াস তাপমাত্রা মধ্যে উষ্ণ গ্রীষ্মের দুপুরে ২টায় কালো বোরকা পরে তার পিতামাতার বাড়িতে ৫ কিমি দূরত্বে হেঁটে আসতে বাধ্য হন তিনি। তীব্র তাপ কারনে সে হিটস্ট্রোকে আক্রান্ত হন। তাকে একটি হাসপাতালে নিয়ে যাওয়া হয়েছিল যেখানে তিনি ভর্তি হওয়ার মাত্র3দিন পরে মারা যান।\nরঙিন হিন্দু উৎসবের প্রতি আকর্ষণ\nহিন্দু উৎসব যেমন হোলি, দিওয়ালি, দুর্গা পূজা, গণপতি মুসলিম উৎসবের চেয়ে বেশি রঙিন এবং আনন্দদায়ক যা স্থায়ী। যার ফলে একজন মানুষ তার জীবনের বিভিন্ন প্রতিকুলতা এবং বিরক্তিকর বিষয় থেকে বের হয়ে আসতে প্রেরণা পািই। ৮০ -এর দশকের পুরনো একটি গান বলে … “মেয়েরা শুধু মজা করতে চায়” অনেকটাই সত্য।\nআমার মনে আছে কিভাবে আমি এবং আমার মুসলিম বন্ধু আমাদের হিন্দু বন্ধুদের প্রতি এত হিংসা করতাম। কারন উৎসবের পরের দিন আমাদের অফিসে বিশেষ করে হোলি এবং দুর্গাপুজোর সময় তাদের সমস্ত মজা যখন শেয়ার করত।\nহিন্দু সংস্কৃতির লিঙ্গ বৈষম্য হীন\nউদাহরণস্বরূপ, দিবালির মতো হিন্দু উৎসব। হোলি, দুর্গাপূজা, গণপতি প্রকৃতিগতভাবে অন্তর্ভুক্ত এবং কোন লিঙ্গ বৈষম্য নেই। সবাই একসাথে অনুষ্ঠান উপভোগ করে এবং একসাথে প্রার্থনা করে। আপনি দেখেছেন যে ইদের মতো মুসলিম উৎসবের সময় সাধারণত পুরুষ এবং মহিলারা আলাদা প্রার্থণা করে থাকে।\nকিছু মুসলিম অনুশীলন আছে যা আমি সবসময় ঘৃণ্য পেয়েছি। অ্যাপার্টমেন্ট ভবনের বসবাসের সময় ছাগল জবাই করার ছবি যা খুবই দুঃখ জনক যা স্থানটিকে রক্তাক্ত করে তোলে।\nআমি মনে করি এটি অমুসলিম প্রতিবেশীদের প্রতি সত্যিই অসম্মানজনক। এছাড়াও, মহরমের সময় একটি শিশুর কপাল কাটার শিয়া প্রথা, পুরুষরা রাস্তায় হাঁটছে নিজেকে মারধর করেছে এবং এমনকি নিজেদেরকে কেটে ফেলা আরও একটি অভ্যাস যা আমি সবসময় ঘৃণা করি।\nমূললেখাটি ইংরেজি থেকে বাংলায় অনুবাদ\nকেন সনাতন ধর্ম পৃথিবীর অন‍্যতম শ্রেষ্ট মানবিক ধর্ম ? মোঃ জাহাঙ্গীর আলম এর কলমে।


খুলনা বিশ্ববিদ্যালয় এপিএ কমিটির মাসিক সভা অনুষ্ঠিত | Khulna University News\nHome Campus খুলনা বিশ্ববিদ্যালয় এপিএ কমিটির মাসিক সভা অনুষ্ঠিত\nখুলনা বিশ্ববিদ্যালয় এপিএ কমিটির মাসিক সভা অনুষ্ঠিত\nআজ ৩০ নভেম্বর ২০২১ খ্রি. মঙ্গলবার বিকাল ৩টায় শহিদ তাজউদ্দীন আহমদ ভবনের দ্বিতীয় তলাস্থ সম্মেলন কক্ষে খুলনা বিশ্ববিদ্যালয় বার্ষিক কর্মসম্পাদন চুক্তি (এপিএ) কমিটির মাসিক সভা অনুষ্ঠিত হয়। সভায় প্রধান অতিথির বক্তব্য রাখেন উপাচার্য প্রফেসর ড. মাহমুদ হোসেন। তিনি বলেন, কর্মদক্ষতা বৃদ্ধিতে প্রশিক্ষণের বিকল্প নেই। প্রশিক্ষণলব্ধ জ্ঞান কর্মক্ষেত্রে প্রয়োগের ফলে প্রতিষ্ঠানের সেবা প্রদানসহ সার্বিক কর্মকাণ্ডের মানোন্নয়ন ঘটে। এ জন্য নিজেদের কর্মদক্ষতা বৃদ্ধিতে প্রশিক্ষণ/কর্মশালা অব্যাহত রাখতে হবে। তিনি আরও বলেন, প্রশিক্ষণের ক্ষেত্রে আগে থেকেই পরিকল্পনা গ্রহণ করতে হবে। তাহলে পরিকল্পনামাফিক প্রশিক্ষণ প্রদান সহজ হবে। তিনি বার্ষিক ভিত্তিতে প্রয়োজনীয় প্রশিক্ষণ পরিকল্পনা ও একটি প্রশিক্ষণপঞ্জী তৈরির ওপর গুরুত্বারোপ করেন। এছাড়া তিনি বলেন, শুধু প্রশাসনিক দক্ষতা বৃদ্ধি করলে চলবে না, একাডেমিক ক্ষেত্রে দক্ষতা বৃদ্ধিতেও প্রশিক্ষণের ব্যবস্থা রাখতে হবে। একাডেমিক ক্ষেত্রের শিক্ষা-গবেষণা বিষয়ে তথ্যও সন্নিবেশ করতে হবে।\nখুলনা বিশ্ববিদ্যালয় বার্ষিক কর্মসম্পাদন চুক্তি কমিটির সভাপতি ও রেজিস্ট্রার (ভারপ্রাপ্ত) প্রফেসর খান গোলাম কুদ্দুস সভায় সভাপতিত্ব করেন। সভা সঞ্চালনা করেন এপিএ কমিটির ফোকালপার্সন কাউন্সিল শাখার উপ-রেজিস্ট্রার এস এম আবু নাসের ফারুক। সভায় এপিএর বাজেট, ত্রৈ-মাসিক রিপোর্ট, প্রশিক্ষণ পরিকল্পনা, শুদ্ধাচার পুরস্কার প্রদানসহ বিভিন্ন বিষয় নিয়ে আলোচনা করা হয়।\nPrevious articleখুবির চারুকলা স্কুল ও স্থাপত্য ডিসিপ্লিনে ভর্তির জন্য অংকন পরীক্ষা ৪ ডিসেম্বর\nNext articleখুবির মেডিকেল সেন্টারে শিক্ষক-শিক্ষার্থীদের করোনা ভ্যাকসিন প্রদান কার্যক্রম শুরু


ময়ূখ/দ্বাবিংশ পরিচ্ছেদ - উইকিসংকলন একটি মুক্ত পাঠাগার\n১৯১৬ (পৃ. ১৫১-১৬২)\n◄ একবিংশ পরিচ্ছেদ\nত্রয়োবিংশ পরিচ্ছেদ ►\nদরবার আম শেষ হইল, বাদশাহ্ সিংহাসন হইতে উঠিলেন। দেওয়ান-ই-আমের পশ্চাদ্ভাগে দ্বিরদরদনির্ম্মিত সুবর্ণমণিমুক্তাখচিত বিচিত্র নাল্‌কী লইয়া আটজন তাতারী অপেক্ষা করিতেছিল, বাদশাহ্ তাহাতে আরোহণ করিয়া প্রস্থান করিলেন। অন্যান্য সভাসদ্‌গণ নাকারাখানার ফটক দিয়া প্রস্থান করিলেন, কেবল উজীর আসফ্ খাঁ, শাহ্‌নওয়াজ খাঁ, আসদ্ খাঁ, কাসেম খাঁ, ইনায়েৎ উল্লা খাঁ, বহাদর খাঁ কাম্বোহ ও দেওয়ান হরেকৃষ্ণ রায়, দেওয়ান-ই-আমের পশ্চাৎস্থিত দ্বার দিয়া দেওয়ান-ই-খাসের চত্বরে প্রবেশ করিলেন। শ্বেতমর্ম্মরনির্ম্মিত দেওয়ান-ই-খাসের পশ্চাতে গোসলখানা। গোসল্‌খানা মোগল সাম্রাজ্যের মন্ত্রগৃহ, দরবার আমের পরে বাদশাহ্ এইখানে বসিয়া প্রধান অমাত্যগণের সহিত পরামর্শ করিতেন, ভিন্ন ভিন্ন সুবার শাসন সম্বন্ধে আদেশ দিতেন এবং রাজ্যতন্ত্রের গোপনীয় কার্য্যের ব্যবস্থা করিতেন।\nসকলে গোসলখানায় প্রবেশ করিয়া দ্বারের দুই পার্শ্বে সারি দিয়া দাঁড়াইলেন, বাদশাহের নাল্‌কী আসিয়া দুয়ারে দাঁড়াইল, বাদশাহ্ নামিলেন। সমস্ত সভাসদ্ এক সঙ্গে কুর্ণীশ করিলেন। বাদশাহ্ গদীতে উপবেশন করিলে, উজীর আসফ্ খাঁ ও শাহ্‌নওয়াজ খাঁ তাহার নিকটে উপবেশন করিলেন, অপর সকলে তাহাদিগকে বেষ্টন করিয়া দাঁড়াইলেন। উপবেশন করিয়াই বাদশাহ আসফ্ খাঁকে জিজ্ঞাসা করিলেন, “সাহেব, নূতন মন্‌সবদার কোথায়?” আসফ্ খাঁ বিপদে পড়িলেন, মন্ত্রণা সভায় উপস্থিত সভাসদগণের মধ্যে ময়ূখের কথা প্রকাশ করিবার ইচ্ছা থাকিলেও, তাহা তাঁহার পক্ষে অসম্ভব। বৃদ্ধ উজির অনায়াসে একটা মিথ্যা কথা বলিলেন, তিনি কহিলেন, “জহাঁপনা, নূতন হাজারী মনসবদার ময়ূখ নারায়ণকে খুঁজিয়া পাওয়া যাইতেছে না।” বাদশাহ্ অত্যন্ত বিস্মিত হইয়া কহিলেন, “সে কি কথা সাহেব? যে ব্যক্তি কল্য রাত্রিতে আমার নিকটে আসিয়াছিল, অদ্য প্রভাতে তাহাকে খুঁজিয়া পাওয়া যাইতেছে না? আসদ্ খাঁ! কোতোয়ালকে তলব কর।”\nআসদ্ খাঁ কুর্ণীশ করিয়া গোসলখানা পরিত্যাগ করিলেন, তখন বাদশাহ্ করতালিধ্বনি করিলেন। একজন তাতারী প্রতিহারী আসিয়া অভিবাদন করিল, বাদশাহ তাহাকে রঙ্গমহলের দারোগা গুলশের খাঁ ও বখ্‌শী হিম্মৎ খাঁ য়াকুতকে তলব করিতে আদেশ করিলেন। তাতারী অভিবাদন করিয়া প্রস্থান করিলে, বাদশাহ্ আসফ্ খাঁকে জিজ্ঞাসা করিলেন, “সাহেব, সুরটের আংরেজ সর্দ্দার ও বাঙ্গালী গওয়াহ্ হাজির আছে?” আসফ্ খাঁ কহিলেন, “জনাবে আলা, সকলেই উপস্থিত আছে।”\nআসফ্ খাঁ করতালিধ্বনি করিলেন, খাওয়াস্ আমানৎ খাঁ অভিবাদন করিল, উজীর তাহাকে খাস্ চৌকীর মনসবদার শায়েস্তা খাঁকে ডাকিতে আদেশ করিলেন। মুহূর্ত্ত পরে শায়েস্তা খাঁ আসিয়া কুর্ণীশ করিলেন। আসফ্ খাঁ পুত্রকে সুরট কুঠীর আংরেজ প্রধান ওয়াইল্‌ড, তর্করত্ন মহাশয় ও চৈতন্যদাস বাবাজীকে গোসলখানায় আনিতে আদেশ করিলেন। শায়েস্তা খাঁ অভিবাদন করিয়া প্রস্থান করিলেন, তখন আগ্রার কোতোয়াল জফর খাঁ গোসলখানায় প্রবেশ কুরিয়া কুর্ণীশ করিলেন।\nজফর খাঁকে দেখিয়া বাদশাহ্ অত্যন্ত ক্রুদ্ধ হইয়া কহিলেন, “জফর খাঁ, তুমি খাজা আবুলহসনের পুত্র; সেই জন্য তোমাকে আগ্রার কোতয়াল করিয়াছিলাম, কিন্তু এখন দেখিতেছি যে তুমি নিতান্ত অকর্ম্মণ্য। কল্য রাত্রিতে একজন বাঙ্গালী আমীর, হাজারী মনসব্‌দার নিযুক্ত হইয়াছে। কল্য রাত্রিতে সে প্রথম প্রহরের শেষ পর্য্যন্ত দেওয়ান-ই-খাসে উপস্থিত ছিল, কিন্তু তাহার পর সে গৃহে ফিরে নাই। তুমি কি কোন সংবাদ পাইয়াছ?” জফর খাঁ অবনত মস্তকে কহিলেন, “না।”\n“অদ্য রজনীতে দেওয়ান-ই-খাসে তাহার সংবাদ আনিতে না পারিলে তোমাকে আগ্রা হইতে দূর করিয়া দিব। গর্দ্দভের পৃষ্ঠে চড়াইয়া আউরতের পোষাক পরাইয়া বাহির করিয়া দিব।”\nজফর খাঁ কেতিয়াল কাঁপিয়া উঠিলেন এবং অভিবাদন করিয়া প্রস্থান করিলেন। তখন আসফ্ খাঁ বাদশাহের কর্ণমূলে কহিলেন, “জহাঁপনা, জফর খাঁর অপরাধ নাই। বখ্‌শী হিম্মৎ খাঁ য়াকুৎ, দারোগা গুল্‌সের্ খাঁ ও সরদারণী মেহেদি বিবি নূতন হাজারী মনসব্‌দারের খবর দিতে পারিবে।” বাদশাহ্ বিস্মিত হইয়া আসফ্ খাঁর মুখের দিকে চাহিয়া রহিলেন।\nএই সময়ে শায়েস্তা খাঁ, ওয়াইল্‌ড ও তর্করত্ন মহাশয়ের সহিত গোসল্‌খানায় প্রবেশ করিলেন। তাঁহাদিগের পশ্চাতে দুইজন খোজা চৈতন্যদাস বাবাজীকে ধরিয়া লইয়া আসিল। চৈতন্যদাস দাঁড়াইতে না পারিয়া বসিয়া পড়িল। বাদশাহ্ বিস্মিত হইয়া তাহার দিকে চাহিলেন, তাহা দেখিয়া শাহ্‌নওয়াজ খাঁ কহিলেন,“জনাব্ আলি, পর্ত্তুগীজ পাদ্রী ইহার দেহের সমস্ত অস্থি চূর্ণ করিয়া দিয়াছে, ইহার দাঁড়াইবার শক্তি নাই।” বাদশাহ্ জিজ্ঞাসা করিলেন, “নবাব সাহেব, পর্তুগীজ পাদ্রী ইহার অস্থি চূর্ণ করিল কেন?”\n“শাহনশাহ্, তাহা ঐ হিন্দু ফকীরের মুখ হইতেই শুনিবেন।”\nআসফ্ খাঁর আদেশে দেওয়ান হরেকৃষ্ণ রায় বাদশাহের প্রশ্ন ও চৈতন্যদাসের উত্তর তর্জ্জমা করিতে লাগিলেন। বাদশাহ্ জিজ্ঞাসা করিলেন, “ফকীর, পর্ত্তুগীজ পাদ্রী তোমার উপর অত্যাচার করিয়াছিল কেন?”\n“সে আমার বন্ধু সেই জন্য।”\n“সে তোমার বন্ধু?” “মহারাজ, যে পথভ্রান্তকে পথ নির্দ্দেশ করে সেই বন্ধু।”\n“তুমি কি পথ ভুলিয়া হুগলী গিয়াছিলে?”\n“না, ইচ্ছা করিয়াই গিয়াছিলাম।”\n“তবে পথ ভুলিয়াছিলে কোথায়?”\n“বৈরাগী হইয়া যখন অর্থের লোভ হইয়াছিল তখনই পথ ভুলিয়াছিলাম।”\n“পর্ত্তুগীজ পাদ্রী তোমার উপরে অত্যাচার করিল কেন?” “গোবিন্দের আদেশে।”\n“গোবিন্দ অখিল বিশ্বের রাজচক্রবর্ত্তী, বাদশাহের বাদশাহ, আপনার ও আমার প্রভু।”\nবাদশাহ্ হাসিলেন, কহিলেন, “ফকীর, খোদা কি তোমার উপর অত্যাচার করিতে পর্ত্তুগীজ পাপীকে আদেশ করিয়াছিলেন?”\n“নিশ্চয়, তাহা না হইলে মানুষের সাধ্য কি যে মানুষের অঙ্গে হস্তক্ষেপ করে?”\n“ফকীর, তুমি কি পাগল?”\n“মহারাজ, লোভ ও মোহ যখন আমাকে আক্রমণ করিয়াছিল, তখন পাগল হইয়াছিলাম, এখন মদনমোহন দয়া করিয়াছেন, এখন আর পাগল নই।”\nএই সময়ে আসদ্ খাঁ কহিলেন, “শাহান শাহ্ এই ব্রাহ্মণ সেই স্থানে উপস্থিত ছিল, ইহাকে জিজ্ঞাসা করিলে সকল কথা জানিতে পারিবেন।”\nবাদশাহের আদেশ অনুসারে তর্করত্ন চৈতন্যদাসের প্রতি পাদ্রীর অত্যাচারের কথা বলিলেন, তাহা শুনিয়া বাদশাহ, শিহরিয়া উঠিলেন এবং ওয়াইল্‌ডকে জিজ্ঞাসা করিলেন, “আংরেজ, সমস্ত খৃষ্টান পাদ্রী কি এইরূপ অত্যাচার করিয়া থাকে?” ওয়াইল্‌ড অবনত বদনে কহিলেন, “জহাঁপনা, খৃষ্টান সমাজে কেবল পর্ত্তুগীজ ও স্পেনীয় পাদ্রীই এইরূপ অত্যাচার করিয়া থাকে। ভারতবর্ষে এইরূপ অত্যাচার নূতন, ইহারা স্বদেশে অন্য মতালম্বী খৃষ্টানদিগের উপরেও এইরূপ অত্যাচার করিয়া থাকে।”\n“তাহা হইলে আমার রাজ্যে ইহাদিগকে বাস করিতে দেওয়া উচিত নহে।”\nওয়াইল্‌ড। শাহনশাহের দরবারে বহুবার আমাদিগের প্রতি পর্ত্তুগীজদিগের অত্যাচারের কথা নিবেদন করিয়াছি। জহাঁপনার হুকুম পাইলে আমরা এত দিন পর্ত্তুগীজ পাদ্রী ও দস্যুর অত্যাচার নিবারণ করিতে পারিতাম।\nবাদশাহ্। দেখ আংরেজ, তুমিও ফিরিঙ্গি পর্ত্তুগীজও ফিরিঙ্গি। তোমরা উভয়েই বাণিজ্য করিতে এ দেশে আসিয়াছ। আমরা মনে করিতাম যে ঈর্ষাবশতঃ তোমরা পর্ত্তুগীজ বণিকদিগকে অপবাদ দিয়া থাক। আমার প্রজার উপরে অত্যাচারের কথা আমি ইহার পূর্ব্বে শুনি নাই।\nওয়াইল্‌ড। জহাঁপনা হিন্দুস্থানের সকল সংবাদ কি বা শাহের কর্ণগোচর হয়?\nআসফ্ খাঁ। জহাঁপনা, ওয়াচীয়ানবীশগণ যে সমস্ত সংবাদ প্রেরণ করে তাহা শুনিতে গেলে বাদশাহের অন্য কার্য্যের সময় থাকিবে না বলিয়া খাসদবীর বাছিয়া বাছিয়া কতকগুলি পত্র রঙ্গ মহলে পাঠাইয়া দেয়।\nবাদশাহ্। সাহেব, ইহার পূর্ব্বে কি পর্ত্তুগীজ ফিরিঙ্গির অত্যাচারের কথা কোন ওয়াচীয়ানবীশ লিখিয়া পাঠাইয়াছিল?\nআসিফ্। হাঁ, আহমদাবাদ, সাতগাঁও, ও জহাঙ্গীর নগরের ওয়াচীয়ানবীশ দুই তিন বার এই সংবাদ দিয়াছিল।\nবাদশাহ্। ইহার পরে সুবা বাঙ্গালা ও সুবা গুজরাতের সমস্ত ওয়াচীয়ানবীশের সমস্ত পত্র যেন আমার নিকট উপস্থিত করা হয়।\nআসফ্। জহাঁপনার হুকুম তামীল হইবে।\nবাদশাহ্। শুন ওয়াইল্‌ড, কাশেম খা বাঙ্গালার সুবাদার হইয়া যাইতেছে। আমি বাঙ্গালা ও গুজরাতে পর্ত্তুগীজদিগকে শাসন করিব। তোমাদিগের সহিত পর্ত্তুগীজদিগের বিবাদ আছে?\nওয়াইল্‌ড। শতবর্ষব্যাপী যুদ্ধ চলিতেছে।\nবাদশাহ্। তোমাদের জাহাজ পর্ত্তুগীজ সমস্ত জাহাজ ইরাণে এবং সুরট অঞ্চলে আটকাইয়া রাখিতে পারিবে?\nএই সময়ে শায়েস্তা খাঁ গোসলখানায় প্রবেশ করিয়া কহিলেন, “জহাঁপনা, এক হিন্দু ফকীর নাকারাখানায় অপেক্ষা করিতেছে, সে বাদশাহের সাক্ষাৎ প্রার্থনা করে। তাহার নিকট শাহনশাহের নামাঙ্কিত অঙ্গুরীয়ক ও পঞ্জা আছে।” বাদশাহ্ শায়েস্তা খাঁর কথা শুনিয়া বিচলিত হইয়া উঠিলেন, তিনি শায়েস্তা খাঁকে কহিলেন, “খাঁ সাহেব, আমার নামাঙ্কিত অঙ্গুরীয় কেবল একজন হিন্দু ফকীরের নিকট আছে; তিনি আমার ও নবাব আলিয়া বেগমের পরম মিত্র, তুমি সত্বর তাঁহাকে লইয়া আইস।”\nশায়েস্তা খাঁ অভিবাদন করিয়া প্রস্থান করিলেন। বাদশাহ্ তখন আংরেজ প্রধান ওয়াইল্‌ডকে কহিলেন, “ওয়াইল্‌ড, তুমি সুরটে ফিরিয়া যাও। যুদ্ধের বন্দোবস্ত কর।”\nওয়াইল্‌ড কহিলেন, “জহাঁপনা, আমি এতদিন চলিয়া যাইতাম, কেবল উজীরের হুকুম পাই নাই বলিয়া যাই নাই।”\nমোগল সাম্রাজ্যের বন্দরশ্রেষ্ঠ সুরটের আংরেজ কুঠীর প্রধান ওয়াইল্‌ড অভিবাদনান্তে প্রস্থান করিলেন, তখন শায়েস্তা খাঁ গৈরিকধারী এক দীর্ঘাকার গৌরবর্ণ সন্ন্যাসীকে লইয়া প্রবেশ করিলেন। দূর হইতে তাঁহাকে দেখিয়া বাদশাহ, সিংহাসন ত্যাগ করিয়া উঠিয়া দাঁড়াইলেন। তাহা দেখিয়া আসফ্ খাঁ এবং শাহ্‌নওয়াজ খাঁও উঠিয়া দাঁড়াইলেন। সন্ন্যাসী গোসলখানায় প্রবেশ করিলে, বাদশাহ্ স্বয়ং অগ্রসর হইয়া তাঁহাকে অভিবাদন করিলেন। তাহা দেখিয়া উজীর আসফ্ খাঁ ও নবাব শাহ্ নওয়াজ খাঁ সন্ন্যাসীকে অভিবাদন করিলেন। সন্ন্যাসী বাদশাহকে অভিবাদন না করিয়া আশীর্ব্বাদ করিলেন। এই সময়ে অন্যান্য মুসলমান সভাসদগণ সন্ন্যাসীকে অভিবাদন করিলেন, কেবল দেওয়ান হরেকৃষ্ণ রায় তাঁহার পদধূলি লইয়া প্রণাম করিলেন। একজন খোজা বাদশাহের মসনদের সম্মুখে একখানা গালিচ বিছাইয়া দিল। সন্ন্যাসী উপবেশন করিলে, বাদশাহ্ শাহ্ নওয়াজ খাঁ ও আসফ খাঁ উপবেশন করিলেন। সন্ন্যাসী কহিলেন, “জহাঁপনা, অদ্য বাদশাহের দরবারে ভিক্ষা করিতে আসিয়াছি।”\nবাদশাহ্ হাসিয়া কহিলেন, “আপনাকে অদেয় আমার কিছুই নাই। আপনি হুগলীতে আমার জান ও ইজ্জৎ রক্ষা করিয়াছিলেন, সেই অবধি আমি আপনার হুকুম তামিল করিতে বাধ্য।”\n“জহাঁপনা, হুগলী বন্দরের কথা মনে আছে?”\n“ফকীর সাহেব, আমি জলাল্‌উদ্দীন আকবর বাদশাহের পৌত্র, নুরউদ্দীন জহাঙ্গীর বাদশাহের পুত্র, আমার সকল কথাই স্মরণ আছে।”\n“শীঘ্রই হুগলীতে পর্ত্তুগীজ ফিরিঙ্গির সহিত আপনার যুদ্ধ হইবে।”\n“কোন কথাই আপনার অবিদিত নাই।”\n“জনাবে আলী, গঞ্জালীস্ ফিরিঙ্গিকে স্মরণ আছে?”\n“আছে, সে কথা কখনও বিস্মৃত হইব না।”\n“শীঘ্রই আপনার সেনা হুগলী দখল করিবে, তাহার পরে গঞ্জালীস্ যদি বন্দী হয়, তাহা হইলে তাহাকে আমার হস্তে সমর্পণ করিবেন।”\nবাদশাহ্ আসফ্ খাঁর দিকে ফিরিয়া কহিলেন, “সাহেব, এখনই ফরমাণ লিখিয়া আনিতে আদেশ করুন।”\nসন্ন্যাসী কহিলেন, “জহাঁপনা, আর একটি নিবেদন আছে।”\nচৈতন্যদাস নয়ন মুদিয়া ছিল, সে নয়ন মেলিয়া কহিল, “মহারাজ, গোবিন্দের মন্দিরপ্রান্তে বাস করিতে চাহি।”\n“আর কিছু চাহ না ফকীর?”\n“আর কি চাহিব?”\nতখন বাদশাহ্ অনামিকা হইতে বহুমূল্য হীরক অঙ্গুরীয়ক খুলিয়া চৈতন্যদাসের হস্তে দিয়া কহিলেন, “ফকীর, এই চিহ্নটি রাখিও, যদি কখন কোন প্রয়োজন হয়, তখন এই চিহ্ন দেখাইও। আমি যখন যে স্থানে থাকিব তোমাকে বাদশাহী কর্ম্মচারিগণ সেই স্থানে লইয়া আসিবে।”\nবাদশাহ্ নাল্‌কীতে আরোহণ করিয়া মহল্‌সরায় প্রবেশ করিলেন।\n'https://bn.wikisource.org/w/index.php?title=ময়ূখ/দ্বাবিংশ_পরিচ্ছেদ&oldid=1626892' থেকে আনীত


সম্রাট আতংকে ভিআইপিরা!\nআটক নিয়ে সহসাই ধোঁয়াশা কাটছেনা, অসুস্থ স্বামীর জন্য স্ত্রীর মর্মস্পর্শী ফেসবুক স্ট্যাটাস\nগ্লোবালটিভিবিডি ৯:৪৩ অপরাহ্ণ, অক্টোবর ০১, ২০১৯\nমোয়াজ্জেম হোসেন নাননু : ঢাকা মহানগর দক্ষিণ যুবলীগের সভাপতি ইসমাইল চৌধুরী সম্রাট আইন শৃঙ্খলা বাহিনীর হাতে আটক হয়েছেন- এমন তথ্যে আতঙ্ক বাসা বেঁধেছে ক্ষমতাসীন দলের বিভিন্ন পর্যায়ে অনেক নেতার মধ্যে। একই অবস্থা প্রশাসনের অনেক কর্মকর্তারও। বিশেষ করে যুবলীগের এ নেতার কাছ থেকে যারা বিভিন্ন সময়ে সুবিধা নিয়েছেন তাদের মধ্যে এ আতঙ্ক ভর করেছে। কারণ যুবলীগ নেতা সম্রাট গত দশ বছরে শুধু দক্ষিণ যুবলীগের নেতৃত্ব দেননি ক্ষমতাসীন দলের বিভিন্ন পর্যায়ে শীর্ষ নেতাদের সঙ্গে সখ্যতা গড়ে তুলেছিলেন। দলীয় কর্মসূচির বাইরে কোন নেতা ব্যক্তিগত সমস্যার কথা জানালে যুবলীগের এ নেতা সাহায্যের হাত বাড়িয়ে দিতেন। প্রশাসনের অনেক কর্মকর্তার সঙ্গেও তার লেনদেনও ছিল। গ্রেফতার হলে যুবলীগের এ নেতা সবার নাম ফাঁস করে দিতে পারেন- এমন আতংকে রয়েছেন অনেকে। এদিকে ঢাকা মহানগর দক্ষিণ যুবলীগের সভাপতি ইসমাইল চৌধুরী সম্রাটকে আটকের বিষয়ে ধোঁয়াশা যেন কাটছে না। চারদিকে গুজবের ডালপালা বেড়েই চলেছে।\nবিশেষ করে গত শুক্রবার (২৮ সেপ্টেম্বর) রাত থেকে যুবলীগের এ নেতার গ্রেফতারের খবরটি এখনও `টক অব দ্য কান্ট্রি‘। ওই দিন রাতে বনানী এলাকা থেকে যুবলীগ নেতা সম্রাট গ্রেফতার হয়েছেন বলে চারদিকে খবর ছড়িয়ে পড়ে। গণমাধ্যমকর্মীরা খবরটি নিশ্চিত হওয়ার জন্য বিভিন্ন পর্যায়ে যোগাযোগ করেন। ডিবি কার্যালয়, ডিএমপি সদর দফতর ছাড়াও র‌্যাবের বিভিন্ন পর্যায়ে যোগাযোগ করেও মঙ্গলবার রাত পর্যন্ত (১ অক্টোবর) সম্রাটকে আটকের বিষয়টি নিশ্চিত করতে পারেননি। এর মধ্যে শনিবার (২৯ সেপ্টেম্বর) একটি পাঁচ তারকা হোটেলে একটি অনুষ্ঠান শেষে যুবলীগ নেতা সম্রাটের আটক প্রসঙ্গে গণমাধ্যমকর্মীদের প্রশ্নের মুখে স্বরাষ্ট্রমন্ত্রী আসাদুজ্জামান খান কামাল সরাসরি প্রশ্নের উত্তরা দিয়ে বলেন, ‘অপেক্ষা করেন, যা ঘটবে তা দেখতে পারবেন।’ স্বরাষ্ট্রমন্ত্রীর এ বক্তব্যে গুঞ্জন আরো জোরালো হয়। এ ব্যাপারে আইন শৃঙ্খলা বাহিনীর শীর্ষ কর্তারাও মুখ খুলছেন না। তবে না প্রকাশ না করার শর্তে কয়েক কর্মকর্তা গ্লোবালটিভিবিডিকে বলেছেন, আটক নয়, কঠোর নজরদারির মধ্যে রয়েছেন সম্রাট। তার চলাফেরাসহ সব প্রকার যোগাযোগ নিয়ন্ত্রণ করা হচ্ছে। এর মানে গৃহবন্দি কিনা-এমন প্রশ্ন এড়িয়ে গেছেন ওই কর্মকর্তারা। তবে আজ/কালের মধ্যে বিষয়টি খোলাসা হবে বলে এসব কর্মকর্তারা বলেছেন।\nযুবলীগের এক নেতা গ্লোবালটিভিবিডিকে বলেছেন, সম্রাট সাহায্য করেননি আওয়ামী লীগ এবং এর অঙ্গ সংগঠনের এমন নেতার সংখ্যা খুব কম। দলীয় নেতা ছাড়াও প্রশাসন এবং বিভিন্ন পেশাজীবী সংগঠনের শীর্ষ নেতারাও সব সময় সহযোগিতা নিয়েছেন। কখনও নির্বাচনের অজুহাতে, কখনও সাংগঠনিক কাজে বা কখনও একান্ত ব্যক্তিগত প্রয়োজনে যুবলীগ নেতা সম্রাটের কাছ থেকে সহযোগিতা নিয়েছেন। এসব সহযোগিতা যে একেবারে নিস্বার্থ ছিল এমনটিও নয়। বিনিময়ে যুবলীগের এ নেতার প্রতি সহযোগিতা নেয়া এসব নেতারা সব সময় সদয় ছিলেন। আর এ কারণেই দিনে-দিনে সম্রাট হয়ে উঠেছেন অপ্রতিরোধ্য।\nওই নেতা আরো বলেন, সম্রাটকে ছাড়া ঢাকা মহানগরীতে জনসমাগম করা অসম্ভব ব্যাপার, সংগঠন চালানো সম্ভব নয়। ঢাকা মহানগরীতে আওয়ামী লীগের জনসভা করার জন্য সম্রাট ছিলেন অপরিহার্য। সম্রাট ছাড়া যেন জনসভায় লোক সমাগম করা যায় না। ক্যাডার রাজনীতি করার কারণে সম্রাটের নেটওয়ার্ক ছিল তৃণমূল পর্যন্ত বিস্তৃত। ক্যাসিনোর টাকা তিনি তৃণমূল পর্যন্ত দেদারসে বিলিয়েছেন বলে দাবি করেন ওই যুবলীগ নেতা।\nএদিকে যুবলীগ নেতা সম্রাটের ঘনিষ্ট হিসেবে পরিচিত এবং যারা রাতারাতি কোটি কোটি টাকার মালিক হয়েছেন বা টেন্ডারবাজি, দখল বাণিজ্য ও নিয়োগ বাণিজ্যের সঙ্গে জড়িত ছিলেন তারাও রয়েছেন গোয়েন্দা নজরদারিতে। গত কয়েকদিনে তাদের ব্যাপারে তথ্য সংগ্রহ করেছে একটি গোয়েন্দা সংস্থা। সরকারের উচ্চ পর্যায়ে গ্রিন সিগন্যাল মিললেই তাদের ব্যাপারে অ্যাকশানে যাওয়া হবে বলে জানা গেছে।\nঅন্যদিকে ঢাকা মহানগর দক্ষিণ যুবলীগের সভাপতি ইসমাইল চৌধুরী সম্রাটের স্ত্রী শারমিন সম্রাট চৌধুরী সোমবার দুপুর ২টা ৪১ মিনিটে তার ব্যক্তিগত ফেসবুকে নেতাকর্মীদের উদ্দেশ্যে একটি মর্মষ্পর্শী পোস্ট দিয়েছেন। পেষ্টটি হুবহু তুলে ধরা হলো।\n‘এ মাসেই সম্রাটের ডাক্তার দেখানোর কথা ছিল। উনি একজন ওপেন হার্ট সার্জারির রোগী। অসুস্থ অবস্থায় তার উন্নত চিকিৎসার প্রয়োজন। সকল নেতা-কর্মীদের কাছে দোয়া চেয়েছেন সম্রাটের সুস্থতার জন্য। তিনি পোষ্টে লিখেছেন, যুবলীগ দক্ষিণের সভাপতি ইসমাইল চৌধুরী সম্রাট প্রধানমন্ত্রীর দুর্দিনের কর্মী। দলের দুর্দিনে রাজপথ কাঁপিয়ে দলকে শক্তিশালী করে রেখেছিলেন এই নেতা। কিন্তু আজকে দলের সু-দিনে কিছু স্বার্থন্বেষী মহল রাজনৈতিক নেতা এবং মিডিয়া তার বিরুদ্ধে বিভিন্ন রকমের অভিযোগ এনে অপরাজনীতি করার চেষ্টা করছে। তিনি তাঁর স্বামীর জন্য সকলকে দোয়া করার পাশাপাশি এ অপচেষ্টার হাত থেকে রক্ষার আবেদন জানান।\nপ্রসঙ্গত, গত ১৮ সেপ্টেম্বর থেকে রাজধানীর ক্যাসিনোগুলোতে অভিযান শুরু করে র‌্যাব-পুলিশ। ওইদিনই ঢাকার মতিঝিলের ফকিরাপুল ইয়াংমেনস ও ওয়ান্ডারার্স ক্লাব এবং মুক্তিযোদ্ধা ক্রীড়াচক্রে র‌্যাবের অভিযানে অবৈধ ক্যাসিনো মেলার পাশাপাশি সেগুলো পরিচালনায় যুবলীগ নেতাদের জড়িত থাকার বিষয়টি প্রকাশ পায়। সেদিনই গ্রেফতার করা হয় যুবলীগের ঢাকা মহানগর দক্ষিণের সাংগঠনিক সম্পাদক খালেদ মাহমুদ ভূঁইয়াকে। পর দিন কলাবাগান ক্লাব থেকে গ্রেফতার করা হয় কৃষক লীগের নেতা শফিকুল আলম ফিরোজকে। দুদিন পর গ্রেফতার করা হয় ঠিকাদার জিকে শামীমকে, যিনিও যুবলীগ নেতা হিসেবে পরিচয় দিতেন। ২৪ সেপ্টেম্বর গ্রেফতার করা হয় দুই সহোদর গে-ারিয়া থানা থাওয়ামীলীগের সহসভাপতি এনামুল হক এনু তার ছোট ভাই ও একই দলের যুগ্ম সম্পাদক রুপন ভূইয়া। আইন শৃঙ্খলা বাহিনীর সদস্যরা এসময় গ্রেফতারকৃতদের কাছ থেকে কোটি-কোটি নগদ টাকা, বিদেশি মুদ্রা, এফডিআর. স্বর্ণালংকার, আগ্নেয়াস্ত্র উদ্ধার করে।


মোটরযুক্ত বিছানা কী? উত্পাদনকারী, সরবরাহকারী, পাইকার, সরবরাহকারী এবং কারখানার কাছ থেকে সেরা মোটরযুক্ত বিছানা সন্ধানের জন্য\nআমরা, উন্নয়নশীল সরবরাহ নিযুক্ত, এবং উত্পাদন মধ্যে আছে মোটরযুক্ত বিছানা একসাথে. আমাদের বিদ্যমান পণ্য ছাড়াও, আমরা সমাপ্তির জন্য কাস্টমাইজড আদেশ গ্রহণ. আমাদের পণ্য দেশীয় বাজারে এবং তৈয়ার থেকে জুড়ে ভাল যাচ্ছে হয়েছে, আমরা এগিয়ে forging রাখা এবং constantly.We দীর্ঘমেয়াদী বিশ্বব্যাপী ব্যবসায়িক সম্পর্ক স্থাপন করতে ইচ্ছুক পাল্টানো অবিরত. আপনি যদি আমাদের পণ্য কোন মডেল আগ্রহী, আমাদের সাথে যোগাযোগ বিব্রত বোধ করবেন না দয়া করে.\nমডেল - UL Comfort\nবৈদ্যুতিক লিফট বিছানা,রিমোট কন্ট্রোল অপারেশন,সহজ এবং সুবিধাজনক.\nসামঞ্জস্যযোগ্য ম্যাসেজের সময়,ঘুম কোণ,ইউএসবি ফাংশন সহ,ব্যবহারকারীদের প্রক্রিয়া পুরো শরীর এবং পেশী শিথিল করতে দেয়,ক্লান্তি দূর করতে সাহায্য করুন.\nবিভক্ত ফ্রেম,বাড়ি পরিবহন সুবিধাজনক.\nঘুমের উপযোগী,পড়া,দপ্তর,টিভি দেখছি,শায়িত,ইত্যাদি.\nনির্মিত-একাধিক মেমরি বিট,এক বোতাম,মুফতি-মোড বিনামূল্যে অভিজ্ঞতা\n999999999 http://schema.org/InStock USD 2020-12-31 https://www.metalfurniture.com.tw/bn/motorised-bed.html\nসেরা মোটরযুক্ত বিছানা সন্ধান এবং শপিংয়ের জন্য আপনাকে মোটরযুক্ত বিছানা প্রস্তুতকারক, সরবরাহকারী, পাইকার, সরবরাহকারী, ওএম এবং ওডিএম এর সর্বোচ্চ মানের সম্পর্কে জানতে হবে Taiwan এ একটি কারখানা


আগুন এবং বিশ্বাস: জরথ্রুষ্টের শিক্ষা\nপ্রায় ৩ হাজার বছর আগের কথা। পারস্যের প্রান্তরে আগমন ঘটলো এক রহস্যময় পুরুষের। তিনিই পৃথিবীর বুকে জরথ্রুষ্টবাদের আগুন জ্বালিয়ে দিলেন। নাম তার জরথ্রুষ্ট, আর তার নামানুসারেই প্রবর্তিত হলো অন্যতম প্রাচীন একেশ্বরবাদী এই ধর্ম। গ্রিকদের কাছে জোরোআস্টার নামে পরিচিত এই ধর্মপ্রচারক প্রচার করতে থাকলেন মাত্র একজন সৃষ্টিকর্তার বাণী, যিনি হলেন আলো আর স্বর্গের প্রভু, আর এই একমাত্র সৃষ্টিকর্তার নাম হলো ‘আহুরা মাজদা’। জরথ্রুষ্টবাদ ছড়িয়ে পড়লো পুরো পারস্যের এ মাথা থেকে ও'মাথা, পারস্যবাসীরা আলিঙ্গন করে নিলো নতুন ধর্মকে, পারস্যের রাজারা একে ঘোষণা করলো নতুন রাষ্ট্রধর্ম হিসেবে, রাজধানী পারসারগেড আর পার্সেপোলিসের দেয়ালে শোভা পেতে থাকলো জরথ্রুষ্টবাদের প্রতীক। পারস্যের রাজাদের সমাধিতে খোদাই করে দেওয়া হলো জরথ্রুষ্টের বাণী। এটি ছিল সেই সময়কার কথা যখন পারস্যের আকেমেনিড সাম্রাজ্য তার শীর্ষ সময় অতিক্রম করছে, এবং তৎকালীন সময়ে পৃথিবীর সবচেয়ে ক্ষমতাশালী রাজ্য হিসেবে নিজেদেরকে প্রতিষ্ঠিত করেছে পারস্যবাসীরা।\nসাসানিডদের সময় থেকেই জরথ্রুষ্টবাদের আচার-অনুষ্ঠান-উপাসনা ছিল আগুনকে কেন্দ্র করে। জরথ্রুষ্টবাদীদের কাছে আগুনের শিখার অর্থ হচ্ছে শুদ্ধতা, উষ্ণতা, আলো আর জ্ঞানের উৎস, যেগুলো আহুরা মাজদার প্রধান গুণ। জরথ্রুষ্টবাদ যত ছড়িয়ে যেতে থাকলো, পারস্যের আনাচে-কানাচে গড়ে উঠতে থাকলো আগুনের মন্দির, আর এগুলোই হয়ে উঠলো পারস্যবাসীদের ধর্মচর্চার প্রধান কেন্দ্র।\nজরথ্রুষ্টবাদীদের বিশ্বাসের সাথে অন্যান্য একেশ্বরবাদী ইহুদি, খ্রিস্টান এবং মুসলিমদের বিশ্বাসের প্রচুর মিল রয়েছে। একজন সৃষ্টিকর্তা, ভালোর সাথে খারাপের যুদ্ধ, একজন ত্রাতার আবির্ভাব কিংবা শেষ বিচারের দিনে ভালো-খারাপের পরিমাপ; এমনই সামান্য কিছু জিনিস যা জরথ্রুষ্টবাদীরাও মনে-প্রাণে বিশ্বাস করে। তবে এত মিল থাকা সত্ত্বেও জরথ্রুষ্ট স্বয়ং নিজেই রহস্যময় হয়ে উঠেছেন। প্রাচীন ইরানের ইতিহাসে জরথ্রুষ্ট এখনও একজন ধোঁয়াশাময় ব্যক্তিত্ব।\nদেয়ালে খোদিত জরথ্রুষ্টবাদের প্রতীক; Image Source: National Geographic\nজরথ্রুষ্টের ব্যক্তিগত জীবন সম্পর্কে ঐতিহাসিক কিংবা প্রত্নতাত্ত্বিক প্রমাণ পাওয়া খুব কঠিন। তার সম্পর্কে যা জানা যায় তার বেশিরভাগই এসেছে ধর্মগ্রন্থ আর তার মৃত্যুর কয়েকশত বছর পরে লেখা ইতিহাসের বই থেকে, ফলে তার ব্যক্তিগত জীবন সম্পর্কে পরিষ্কার ধারণা পাওয়া আরও কঠিন হয়ে পড়েছে। এমনকি ইতিহাসবিদরাও একমত হতে পারেনি, ঠিক কোন সময়ে তিনি জন্মগ্রহণ করেছিলেন কিংবা মৃত্যুবরণ করেছিলেন।\nজরথ্রুষ্টের শিক্ষা লিপিবদ্ধ করা হয়েছিলো বিশাল পেটমোটা এক বইয়ে, যা কম করে হলেও ১২ হাজার পৃষ্ঠা ছিল বলে মনে করা হয়। কিন্তু এই বিশাল ‘আবেস্তা’ ধর্মগ্রন্থের সামান্য কিছু অংশই এখনো পর্যন্ত টিকে রয়েছে। বইটির বেশিরভাগই হারিয়ে গিয়েছে আলেকজান্ডার দ্য গ্রেটের পারস্য আক্রমণ করার পর। যেটুকু টিকে রয়েছে তাকে ৫ ভাগে ভাগ করা হয়েছে। মূল অংশটূকু হলো ‘গাঁথা’, যেটি মূলত প্রার্থনা সংগীতের সংকলন। ধারণা করা হয়, জরথ্রুষ্ট নিজেই এগুলো নিজ হাতে লিখে গিয়েছিলেন। আবেস্তার বাকি অংশগুলোতে বর্ণনা করা হয়েছে প্রার্থনা, ধর্মীয় আচার-অনুষ্ঠানের রীতি-নীতি, সৃষ্টিজগতের বর্ণনা আর জরথ্রুষ্টবাদের আইন-কানুন।\nআবেস্তার পৃষ্ঠা; Image Source: AWOL - The Ancient World Online\nপ্রাচীন গ্রিক আর রোমানদের মতে, জরথ্রুষ্ট ছিলেন মূলত একজন পাদ্রী, যিনি ইন্দো-ইরানীয়দের বহু-ঈশ্বরবাদকে মেনে নিতে পারেননি। আবার অনেক গ্রিকের কাছে জরথ্রুষ্টের পরিচয় ছিল একজন আলকেমিস্ট হিসেবে, কেউ কেউ জাদুবিদ্যার আবিষ্কারক হিসেবেও দাবি করেছেন। জরথ্রুষ্টের জীবনকাল নিয়েও মতভেদ রয়েছে গ্রিক-রোমানদের মধ্যে। গ্রেকো-রোমান লেখক প্লুটার্ক দাবি করেছেন, জরথ্রুষ্ট ট্রয় অবরোধের ৫ হাজার বছর আগে জন্মেছিলেন! অন্যান্য ইতিহাসবিদদের মতে, আলেকজান্ডার দ্য গ্রেট পার্সেপোলিস জয় করার আড়াইশো বছর আগে অর্থাৎ খ্রিস্টপূর্ব সপ্তম শতাব্দীতে তিনি পারস্যের বুকে চলাফেরা করতেন।\nদেনকার্ত, জরথ্রুষ্টবাদী আইন-কানুনের সারমর্ম ব্যাখ্যা করা এই বইয়ে তুলে ধরা হয়েছে সৃষ্টিজগতের সৃষ্টি আর পরিণতি আর এসব ঘটনাগুলোতে জরথ্রুষ্টের অংশগ্রহণ। সৃষ্টির শুরুতে ভালোর প্রতিনিধি আর খারাপের প্রতিনিধি আহরিমানের মধ্যে একটি চুক্তি হয়েছিল, আর চুক্তিটি হচ্ছে ৯ হাজার বছর ধরে ভালো আর খারাপের যুদ্ধ। ৬ হাজার বছর পর জন্ম হবে জরথ্রুষ্টের, আর তার কাজ হবে এক ও অবিনশ্বর আহুরা মাজদার প্রতিনিধি হিসেবে পৃথিবীর বুকে ভালোর বার্তা ছড়িয়ে দেওয়া। ৯ হাজার বছর শেষ হওয়ার পর পৃথিবীতে আবির্ভাব ঘটবে ৩ জন ত্রাতার, এবং তারা এসে পৃথিবীর বুক থেকে খারাপের রাজত্বকে ঝেটিয়ে বিদায় করবে। শেষ যুদ্ধের সময়ে মৃতরাও জীবিত হয়ে উঠবে, আর জরথ্রুষ্টের জ্যেষ্ঠ সন্তান ইসাতবাস্ত্রা শেষ বিচারের তত্ত্বাবধান করবে।\nপাকিস্তানের করাচিতে অবস্থিত জরথ্রুষ্টবাদীদের উপাসনালয়; Image Credit: Bashir Osman's Photography\nএকজন নবী, একজন শিক্ষক\nবাইবেলে বর্ণিত যীশু খ্রিস্টের মতো জরথ্রুষ্টও ৩০ বছর বয়সে ‘পবিত্র জ্ঞান’-এর সন্ধান পান। নিজেকে পবিত্র করতে তিনি নদীতে ডুব দেন এবং পানির উপরে মাথা তুলতেই আহুরা মাজদার শক্তিশালী উপস্থিতি টের পান। পরবর্তীতে ধারাবাহিকভাবে সৃষ্টিকর্তা আহুরা মাজদার সাথে যোগাযোগ হয় তার, এবং তাকে ধীরে ধীরে ঐশ্বরিক জ্ঞান দান করা হয়। মানুষের আত্মার বিচার, দুনিয়াতে ভালো-খারাপ কাজকর্মের জন্য পরকালে পুরষ্কার-শাস্তি প্রদান সম্পর্কে জানতে পারেন তিনি। আর এরপরেই শুরু হয় দুনিয়াতে তার মিশন, জরথ্রুষ্টবাদ ছড়িয়ে দেওয়া। কিন্তু প্রথম ১০ বছরে মাত্র একজনকে নিজের ধর্মের প্রতি আকৃষ্ট করতে পারেন তিনি, আর তা-ও সেই মানুুষটি তার চাচাতো ভাই। একেশ্বরবাদ প্রচার করতে থাকায় তৎকালীন পারস্য সমাজে রাজত্ব করতে থাকা বহু-ঈশ্বরবাদী পুরোহিতদের খড়গ নেমে আসে তার উপর।\nএদিকে হঠাৎ করেই সুযোগ পেয়ে যান জরথ্রুষ্ট। পারস্যের তৎকালীন রাজার প্রিয় ঘোড়া অসুস্থ হয়ে পড়ে। পুরোহিতরাও এর নিরাময় খুঁজে বের করতে ব্যর্থ হয়েছিল। জরথ্রুষ্টকে সুযোগ দেওয়া হলো এবং অলৌকিকভাবেই তিনি ঘোড়াকে সুস্থ করে তুললেন। জরথ্রুষ্টের কাজে প্রভাবিত হয়ে রাজা বিশতাসপা নতুন ধর্ম গ্রহণ করলেন, এবং জরথ্রুষ্টের নিরাপত্তার দায়িত্ব নিলেন। তার ছত্রছায়ায় ৪০ বছর বয়স থেকে জরথ্রুষ্ট দেশব্যাপী তার ধর্মপ্রচারের কাজ শুরু করলেন।\nতবে রাজার নাম আসলেই বিশতাসপা ছিল কি না তা নিয়ে পণ্ডিতদের মধ্যে দ্বিমত রয়েছে। কারণ বাস্তবে দারিউস দ্য গ্রেটের বাবার নাম ছিল বিশতাসপা, এবং তার শাসনামলের অনেক আগে থেকেই পারস্যে জরথ্রুষ্টবাদ প্রচলিত ছিল। সুতরাং রাজার নামকে ঐতিহাসিক সত্য হিসেবে না ধরে বরং উপকথা হিসেবে ধরলেই তা বেশি যুক্তিযুক্ত হবে।\nইরানের ফারস প্রদেশে অবস্থিত দ্বিতীয় দারিউসের সমাধি এবং তার সামনে 'কাবা-ই-জারদুশত'; Image Credit: Jennifer Lavoura\nছড়িয়ে পড়া বিশ্বাস\nখ্রিস্টপূর্ব ষষ্ঠ শতাব্দীতে পারস্যে উত্থান ঘটে জরথ্রুষ্টবাদের। ৫৩৯ খ্রিস্টাব্দে আকেমেনিড সাম্রাজ্যের পত্তনকারী সাইরাস দ্য গ্রেট ব্যবিলন জয় করেন এবং প্রায় একশ বছর ধরে বন্দী থাকা ইসরায়েলি ইহুদিদেরকে উদ্ধার করেন। আর এ সময়েই জেরুজালেম আর ব্যবিলনের ইহুদি পণ্ডিতরা হিব্রু বাইবেলের ধর্মশাস্ত্র প্রণয়ন করছিলেন। পারস্যের সংস্পর্শে আসার পর দেখা গেল জরথ্রুষ্টবাদীদের বিশ্বাসের সাথে ইহুদিদের বিশ্বাসের সাথে অদ্ভুত মিল রয়েছে। ইহুদিদের ইয়াহওয়েহ আর জরথ্রুষ্টবাদীদের আহুরা মাজদা যেন সমার্থক।\nসাইরাসের উত্তরসূরীরাও জরথ্রুষ্টবাদী বিশ্বাস নিয়ে তাদের সাম্রাজ্য চালিয়ে যেতে থাকলো। সবকিছু ঠিকঠাক ভাবেই চলছিলো, কিন্তু হঠাৎ করেই তার ফ্যালানক্স বাহিনী নিয়ে হাজির হলেন আলেকজান্ডার দ্য গ্রেট। একের পর এক শহরের পতন হতে থাকলো, আর একইসাথে হারিয়ে যেতে থাকলো আবেস্তার গুরুত্বপূর্ণ অংশগুলো। তবে জরথ্রুষ্টবাদীরা পুরোপুরি হারিয়ে যায়নি, পারস্যের আনাচেকানাচে তখনো প্রচুর জরথ্রুষ্টবাদীরা ছড়িয়ে ছিটিয়ে ছিল। তৃতীয় শতাব্দীতে সাসানিড সাম্রাজ্যের উত্থান ঘটলে পুনরায় জরথ্রুষ্টবাদ তার রাষ্ট্রধর্মের মর্যাদা ফিরে পায়।\nআর এই পর্যায়েই জরথ্রুষ্টবাদের সাথে আগুনের সম্পর্ক তৈরি হয়। পুরোহিতরা গড়ে তুলতে থাকে একের পর এক আগুনের মন্দির। এখনো ইরানের প্রান্তরে সাসানিডদের সময়ের আগুনের মন্দির খুঁজে পাওয়া যাবে। এগুলোর মধ্যে অন্যতম গুরুত্বপূর্ণ হলো ‘তাখত-ই সুলেয়মান’ বা ‘সুলেইমানের সিংহাসন’। পঞ্চম শতাব্দীতে প্রতিষ্ঠিত এই মন্দির জরথ্রুষ্টবাদীদের অন্যতম গুরুত্বপূর্ণ তীর্থস্থান। এরকম কয়েকশ আগুন মন্দির কালের আবর্তে ধ্বংস হয়ে গিয়েছে, টিকে রয়েছে শুধু সেগুলোর ধ্বংসাবশেষ। ২০০৩ সালে ইউনেস্কো এই আগুন মন্দিরগুলোকে ওয়ার্ল্ড হেরিটেজ সাইট হিসেবে ঘোষণা করে।\nমধ্য ইরানে অবস্থিত আতাশকুহ অগ্নিমন্দির; Image Credit: Ali Majdfar\nজরথ্রুষ্টবাদীদের আধিপত্যের কয়েক শতাব্দী পর্যন্ত কোনো পরিবর্তন ঘটেনি, কিন্তু হঠাৎ করেই সপ্তম শতাব্দীতে মুসলিম আরবদের আগমনে মুখ থুবড়ে পড়ে তারা। জরথ্রুষ্টবাদীরা পারস্য আর আজারবাইজান থেকে ভারতে পালিয়ে চলে আসে এবং তাদের ধর্মচর্চা চালিয়ে যেতে থাকে। ভারতে এসে তাদের পরিচয় হয় ‘অগ্নিউপাসক পার্সি’ হিসেবে।\nকালের আবর্তে জরথ্রুষ্টবাদের আগুন স্তিমিত হলেও পুরোপুরি নিভে যায়নি। বর্তমানে ইরান, ভারত, উত্তর আমেরিকা, ইংল্যান্ড আর অস্ট্রেলিয়ায় অনেক অগ্নিউপাসকের দেখা মিলবে। এখনো জরথ্রুষ্টবাদীদের দেখা যাবে আগুনের মন্দিরে, যেখানে তাদেরকে শেখানো হয় হাজার বছরের পুরোনো জরথ্রুষ্টবাদের শিক্ষা: হুমাতা, হুখতা, ভারশতা (ভালো চিন্তা, ভালো কথা, ভালো কাজ); জরথ্রুষ্টের ব্যক্তিগত জীবন নিজেদের মধ্যে ধারণ করার চেষ্টা করে, সৎ, নীতিবান আর দয়ালু হওয়ার মাধ্যমে; আর বিশ্বাস করে একদিন আহুরা মাজদার রাজত্ব প্রতিষ্ঠিত হবে খারাপকে সম্পূর্ণভাবে ধ্বংস করে দিয়ে, যেমনটা সৃষ্টিকর্তা প্রতিজ্ঞা করেছিলেন।\nThis article is in Bengali Language. It is about Zoroaster, the preacher of Zoroastrianism. Necessary links are hyperlinked.\nFeature Images: Pixel Chrome Inc.


বাসায় ফিরেছেন হাসনাত করিম! – আওয়ার নিউজ\nগুলশানের হলি আর্টিসান বেকারি রেস্টুরেন্টের জিম্মিদশা থেকে জীবিত উদ্ধার হওয়া ৩২ জনের মধ্যে ছিলেন নর্থ সাউথ বিশ্ববিদ্যালয়ের সাবেক শিক্ষক হাসনাত রেজাউল করিম। কিন্তু পরে তাকে সন্দেহভাজন হিসেবে গোয়েন্দা পুলিশের (ডিবি) হেফাজতে নেয়া হয়। এরপর থেকে তার বিষয়ে কোনো তথ্য গণমাধ্যমে আসেনি।\nজাতীয় Comments Off on বাসায় ফিরেছেন হাসনাত করিম! সংবাদটি প্রিন্ট করুন\n« কপিলের শর্মার টুইটার অ্যাকাউন্ট হ্যাক! হ্যাকারকে দেখলে চমকে যাবেন… (পূর্বের সংবাদ)\n(পরের সংবাদ) মাদকের বিরুদ্ধে যুদ্ধ, নিহত ৩০০ »


মূর্খ যখন বিত্তবান হয়মূর্খ যখন বিত্তবান হয় – হক কথা 24\nএকটি ইঁদুর খাবার খুঁজতে খুঁজতে রাজার ঘরে ঢুকে পড়লো। কোন খাবার না পেয়ে একটি হীরের টুকরো গিলে ফেলে। হীরে চুরি হয়েছে জানতে পেরে যাওয়ার রাজ-প্রাসাদে সকলের ঘুম হারাম হয়ে যায়। রাজা মশাই জ্যোতিষীকে ডেকে আনতে বলেন।জ্যোতিষী এসে রাজাকে বললো হীরের টুকরো ইদুরে খেয়ে ফেলেছে।\nসেনাপতি রাজার হীরে উদ্ধার করার জন্য রাজ্যজুড়ে পুরস্কার ঘোষণা করেন। একজন শিকারীকে খোঁজ করে ইঁদুর মেরে হীরে উদ্ধারের দায়িত্ব দেওয়া হয়।\nশিকারি যখন ইঁদুর মারতে ইঁদুরদের বাসস্থানে পৌঁছায়, তখন সে দেখে শত শত ইঁদুর একে অন্যের সাথে দলবেঁধে শুয়ে আছে। আর একটা ইঁদুর সবার থেকে আলাদা এক জায়গায় একটি ইটের ওপর রঙিন কাপড়ের বিছানা করে চিৎপটাং হয়ে শুয়ে আছে। শিকারি তখন ওই ইঁদুরটাকে ধরে, আর তার পেট চিরে হীরে বের করে নিয়ে রাজার হাতে তুলে দিলেন ।\nরাজামশাই অনেক খুশি হয়ে ওই শিকারীকে তার প্রাপ্য পুরস্কার বুঝিয়ে দিলেন এবং তাকে জিজ্ঞেস করলেন, “হাজারো ইঁদুরের মধ্যে তুমি কিভাবে বুঝলে যে, ওই ইঁদুরটাই হীরে চুরি করেছে..??”\nরাজামশাইয়ের প্রশ্নের জবাবে শিকারি উত্তর দিলেন, “খুবই সহজ ! মূর্খ যখন হঠাৎ করেই বিত্তবান হয়ে যায়, তখন সে নিজেকে সবার থেকে আলাদা মনে করে। নিজের জাতীর সঙ্গে মেলামেশা বন্ধ করে দেয়।\nমূর্খ ইঁদুরটা ঠিক তাই করেছিল, হীরা চুরি করে নিজেকে সবচেয়ে ধনী এবং ইঁদুরদের রাজা ঘোষণা দিয়েছিল।”\nশিক্ষাঃ বর্তমান সমাজে কিছু কিছু ব্যক্তিদের মাঝে এমন আচরন পরিলক্ষিত হয়। বড় বড় নেতাদের সাথে সেলফি কিংবা ছবি তুললেই নিজেকে অনেক বড় মনে করে। কিন্তু সমাজের বড় বড় নেতা বা উচ্চবিত্তদের সাথে সেলফি কিংবা ছবি তোলা অথবা চলার যোগ্যতা থাকলেই মানুষ কখনো বড় মনের হয়ে যায় না।।


অলিম্পিকে বাংলাদেশ: প্রথম শত্রু কভিড, এরপর প্রতিপক্ষ | গ্লোবাল বাংলা টেলিভিশন\nবিশ্বের সবচেয়ে বড় ক্রীড়ার আসর অলিম্পিক গেমসে প্রথমবারের মতো অদৃশ্য শত্রুর বিরুদ্ধেও লড়তে হচ্ছে প্রতিযোগীদের। এবার পদক জিততে হলে প্রতিপক্ষের খেলোয়াড়দের আগে করোনাভাইরাসকে হারাতে হবে তাদের।\nএই পরিস্থিতিতে অন্যান্য দেশের মতো বাংলাদেশের ছয় প্রতিযোগীও খেলার আগেই হেরে যাওয়ার শঙ্কা নিয়েই অলিম্পিক যাত্রা শুরু করেছেন।\n“আমার দুশ্চিন্তা শুধু একটাই, কোনোভাবে যদি করোনায় আক্রান্ত হই, তবে প্রতিযোগিতা থেকে এমনিই ছিটকে যেতে হবে। এটাই শুধু ভয়ের,” টোকিওর উদ্দেশ্যে ঢাকা ত্যাগের আগে বেনারকে বলেন বাংলাদেশি আর্চার (তীরন্দাজ) মো. রোমান সানা।\n“শুধু আর্চারদের নয়, সব খেলোয়ারেরই স্বপ্ন থাকে তাঁর গলায় একদিক অলিম্পিক পদক থাকবে। আমিও এই স্বপ্ন নিয়েই খেলার জগতে এসেছি। তবে যেহেতু এটা পৃথিবীর সবচেয়ে বড় প্রতিযোগিতা, এখানে পদক অর্জন করাটা মোটেই সহজ হবে না। তবে আমি আশাবাদী, বাকিটা আল্লাহর ইচ্ছা,” বলেন বাংলাদেশকে একাধিক আন্তর্জাতিক প্রতিযোগিতায় সাফল্য এনে দেওয়া সানা।\nকোভিড পরিস্থিতির কারণে এক বছর পিছিয়ে যাওয়া টোকিও অলিম্পিক মাঠে গড়াচ্ছে আগামী ২৩ জুলাই। গ্রীষ্মকালীন এই অলিম্পিকে অংশগ্রহণকারী দেশগুলোর মধ্যে যেসব দেশে কোভিড সংক্রমণের হার বেশি তাদের ব্যাপারে বাড়তি বিধিনিষেধ জারি করেছে আয়োজক দেশ জাপান।\n“বাংলাদেশও এমন দেশের তালিকায় থাকায় আমাদের প্রতিযোগী, কোচ এবং সফরকারী কর্মকর্তাদের অনেক বিধিনিষেধ মেনে টোকিওতে যেতে হচ্ছে। সেখানে অবস্থানকালেও আমাদের অনেক নিয়মকানুন মানতে হবে। প্রতিদিন প্রত্যেকের কোভিড পরীক্ষা করা হবে,” বেনারকে বলেন বাংলাদেশ অলিম্পিক অ্যাসোসিয়েশনের কোষাধাক্ষ্য কাজী রাজিব উদ্দিন চপল।\nতিনি জানান, অলিম্পিক উপলক্ষে এবার মোট ১৮ বাংলাদেশি জাপানে যাবে। এর মধ্যে ছয়জন প্রতিযোগী, পাঁচজন কোচ ও সাতজন কর্মকর্তা। সেখানে পৌঁছানোর পর সবাইকে তিনদিন কোয়ারেন্টিনে থাকতে হবে।\n“আমাদের সবাইকে দুই ডোজ কোভিড ভ্যাকসিন নিতে হয়েছে, এটা বাধ্যতামূলক ছিল। যাওয়ার আগে আমাদের সাতদিন দুই দফা করে শরীরের তাপমাত্রা পরীক্ষা করার পাশাপাশি টানা তিনদিন কোভিড পরীক্ষা করে নেগেটিভ সার্টিফিকেট দেখাতে হচ্ছে,” বলেন চপল।\nকোভিড বিষয়ক বিধিনিষেধ মেনেই চলতি বছরের মে মাসে সুইজারল্যান্ডের লুসানে আর্চারি বিশ্বকাপের দ্বিতীয় পর্বে এবং জুনে ফ্রান্সের প্যারিসে আর্চারির ফাইনাল কোয়ালিফিকেশন টুর্নামেন্টে অংশ নেওয়ার কথা উল্লেখ করে রোমান সানা বলেন, “এই নতুন বাস্তবতা আমাদের মেনে নিতেই হবে।”\n“বিধিনিষেধের কারণে সমস্যা নেই। এখন অভ্যস্ত হয়ে গেছি আসলে। আমার খেলায় অন্তত এর কোনো নেতিবাচক প্রভাব থাকবে না,” বলেন সানা।\nন্যাশনাল অলিম্পিক একাডেমির পরিচালক মো. মাহফুজুর রহমান সিদ্দিকী বেনারকে বলেন, “করোনার ভয়ে প্রতিযোগীদের মানসিক চাপে থাকা উচিত না। কারণ আয়োজকেরা যথেষ্ট প্রতিরোধমূলক ব্যবস্থা নিয়েছে।”\n“খেলোয়াড়দের প্রত্যেককে নিজ নিজ ভেন্যুর কাছাকাছি হোটেলে রাখা হবে। তারা বাইরে যেতে পারবে না। কারো সাথে মেলামেশা করতে পারবে না,” বলেন তিনি।\nসিদ্দিকী আরো বলেন, “বেইজিং, সিডনি, রিও ডি জেনারিও অলিম্পিকের সময় এক রুমে দুইজন প্রতিযোগীও রাখা হয়েছিল। কিন্তু এবার বিশ্ব স্বাস্থ্য সংস্থার গাইডলাইন অনুযায়ী, প্রত্যেকে আলাদা রুমে থাকবে। তাদের খাবারও রুমেই পরিবেশন করা হবে। তারা কোনওভাবেই কোন পাবলিক প্লেসে যেতে পারবে না।”\nটোকিও অলিম্পিকে অংশ নিতে আসা চেক প্রজাতন্ত্র ভলিবল দলের সদস্য ওন্দ্রে পেরুসিচের দেহে করোনাভাইরাস শনাক্ত হয়েছে বলে সোমবার এক বিবৃতিতে অলিম্পিক কমিটি জানিয়েছে। এর আগে কোভিড-১৯ শনাক্ত হওয়ায় প্রতিযোগিতা থেকে ছিটকে গেছে যুক্তরাষ্ট্রের ১৭ বছর বয়সী টেনিস খেলোয়াড় কোকো গাউফ।\nবাংলাদেশি প্রতিযোগীদের মধ্যে শুটার আব্দুল্লাহ হেল বাকি, আর্চার রোমান সানা ও দিয়া সিদ্দীকি শুক্রবার টোকিওর উদ্দেশ্যে ঢাকা ছেড়েছেন। অ্যাথলেটিক্সের ৪০০ মিটারে অংশ নিতে জহির রায়হান রওনা দেবেন ২৫ জুলাই।\nএ ছাড়া বাংলাদেশি দুই সাঁতারুর মধ্যে আরিফুল ইসলাম ১৮ জুলাই প্যারিস থেকে এবং ২৬ জুলাই জুনাইনা আহমেদ লন্ডন থেকে দলের সঙ্গে যোগ দেওয়া কথা রয়েছে।\n১৯৮৪ সালে লস অ্যাঞ্জেলেস থেকে বাংলাদেশের অলিম্পিক যাত্রা শুরু হয়েছিল। পরবর্তী নয়টি অলিম্পিক গেমসে অংশ নিয়ে কোনো পদক পায়নি বাংলাদেশ।\n“নিজেদের স্বাভাবিক খেলাটা খেলতে পারলে বাংলাদেশি প্রত্যেক প্রতিযোগীই টোকিও অলিম্পিকে ভালো করবে বলে আমি বিশ্বাস করি,” বেনারকে বলেন চপল।\nগত বুধবার বাংলাদেশ অলিম্পিক এসোসিয়েশন আয়োজিত সংবাদ সম্মেলনে ভার্চুয়ালি অংশ নিয়ে ক্রীড়া প্রতিমন্ত্রী জাহিদ আহসান রাসেল বলেন, “এই মুহূর্তে সুস্থ থাকাটা গুরুত্বপূর্ণ। আশা করি তারা (প্রতিযোগীরা) সুস্থ থেকে সেরাটা উজাড় করে দিতে পারবে।”\npreviousগ্রামমুখী জনস্রোতে সংক্রমণ এক দফা বাড়বে, আরেক দফা ঢাকায় ফিরলে\nnextজঙ্গিদের সক্ষমতা বেড়েছে, বড় হামলার আশঙ্কা থাকলেও পুলিশ যথেষ্ট সতর্ক


অস্টিন লেকের উপেক্ষা করে একটি পাহাড়ে আধুনিক বাসস্থান স্থগিত - আর্কিটেকচার\nঅস্টিন লেকের উপেক্ষা করে একটি পাহাড়ে আধুনিক বাসস্থান স্থগিত\nএই দর্শনীয় আধুনিক বাসস্থানটি স্থপতিদের দ্বারা ডিজাইন করা হয়েছিল স্পেক্ট হার্পম্যান , অস্টিনের অস্টিন লেকের উপচে পড়া একটি পাহাড়ের অর্ধেক অংশে ent টেক্সাস । এই চমত্কার আর্কিটেকচারাল মাস্টারপিসের স্থপতিদের মতে, বাড়িটি একটি সরু চুনাপাথরের পাতায় সাসপেন্ড করা হয়েছে। পূর্ববর্তী কাঠামোটি 1970 এর দশকে নির্মিত হয়েছিল, মারাত্মকভাবে তারিখের সাথে, বাড়ির জন্য একটি নতুন মুখোমুখি এবং অভ্যন্তর বিন্যাসের প্রয়োজন ছিল। পুনরায় নকশাটি কোনও প্রবীণ দম্পতির জন্য আরও আবাসযোগ্য করার জন্য বাড়ির প্রসার ঘটিয়ে বিদ্যমান কাঠামোর উপর নির্ভর করে। স্থপতিরা তার নাটকীয় সাইটের সাথে বাড়ির সংযোগ বাড়িয়েছে, বাড়ির মালিকদের ব্যক্তিগত গুরুত্বের উপাদানগুলিকে একীভূত করে।\nনিবাসটি মূলত একটি প্রবেশপথের বৈশিষ্ট্যযুক্ত ছিল যা কিছুটা বিপজ্জনক ছিল। অ্যাক্সেসটি খাড়া বাইরের র‌্যাম্পের নিচে ছিল যা রাস্তার স্তর থেকে দর্শনার্থীদের নেতৃত্বে একটি প্রবেশ পথের দিকে, পঁচিশ ফুট নীচে! নতুন ডিজাইনে একটি আলোকিত মণ্ডপের মধ্য দিয়ে একটি সুন্দর প্রবেশপথ প্রদর্শন করা হয়েছে, যা হ্রদকে উপেক্ষা করে। মণ্ডপের কাঠের প্রবেশ পথের দ্বার দিয়ে, একটি কাচের দরজা দিয়ে এবং ছাদ ডেকের উপর দিয়ে অন্যদিকে যেতে পারে। ডেকটি লাউঞ্জ করার জন্য মনোমুগ্ধকর হ্রদ দর্শনের উপভোগ করুন এবং একটি ভেষজ উদ্যানের সুস্বাদু খাবারের জন্য উপাদানগুলি নির্বাচন করুন offers\nএই প্রবেশদ্বার প্যাভিলিয়নের অভ্যন্তরটি এই হ্রদঘরের বাসিন্দাদের পুরো উচ্চতার জন্য উন্মুক্ত। একটি সিঁড়ি পাশাপাশি লিফট অ্যাক্সেস দর্শকদের বাড়ির তিন স্তর থেকে নীচে নিয়ে যায়। ফাঁকা জায়গাগুলির মধ্য দিয়ে নামার সাথে সাথে বিস্তৃত উইন্ডোজ হ্রদ এবং চুনাপাথরের উভয় অংশের ভিস্তা ধরে। নিম্নতম স্তর থেকে, দ্বিগুণ উচ্চতার সিলিংগুলির বৈশিষ্ট্যযুক্ত বিশাল স্থান। একটি উন্মুক্ত ধারণা থাকার ব্যবস্থা, রান্নাঘর এবং ডাইনিং অঞ্চল বাড়ির চারপাশের মনোরম দৃশ্যের গর্ব করে। পুরো আবাসটি ওয়াটারফ্রন্টের সাথে 160 ফুট দীর্ঘ ক্যান্টিলভেডড ডেক পর্যন্ত প্রসারিত।\nপ্রাকৃতিক খুঁজছেন সুইমিং পুল ডিজাইন\nএই বাড়ির চারপাশের নকশার সাথে সংহত উপাদান উপাদানগুলি: বিদ্যমান বাড়ি থেকে পুনরুদ্ধারিত মেঝে, শিল্প অংশ এবং পাথর যা গৃহস্থালীর গৃহস্থের দ্বারা উত্সাহিত হয়েছিল সেগুলি দিয়ে তৈরি কাস্টম নকশাকৃত আসবাবগুলি তাদের ভ্রমণে প্রায়শই আসত।\nআমরা যা ভালোবাসি: এই আধুনিক বাসস্থানটি এর বাসিন্দাদের বিস্ময়কর হ্রদ প্রতিদর্শন এবং সমানভাবে আশ্চর্যজনক ডিজাইনের বৈশিষ্ট্যগুলি সরবরাহ করে। আমরা এন্ট্রিওয়ে প্যাভিলিয়ন এবং ছাদ ডেককে পছন্দ করি, এই ক্লিফসাইড হোমের প্রবেশ প্রবেশপথটিকে নতুন করে ডিজাইনের করার একটি দুর্দান্ত উপায়। ছাদের ডেকটি আরামদায়ক, আনওয়াইন্ড এবং তাজা বাতাস উপভোগ করার জন্য দুর্দান্ত জায়গা দেয় ... অতিথিদের বিনোদন দেওয়ার জন্য কোনও দুর্দান্ত জায়গার কথা উল্লেখ না করা। আমরা ওপেন ধারণাটি বসবাসের / ডাইনিং এবং রান্নাঘরের অঞ্চলগুলিতে সমানভাবে তাদের প্রশস্ত ছাদ এবং প্রচুর উইন্ডো দিয়ে প্রশংসা করি যা দর্শনগুলি পুরোপুরি ফ্রেম করে দেয়…। এই বাড়ির বৈশিষ্ট্যগুলি কী আপনি সবচেয়ে আগ্রহী বলে মনে করেন?\nস্পেচ হার্পম্যান আর্কিটেক্টের আরও কিছু অনুপ্রেরণামূলক বাড়ির ট্যুরের জন্য নীচে 'সম্পর্কিত' লিঙ্কগুলি দেখুন।\nসম্পর্কিত: মধ্য শতাব্দীর আধুনিক নতুন কানান আবাস\nসম্পর্কিত: ওপার পশ্চিম দিকে ম্যানহাটান মাইক্রোল্ট্ট oft\nফটো: আন্দ্রে ক্যালো\nস্টোন স্টিভ অস্টিনের মূল্য কত?\nস্টেপ কারি কখন ফিরে আসবে\nআমার ফায়ার স্টিক কাজ করছে না


খোকন আহম্মেদ হীরা, বরিশাল ॥ কীর্তনখোলা নদীতে ঈদ স্পেশাল সার্ভিসের ঢাকাগামী সুরভি-৭ লঞ্চের সাথে বাগেরহাটের মোড়লগঞ্জগামী পিএস মাহসুদ স্টীমারের সংঘর্ষের ঘটনা ঘটেছে। এতে ৫ যাত্রী নিহত ও কমপক্ষে ১৫ জন আহত হয়েছেন। গুরুতর আহতদের শেবাচিম হাসপাতালে ভর্তি করা হয়। এরমধ্যে তিনজনের অবস্থা আশংকাজনক। তবে দূর্ঘটনায় অল্পের জন্য জাহাজের সহস্রাধীক যাত্রী প্রানে রক্ষা পেয়েছেন। ঘটনাটি ঘটেছে সোমবার ভোর চারটার দিকে বরিশাল সদর উপজেলার চরবাড়িয়া এলাকার কীর্তনখোলা নদীতে।\nদূর্ঘটনাকবলিত পিএস মাহসুদের মাস্টার জয়নাল আবেদীন জানান, স্টীমারটি ঢাকা থেকে চাঁদপুর হয়ে ভায়া বরিশাল থেকে বাগেরহাটের মোড়লগঞ্জে শেষ গন্তব্য করার কথাছিলো। বরিশাল ঘাটে পৌছার পূর্বেই ভোর চারটার দিকে সদর উপজেলার চরবাড়িয়া এলাকায় পৌঁছলে বিপরীতদিন থেকে আসা ঢাকাগামী সুরভী-৭ লঞ্চটি এক টানা হর্ন বাঁজাতে থাকে। তিনি আরও জানান, নৌ-আইন অনুযায়ী একটানা হর্ন দিলে নৌ-যানগুলো যে যার ডান দিক থেকে চলবে। হর্ন অনুযায়ী স্ট্রীমারটি ডান দিকে নিয়ে যাওয়া হলেও সুরভী লঞ্চটি তার দিক পরিবর্তন না করে সরাসরি পিএস মাসুদের মাঝ বরাবর বামপাশের পেডেলসহ ডেকের অংশ ও চারটি স্টাফ কেবিন দুমড়ে মুচরে যায়। এতে ৫ যাত্রী নিহত ও কমপক্ষে ১৫ জন আহত হয়। দূর্ঘটনায় জাহাজটি চলাচলে অক্ষম হয়ে পড়লে নদীর ওইস্থানে নোঙর করা হয়। খবর পেয়ে বরিশাল ফায়ার সার্ভিসের ৪টি ইউনিট, কোষ্টগার্ড, নৌ-পুলিশ, মেট্রোপলিটন পুলিশ, বিআইডব্লিউটিএ, বিআইডব্লিউটিসি ও জেলা প্রশাসনের উদ্যোগে তাৎক্ষনিক উদ্ধার অভিযান পরিচালনা করেন।\nদুর্ঘটনায় গুরুতর আহত নগরীর কাশিপুর এলাকার কালু (৩০), মোড়লগঞ্জের ফারজানা (১৯), বাগেরহাটের শাকিল সরদার (২১), রুবেল (২২), চাঁদপুরের নুরুল ইসলাম (৫০) সহ অজ্ঞাতনামা ৩৫ বছরের এক নারী ও অজ্ঞাতনামা ৪০ বছরের দুই ব্যক্তিকে বরিশাল শের-ই-বাংলা মেডিক্যাল কলেজ হাসপাতালে ভর্তি করা হয়। নিহত ৫জনের মধ্যে নগরীর কাউনিয়া এলাকার জনৈক জামাল উদ্দিনের জন্য তামান্না (১২) ও বাগেরহাট সূতালড়ি গ্রামের আব্দুর রহিমের কন্যা সিমা আকতারের (২০) পরিচয় পাওয়া গেছে। বাকি তিনজনের পরিচয় নিশ্চিত হতে চেষ্ঠা চালিয়ে যাচ্ছে পুলিশ।\nবরিশাল বিআইডব্লিউটিসি’র সহকারি মহা-ব্যবস্থাপক আবুল কালাম জানান, ঘটনার পরপরই আহতদের উদ্ধার করে হাসপাতালে পাঠানো হয়। পরে একে একে স্টীমারের ক্ষতিগ্রস্থ অংশের স্টাফ কেবিন থেকে ৫ জনের লাশ উদ্ধার করে ফায়ার সার্ভিসের কর্মীরা। তিনি আরও জানান, স্ট্রীমারটিতে ৭’শ যাত্রী ছিলো। দূর্ঘটনার পর আটকে পড়া স্টীমারের যাত্রীদের সরকারী যাত্রীবাহি জাহাজ এমভি মধুমতির সাহায্যে গন্তব্যে পৌঁছে দেয়া হয়েছে। দূর্ঘটনা কবলিত স্টীমারের আহত যাত্রী রুবেল জানান, জাহাজটিতে প্রায় দেড় হাজার যাত্রী ছিলো। বাংলাদেশ অভ্যন্তরীণ নৌ-পরিবহন কর্তৃপক্ষের (বিআইডব্লিউটিএ) নৌ নিরাপত্তা ও ট্রাফিক বিভাগের উপ-পরিচালক এবং বরিশাল নৌবন্দর কর্মকর্তা মোস্তাফিজুর রহমান জানান, ঈদ স্পেশাল সার্ভিসে ঢাকা থেকে যাত্রী নিয়ে রাত তিনটার দিকে বরিশাল আসে সুরভী-৭ লঞ্চটি। ভোররাতে যাত্রী ঘাটে নামিয়ে দিয়ে ফের লঞ্চটি ঢাকার উদ্দেশ্যে খালি রওয়ানা হয়। আর পিএস মাহসুদ নামের স্টীমারটি যাত্রী নিয়ে ঢাকা থেকে বরিশাল হয়ে বাগেরহাটের মোড়রগঞ্জে যাওয়ার কথা ছিলো। তিনি আরও জানান, দুর্ঘটনায় ক্ষতিগ্রস্থ স্ট্রীমারে উদ্ধার অভিযান শেষে দূর্ঘটনা কবলিত স্টিমার পিএস মাহসুদকে উদ্ধারকারী জাহাজ দূর্বারের মাধ্যমে বরিশাল স্টিমার ঘাটে নিয়ে আসা হয়েছে। অপরদিকে সুরভী-৭ লঞ্চটি ঢাকার উদ্দেশ্যে ছেড়ে গেছে।\nবরিশাল ফায়ার সার্ভিসের সহকারি পরিচালক (ভারপ্রাপ্ত) ফারুক হোসেন জানান, তারা দুই নারী এবং তিনজন পুরুষের মরদেহ উদ্ধার করেছেন। তিনি আরও জানান, রাত থেকে প্রবল বৃস্টিপাত অব্যাহত থাকায় উদ্ধার কাজ অনেকটা বিলম্বিত হয়। সকাল দশটার দিকে উদ্ধার অভিযান সমাপ্ত ঘোষণা করা হয়। এদিকে দূর্ঘটনার খবর পেয়ে বরিশালের জেলা প্রশাসক ড. গাজী মো. সাইফুজ্জামান, বিএমপি’র পুলিশ কমিশনার এসএম রুহুল আমিন, জেলা পুলিশ সুপার এসএম আকতারুজ্জামানসহ জেলা প্রশাসন, বিআইডব্লিউটিসি, বিআইডব্লিউটিএ, কোষ্টগার্ড, নৌ-পুলিশ ও ফায়ার সার্ভিসের উর্ধতন কর্মকর্তারা ঘটনাস্থলে ছুটে যান। জেলা প্রশাসক ড. গাজী মো. সাইফুজ্জামান জানান, জেলা প্রশাসনের পক্ষ থেকে প্রত্যেক নিহতের পরিবারকে বিশ হাজার ও আহত ব্যক্তিদের চিকিৎসার ব্যয় বাবদ দশ হাজার টাকা হিসেবে সরকারি সহযোগিতা প্রদানের ব্যবস্থা গ্রহণ করা হয়েছে। এছাড়া ঘটনা তদন্তে সাত সদস্য বিশিষ্ট একটি তদন্ত কমিটি গঠণ করা হয়েছে। কমিটিকে আগামী তিন কার্যদিবসের মধ্যে দুর্ঘটনা প্রতিরোধে করণীয় ও সুস্পষ্ট সুপারিশসহ প্রতিবেদন দিতে বলা হয়েছে। তদন্ত কমিটিতে অতিরিক্ত জেলা প্রশাসককে (সার্বিক) আহবায়ক এবং বরিশাল মেট্রোপলিটন পুলিশ কমিশনার, সিভিল সার্জন, নৌ-পুলিশের অতিরিক্ত পুলিশ সুপার, বিআইডব্লিউটিএর নির্বাহী প্রকৌশলী, বিআইডব্লিউটিসির নির্বাহী প্রকৌশলী, ফায়ার সার্ভিস ও সিভিল ডিফেন্সের উপ-পরিচালককে প্রতিনিধি করা হয়েছে।\n# নদী # নিহত # লঞ্চ # সংঘর্ষ


হাইকোর্ট বিভাগের প্রতিদিনের ফলাফল দৈনিক কার্যতালিকায় তোলার নির্দেশ – আলোচিত সংবাদ\nআজ রবিবার ১ নভেম্বর ২০২০, সময় ৪:৪৫ মিনিট\nহাইকোর্ট বিভাগের প্রতিদিনের ফলাফল দৈনিক কার্যতালিকায় তোলার নির্দেশ\nLast updated ঢাকা, শনিবার ১৭ অক্টোবর ২০২০, অপরাহ্ণ ১:৫৩ মিনিটে প্রকাশিত ১১ 0\nবাংলাদেশ সুপ্রিম কোর্টের হাইকোর্ট বিভাগ থেকে প্রতিদিন যেসব আদেশ বা রায় হচ্ছে বা শুনানি কোন অবস্থায় রয়েছে তার সংক্ষিপ্ত ফলাফল প্রতিদিন দ্রুততম সময়ে অনলাইনে কার্যতালিকায় তুলে ধরতে বেঞ্চ অফিসারদের প্রতি নির্দেশ দেয়া হয়েছে। আইনজীবী ও মামলার বিভিন্ন পক্ষসহ সংশ্লিষ্ট সবাইকে দ্রুততম সময়ের মধ্যে মামলার ফলাফল জানাতে এবং নথি ব্যবস্থাপনা হালনাগাদকরণের গতিশীলতা বাড়াতে এ নির্দেশনা দেয়া হয়েছে।\n১৫ অক্টোবর প্রধান বিচারপতি সৈয়দ মাহমুদ হোসেনের নির্দেশে সুপ্রিম কোর্টের রেজিস্ট্রার জেনারেল মো. আলী আকবর এ নির্দেশনা জারি করেছেন। নির্দেশনায় বলা হয়েছে, হাইকোর্ট বিভাগের প্রতি কার্যদিবসের কার্যতালিকা নিয়মিতভাবে সুপ্রিম কোর্ট ওয়েবসাইটে প্রচারিত হয়ে থাকে। হাইকোর্ট বিভাগের আদালতসমূহে প্রতিটি মামলা শুনানিঅন্তে আদালত কর্তৃক ঘোষিত সংক্ষিপ্ত ফলাফল অনলাইনে তাৎক্ষণিকভাবে দৈনিক কার্যতালিকায় এন্ট্রি প্রদানের জন্য বেঞ্চ অফিসারদের নির্দেশনা প্রদান করা হলো।’\nউল্লেখ্য, সুপ্রিম কোর্টের আপিল বিভাগ ও হাইকোর্ট বিভাগের প্রতিদিন যে মামলার শুনানি হয় তার একটি তালিকা প্রত্যেক আদালতের দৈনন্দিন কার্যতালিকায় প্রকাশিত হয়। এই তালিকা অনলাইনে প্রকাশের পাশাপাশি কাগজে ছাপা হতো। কিন্তু করোনাভাইরাসের সংক্রমণের প্রেক্ষাপটে শুধু অনলাইনে কার্যতালিকা প্রকাশিত হচ্ছে। এই কার্যতালিকার মধ্যে যে মামলার শুনানি হয় তার ফলাফল সংক্ষিপ্তভাবে প্রতিদিন কার্যতালিকায় তুলে ধরা হয়। এটা আপিল বিভাগে নিয়মিত করা হলেও হাইকোর্ট বিভাগের কিছু কিছু বেঞ্চের ক্ষেত্রে ফলাফল তুলে ধরতে বিলম্ব হচ্ছে। এই প্রেক্ষাপটে বেঞ্চ কর্মকর্তাদের প্রতি এই নির্দেশনা জারি করা হয়েছে।\nআজকের আলোচিত সংবাদআলোচিত সংবাদআলোচিতসংবাদপ্রথমআলোচিতবাংলাদেশ সুপ্রিম কোর্টমো. আলী আকবররেজিস্ট্রার জেনারেল মো. আলী আকবরসুপ্রিম কোর্ট


সফল ব্যবসায়ী অনন্ত জলিল সম্পর্কে অজানা তথ্য! | বেকার জীবন\nপ্রকাশিত হয়েছেঃ 12:05 PM, 15 June 2020\nঅনন্ত জলিলের ভক্ত ও গুণগ্রাহীর যেমন অভাব নেই কোনো, তেমনই অভাব নেই তাঁকে নিয়ে সমালোচনা করার মানুষেরও। জলিলের ইংরেজি জ্ঞান নিয়ে যেমন রসিকতার ফোয়ারা ছোটায় অনেকে, তেমনই বর্ষার সাথে তাঁর সম্পর্ক নিয়েও গুজব গুঞ্জন কম নেই। তবে তাতে কি! কেননা কেউ এটাও অস্বীকার করতে পারবেন না যে বাংলা সিনেমার জন্য নিবেদিত প্রাণ এই মানুষটি আক্ষরিক অর্থেই চেষ্টা করছেন সিনেমার জগতে একটি অভূতপূর্ব উন্নতি সাধনের। অনন্ত জলিলের ব্যক্তিগত জীবন সম্পর্কে জানা যায় অনেক কম। যেমন তিনি কত সালে জন্মগ্রহণ করেছেন তা একটি রহস্য! তাই আজ আমরা নিয়ে এলাম তাঁর\nব্যক্তিগত জীবনের এমন কিছু তথ্য, যেগুলো আপনি আগে জানতেন না! (১)অনন্ত জলিল মুন্সিগঞ্জে জন্মগ্রহণ করলেও বেড়ে ওঠে ঢাকার শুক্রাবাদে। (২)মাত্র পাঁচ বছর বয়সে এই অভিনেতার মা মারা যান এবং তখন থেকেই বাবা ও এক ভাইকে নিয়ে তার সংসার। (৩)অনন্ত জলিলের ইংরেজি দক্ষতা নিয়ে প্রশ্ন থাকলেও তাদের ভক্তদের উদ্দেশ্যে জানিয়ে রাখা ভালো যে এই তারকা ঢাকার অক্সফোর্ড ইন্টারন্যাশনাল স্কুল থেকে ‘এ’এবং ‘ও’ লেভেল পাশ করার পাশাপাশি বিবিএ এবং পরবর্তীতে ম্যানচেস্টারের একটি শিক্ষাপ্রতিষ্ঠান থেকে ফ্যাশন ডিজাইনিং বিষয়ে কোর্স করেন। (৪)অনন্ত জলিল সামাজিক কর্মকাণ্ডের অংশ হিসেবে ৩টি\nএতিমখানা করেছেন। মিরপুর ১০ নং , বাইতুল আমান হাউজিং ও সাভার মধুমতি মডেল টাউনে আছে এতিমখানাগুলো। এছাড়াও সাভারের হেমায়েতপুরের ধল্লা গ্রামে সাড়ে ২৮ বিঘার উপর একটি বৃদ্ধাশ্রম নির্মাণের কাজ শুরু করেছেন অনন্ত জলিল। (৫)এম এ জলিল অনন্তর পূর্ব পরিচয় হলো, তিনি একজন গার্মেন্টস ব্যবসায়ী। ১৯৯৯ সাল হতে তিনি এজেআই গ্রুপের জেনারেল ম্যানেজারের পদে কাজ করে আসছেন। সাভারের হেমায়েতপুরে বিশাল জায়গা জুড়ে তিনি গড়ে তুলেছেন এজেআই গ্রুপ। (৬) প্রতিষ্ঠানের প্রত্যেকটি কাজ তিনি নিজ হাতে তদারকি করেন। প্রতিটি পণ্য তিনি নিজে দেখেন এবং এর পরেই তা\nবাজারজাত করা হয়। (৭) শ্রমিকদের সুবিধা অসুবিধা তাকে বুঝিয়ে বললে তিনি কখনই ফিরিয়ে দেন না তাদেরকে। ফ্যাক্টরির শ্রমিকদেরকে প্রতিদিন নাস্তার জন্য ২৫ টাকা করেও বরাদ্দ করে দিয়েছেন এই নায়ক। শুধু তাই নয়, রোগশোকে সবসময় শ্রমিকদের সহায়তা করে থাকেন তিনি। (০৮) প্রথম সিনেমা “খোঁজ- দ্যা সার্চ” তেমন ব্যবসা সফল না হলেও পরবর্তীতে ‘হৃদয় ভাঙা ঢেউ’ এবং ‘নিঃস্বার্থ ভালোবাসা’ পায় ব্যাপক জনপ্রিয়তা। (৯) ধারণা করা হয় এই তারকার ব্যক্তিগত জীবনের আলোকেই তৈরি করা হয়েছে নিঃস্বার্থ ভালোবাসা সিনেমাটি। (১০) স্ত্রী এবং সহ অভিনেত্রী বর্ষার হাতে রান্না করা পায়েশ খেতে খুবই\nভালোবাসেন এই তারকা। (১১) ব্যবসায়ী হলেও প্রকৃত জীবনে বেশ রোমান্টিক অনন্ত জলিল। একটি অনুষ্ঠানে সাবাইকে তাক লাগিয়ে বর্ষার উদ্দেশ্যে গানও করেন এই নায়ক। (১২) ব্যক্তিগত জীবনে অত্যন্ত দয়ালু এই অভিনেতা। তার কাছে এসে কখনো কাউকে খালি হাতে ফিরে যেতে দেখা যায়নি। তিনি ইসলাম ধর্মের অনুসারী এবং ৫ ওয়াক্ত নামাজ আদায় করেন। (১৩) সুদর্শন এই হিরো লম্বায় ৫.৭ ফিট এবং ওজন ৭২ কেজি। (১৪) আপাদমস্তক এই ব্যবসায়ী ২০০৮ সালে ঠিক করেন যে সিনেমা তৈরি করবেন এবং সেই লক্ষ্যেও নেমে যান। স্থাপন করেন মুনসুন ফিল্মস প্রোডাকশন। তথ্যসূত্র: প্রিয় ডটকম।


শিক্ষা অর্জনের পাশাপাশি দক্ষও হতে হবে : ডিসি এস এম ফেরদৌস - সব খবর | Sob khobar\nশিক্ষা অর্জনের পাশাপাশি দক্ষও হতে হবে : ডিসি এস এম ফেরদৌস\nমানিকগঞ্জ : জেলা প্রশাসক এস এম ফেরেদৗস বলেন, শুধু শিক্ষিত হলেই হবে না। হতে হবে দক্ষ। এদেশের বেশীর ভাগ মানুষেরই উচ্চতর ডিগ্রী অর্জনের লক্ষ্য থাকে। কিন্তু তাদের মধ্যে দক্ষতা অর্জনের লক্ষ্য থাকে না। একারণে দেশে শিক্ষিত বেকারদের সংখ্যা বাড়ছে। মানিকগঞ্জে জাতীয় যুব দিবসের আলোচনাসভায় প্রধান অতিথির বক্তব্যদান কালে তিনি একথা বলেন।\nতিনি বলেন, সরকার প্রধান দক্ষ জনবল গড়ে তুলতে কারিগরি শিক্ষার প্রতি গুরুত্ব দেয়ার পাশাপাশি নানা বিষয়ে বিভিন্ন সরকারী প্রতিষ্ঠানের মাধ্যমে স্বল্প ও দীর্ঘমেয়াদী প্রশিক্ষণ চালু করেছেন। তিনি সকলকে প্রশিক্ষণ নিয়ে দক্ষতা অর্জনের আহবান করেন।\nশুক্রবার দুপুরে জেলা প্রাশাসকের সম্মেলন কক্ষে জেলা প্রশাসন ও জেলা যুব উন্নয়ন কার্যালয় কর্তৃক আয়োজিত এই আলোচনা সভায় বিশেষ অতিথি হিসেবে বক্তব্য রাখেন অতিরিক্ত জেলা প্রশাসক (সার্বিক) মো. মনিরুজ্জামান, অতিরিক্ত জেলা ম্যাজিস্ট্রেট মোছা: নাদিরা আখতার।\nজেলা যুব উন্নয়ন কার্যালয়ের উপ-পরিচালক মো. আবুল হোসেনের সভাপতিত্বে আলোচনা সভায় আরো বক্তব্য রাখেন যুব প্রশিক্ষণ কেন্দ্রের ডেপুটি কো-অর্ডিনেটর ড. এম.এম রবিউল হাসান, সাংবাদিক জাহাঙ্গীর আলম বিশ্বাস প্রমুখ। আলোচনা সভা শেষে প্রশিক্ষণপ্রাপ্ত যুবকদের মাঝে সনদ ও ঋণের চেক বিতরণ করা হয়।\nএর আগে, সকালে জেলা প্রশাসকের কার্যালয় চত্বর থেকে র‌্যালি বের হয়ে তা জেলা শহরের প্রধান প্রধান সড়ক প্রদক্ষিন করে।